
PARTEA l-a. 


PROBLEMA BLOCULUI ROMÂN DINTRE MORAVA ȘI LOM. 


CAP. iI. 
DUNĂREA AXĂ A VIEŢII ROMÂNEȘTI. 
1. Ideea „„hotareior naturale“. 


Invitat să cercetez o lature a problemei spaţiilor naţionale, 
pusă ca temă a cursurilor Universităţii populare «N. Iorga» din 
Văleni: de Munte, în vara lui 1938, m'am oprit la aceea a limitei 
politice şi etnice a poporului român de la Dunărea bănăţeană ŞI 
olteană, care mă preocupa de mai mult timp. Căutam să urmăresc, 
în raport cu întreaga viaţă istorică a Sud-Estulu: european, mai 
întâi limita etnică de Sud-Vest a Românimii din Dacia şi vechimea 
ei şi, îm legătură cu ea, perindarea stăpânirilor politice în Marginea 
timoceană, începând din sec. VII până în epoca noastră. Pe măsură 
ce înaintam în studiu însă, simţeam năruindu-se falsa şi amăgitda- 
rea idee a «limitelor naturale» prin fluvii care ne împiedecase până 
acum să privim dincolo de Dunăre — cu excepţia ieșirii noastre la 
Mare prin Dobrogea, și tot așa să ne uităm peste Nistru, în acele 
regiuni unde neamul nostru păstrase, în ciuda hotarelor politice 
vitrege, un larg teritoriu de continuitate ca cel dintre Morava şi 
Lom, sau cucerise ţinuturi pustii, dându-le pentru întâia oară cul- 
turei ca cele din Transnistria. Dar, în timp ce noi, orbiţi de ideea 

«limitei fireşti la Dunăre», admisă ca o dogmă intangibilă!, ignoram 
o numeroasă și străveche populaţie română din regiunea Morava- 
'Timoc-Lom și ne 'desinteresam de soarta ei, — iată că, în numele 
aceleiași idei, vecinii noștri dela Miază-zi isbutiră în două momente 
ale epocii contemporane: la 1833 Sârbii şi 1878 Bulgarii să anexeze, 
nesupăraţi și nepismuiţi de nimeni, această masă de Români, cău- 
tând apoi pe toate căile să-i asimileze. 

Nimic așa dar nu e mai păgubitor interesului politic ori na- 
tional de cât ideile greşite care de decenii și secole stăpânesc 
cugetarea şi fapta noastră, necontrolate de știință, neverificate de 
experienţă. Profesorul N. Iorga a dus o viaţă întreagă lupta în 
contra unor fantome care stâlcesc cugetarea şi o falsifică, silind o 
societate întreagă să trăiască în forme ce nu corespund realităţii, 
Una din aceste eresii ale trecutului este și ideea «hotarelor natu- 
rale», a limitelor însemnate prin accidente geografice sau obsta- 
cole greu de trecut dar mai ales prin fluvii. Evident că nu vom 
contesta rolul pe care unele accidente ori forme geografice lau 
avut şi-l au încă în toate domeniile, de oare ce cu greu se pot afla 
hotare care să mulțumească un Stat din toate punctele de vedere, 
căci de multe ori hotarul politic este unul, iar sfera intereselor 
economice cere altul și rațiunile strategice un al treilea. 

Sub raportul etnic însă hotarenaturale nu există; niciodată 
o naţiune nu s'a oprit în loc din expansiunea ei de un obstacol 
natural: mare, pustiu, munte sau fluviu, pentru a le înșira în ordinea 
importanţei lor. Amintim numai casul Fenicienilor şi al Grecilor 
pentru cari Marea era o punte: pontos către țărmurile și insulele co- 
lonisate de ei în jurul Mediteranei și Mării Negre, apoi casul Basci- 
lor şi Italienilor cari, cu locuinţele lor încalecă cele mai înalte 
catene de munţi din Europa, Pirineii și Alpii. Tot aşa, Tisa, Dună- 
rea sau Nistrul n'au pus limită întinderii neamului nostru. 

Marele adevăr că Dunărea nu se poate socoti limită a poporu- 
lui român, s'a impus azi chiar vecinilor noștri de la Sud. Lăsăm să 


1 D. Drăghicescu, afirma, într'o broșură pentru Conferinţa de Pace din 
1919: «Les Roumains de Serbie», Paris, 1919, p. 28: «Mais comme le grand 
fleuve qui sépare les Roumains du Timok de leurs frères du Royaume et les 
Serbes du Banat de leurs frères yougoslaves est une frontere naturelle, pour 
ainsi dire idéale, entre les deux états voisins... Une pareille frontière, si elle 
n'existait pas devrait être inventée et puisqu'elle existe, il serait inconcâvable 
de ne pas lui faire jouer le rôle qu'elle peut bien remplir». 

o spue un învăţat bulgar, prof. St. Romanski de la Sofia, care o 
recunoaşte în chiar frasa de la începutul studiului său despre Ro- 
mânii dintre Morava şi Timoc: «La fel cu celelalte fluvii europene 
— zice el —, Dunărea nu înfăţişează o graniţă strictă între popoa- 
rele care locuesc cele două maluri ale ei. In cursul de sus vedem 
astăzi Germani, în cel mijlociu pe Unguri, iar mai apoi pe Sârbo- 
Croaţi (locuind ambele maluri). Abia în cursul de jos al ei ea 
apare ca fluviu de hotar între Bulgarii de la Sud și Românii de la 
Nord. Adevărat că în cele două secole din urmă... coloniști bulgari 
s'au aşezat în localităţi răzlețe şi în mase mai compacte la Nord de 
Dunăre, în Basarabia și în Muntenia. Românii din Valahia şi Mol- 
dova au trecut treptat și neobservaţi în regiunea Vidinului şi către. 
Dobrogea. La Sud de Dunăre elementul românesc se întâlneşte mai 
puternic ca oriunde, între râurile Timoc şi Morava». El închee stu- 
diul său cu constatări despre deplina românisare a regiunei aces- 
teia pe care Dunărea o desparte de Banat şi Oltenia, ceea ce în- 
seamnă a recunoaște că, în tot cursul ei, dela Baziaș până la Vi- 
din, Dunărea nu face hotar pentru poporul român?. 

Dar cea mai categorică părere cu privire la rolul Dunării în 
istoria poporului român, este aceea a geografului nostru G. Vâlsan: 
«Numai existenţa acestui fluviu, zice el, cu toate peripeţiile istorice 
legate de cursul său, a putut aduce încurcătura, care pentru noi e 
resolvită de la început. Dunărea nu e de loc hotar în regiunea Por- 
ților de Fier şi cu atât mai puţin e marginea unei lumi; căci cine a 
locuit în partea de Nord, a trebuit să locuiască și partea de Sud. 
Dunărea a fost în trecut mai curând o axă naţională românească 
cum e şi lanţul Carpatic, iar nu un hotar» 3. 

Din cele spuse până aici putem încheea că: un popor nu se 
opreşte în expansiunea lui la o limită naturală, ci numai acolo 
unde forţele lui l-au putut împinge, înaintând ori dând înapoi, în 


2 Romanski. «Românii dintre Moravia şi Timok» (în bulg. din rev. «Ma- 
kedonski Pregled» (1925), pp. 33—68, tradusă în «Timocul» II-III, 1935-6, f. 3. 

Că Romanski socotește pe Români ca noi veniţi la Sudul Dunării, deşi 
în conclusie afirmă că «cuibul unde s'a format poporul român este în. Peninsula 
Balcanică» şi faptul că el admite totuși Dunărea «ca frontieră etnică între Bul- 
gari şi Români» — întru cât are dreptate se va vedea la urmă — aceasta nu 
schimbă întru nimic afirmaţia sa dela început. 

3 G. Vâlsan, Românii din Serbia, ed. postumă, în «Buletinul Soc. reg. de 
Geografie», 1937, p. 14-15. 

raport cu aceste forţe, cu împrejurările favorabile ori vitrege de 
ordine politică, prin colonisări şi desnaţionalisări silite, sau prin 
războae, devastări și deportări în masă. lar aceste fenomene stau 
totdeauna în raport cu dinamismul etnic și cel politic. 


2. Fluctuaţia hotarelor politice pe Dunăre. 


Intr'o altă conferinţă cu titlul «Imperativul Dunărean» ¢ am 
căutat apoi a lămuri, printr'o demonstraţie de fapte istorice, că 
funcțiunea politică a hotarelor geografice este precară și relativă 
și că în ceea ce privește mai ales rolul de hotar politic la care 
cuceritorii au silit rând pe rând un fluviu cu o luncă așa de largă 
precum este Dunărea noastră, intervine mai totdeauna o necesi- 
tate geografică, un imperativ geopolitic, silind pe stăpânitorul cel 
mai tare să împingă hotarul dincolo de firul repede al apei, spre 
a cuprinde ambele lui maluri pe o lărgime variabilă. 

Aşa s'a întâmplat cu Dunărea, singurul dintre marile fluvii 
ale lumii care a primit rolul de hotar politic de-alungul celor 26 
de secole de când zorile Istoriei s'au revărsat asupra acestui Sud- 
Est european, dela Dariu al lui Istaspe şi până azi. La rolul de 
hotar a fost însă silită Dunărea din causă că ea mărginește spre 
Nord Peninsula Balcanică, a cărei soartă destinul istoric a legat-o 
de Orientul apropiat (Asia Anterioară), leagănul Imperiilor uni- 
versale. Pornind din Orient, aceste Imperii, începând cu-cel persan 
și încheind cu cel otoman, s'au întins totdeauna dela Eufrat, sau dela 
Indus, până la Dunăre. 

Cercetarea atentă însă a stabilirii acelor hotare puse la Du- 
nărea de jos, de marii cuceritori și de alte formaţii politice, duce la 
încheerea 'că toate acestea tindeau la dominaţia ambelor maluri, 
neîmpăcându-se cu linia apei. Sub raportul acesta, tendinţa Statului 
român, manifestată încă din sec. XVI, de a-şi asigura stăpânirea 
ambelor maluri se acordă mai bine cu «Imperativul dunărean» de 
cât ambiția unor State vecine de a se menţine cu orice preţ, chiar 
fără un drept naţional și fără amintirea unei stăpâniri istorice, pe 
o singură lature a fluviului, luptând în contra acestui imperativ a 
cărui lege o formulam astfel la încheerea acelei priviri istorice: 


4 N. A. Constantinescu, L'impératif Danubien (extr. din «Revue hist. 
du S-Est Européen, 1938 — conferinţă ţinută la Institutul de Istorie Universală. 

«Istoria face dovadă că Dunărea, departe de a fi un hotar natural, 
a jucat mai mult rolul de obiect şi teatru al războaelor din Sud- 
Estul Europei şi că ea a chemat totdeauna pe cel mai tare că să 
o ia în stăpânire pe ambele ei maluri, obligându-l să realiseze, 
direct sau indirect, unitatea politică a ţărilor din basinul ei». 


3. Românii de la Sudul Dunării. 
H 

Fără să mai amintim de întinderea și expansiunea poporu- 
lui român spre Miazănoapte prin Slovacia și prin Galiţia, înain- 
tând de ambele părţi ale Carpaţilor Nordici, până la masivul Ta- 
tra și în valea Mezerici sau de extinderea lui spre Răsărit, până 
în Volhinia şi dincolo de Bug, până la Nipru, — aria de peste 
Dunăre a poporului român cuprinsă între Dunăre, Marea Neagră 
și M. Adriatică a fost una din cele mai vaste; ea era, în decursul 
Evului mediu și modern, formată de numeroase grupuri româneşti 
mai mari sau mai mici, scăzând sau dispărând cu timpul, în unele 
ţinuturi, pentru ca să apară ori să sporească în altele, ca o diaspora 
einică din cele mai importante şi mai active ale Sud-Estului euro- 
pean. Larga extensiune a maselor românești din Sudul Dunării se 
poate urmări azi, în locurile unde ele au dispărut, numai prin 
cercetarea toponimiei care, nefiind culeasă sistematic, ne ajută prea 
puţin, dar și a mărturiilor şi a documentelor medievale din Statele 
dela Sudul Dunării. Grupele acestea dela Sud se pot împărți în 
trei ramuri distincte: 

a) Daco-românii, formând un singur trup cu cei din Româ- 
nia, cu cari au trăit în strânsă comunitate dela început şi se dis- 
ting, numai după regiunea ocupată de ei, în trei grupe mari: 
Timoceni, Dobrogeni şi Păstorii Hemului. Legate între ele prin lan- 
pri de sate, ca cel de pe malul drept al fluviului, care merge dela 
Lom la Silistra, cele trei grupe de Dacoromâni au păstrat legăturr 
strânse între dânșii, în toate epocile, colaborând chiar la o aşa de 
importantă ctitorie sau fundaţiune politică precum a fost aceea a 
Asăneștilor. Aceste grupe formau aripa dreaptă a poporului ro- 
mân din Dacia, pe timpul năvălirilor barbare şi al hanatelor tu- 
ranice. Vechimea şi continuitatea lor pe dreapta Dunării, în 
locurile ocupate de ei în Evul mediu, iese tot mai mult în evidenţă 
din studiile istorice. 

b) A doua ramură o formează Aromânii sau Macedo-românii, 
care și ei se subimpart în câteva tulpine distincte, cum o face filo- 
logul T. Capidan: Aromânii Pindulu:, Gramustenii, Fârșeroții, la 
care se adaogă cei din Rodope-Tracia. In primele secole după for- 
marea poporului român, adică în sec. VII-IX cele două ramuri, 
dacoromână și macedoromână au pierdut orice contact între ele, dar 
din sec. X înainte, de când se începe expansiunea Românilor, gru- 
pele de dacoromâni au reluat legătura cu diversele roiuri de ma- 
cedoromâni, care se îndreptau spre Miazănoapte din leagănul si- 
tuat în masivul Pindului şi în jurul său. De o rară energie, cu tot 
numărul restrâns în grupele formate de ei, Aromânii au dovedit 
o excepţională vitalitate etnică, şi una din cele mai însemnate forţe 
economice ale Peninsulei Balcanice; ca păstori și întemeetori de târ- 
guri şi orașe, ei au trimes elemente de mare valoare în desvoltarea 
comerţului şi industriei prin orașele Macedoniei, Traciei, Albaniei, 
Serbiei şi în ţările vecine din Răsăritul Europei. Ca forţă politică 
ei s'au manifestat mai puţin, ridicându-se numai până la autonomia 
de vechiu drept românesc a Vlahiilor medievale: Vlahia Mare, 
Vlahia Mică, Vlahia de Sus, Vlahia Rodopelui, etc, 

c) Românii Apuseni, în formarea cărora s'au amestecat, pe 
lângă vechii localnici, urmași ai Romanităţii din Illyricum, diverse 
curente de emigrare din celelalte două ramuri, n'au lăsat în zilele 
noastre de cât vreo cinci mii de Rumeri sau Istroromâni în Istria, 
și câteva sate sau fracțiuni de sate prin Craina Sloveniei, Croaţia, 
Bosnia, Bacica și Serbia apuseană. Această ramură a fost cea mai 
nefericită, din causa condiţiilor istorice şi a risipirii grupelor prea 
răsleţe pe o arie foarte întinsă în mijlocul Sârbo-Croaţilor, cu cari 
s'au amestecat unii, ori și-au pierdut numai graiul românesc, alţii, 
păstrându-și însă numele de Vlahi până în zilele noastre. In Croa- 
ţia numărul acestora s'ar ridica astăzi până la peste un milion de 
inşi, cari fiind ortodocşi, numai din această cauză Sârbii îi socotesc 
ca aparţinând rasei lor. Ulahiile apusene — cu mult mai numeroase 
în Evul Mediu şi Modern de cât ale Aromânilor — erau nişte or- 
ganisaţii politice şi militare, creaţiuni spontane populare, pe temeiul 
vechiului drept românesc, recunoscut și de Sultan, în limitele sale, 
ca şi de Republica Veneţiei sau de Împăratul german, în ţinutu- 
rile lor, Vlahii apuseni s'au distins însă numai ca element pastoral 
şi militar, în solda puterilor streine, conduşi de juzi și voevozi, cu 
preoţii şi uneori cu vlădicii lor proprii. Inainte de a se întemeia 

regatul sârbesc, cei din regiunea Moravei aveau o episcopie vlahă. 
la Urania, punctul de întâlnire al celor trei ramuri de Români. 

Grupele formate de Românii apuseni nu se pot distinge așa de 
uşor, între ele, ca ale Aromânilor, din causă că isvoarele istorice 
care vorbesc despre dânşii sunt puţine şi confundă unele cu altele. 
Se vorbește astfel de Vlahii Croaţiei, de Morlachii de pe litoralul 
croat, numit și Morlachia, de Vlahii sau Morlachii din Munţii Di- 
narici, Vlahii din Bosnia, din Muntenegru, din Slavonia (distr. 
Požega) şi de numeroase grupe de Vlahi din Serbia, diatre cari cea 
mai numeroasă se afla în ţinutul Srari-Ulah, dintre Ibar și Morava 
sârbă. Sutele de numiri de munţi, ape, sate, locuri, cé se întâlnesc 
pretutindeni prin toată fosta Iugoslavie, ni presintă această ţară. 
ca un vast cimitir al ramurei apusene a poporului român. 

Din această scurtă ochire asupra spaţiului de veche diaspora 
formată la Sudul Dunării de cele trei ramuri ale poporului român, 
spaţiu în bună parte sfinţit, în curs de multe secole, de munca şi 
cultura românească, dar de care se folosesc astăzi acei cari au moş- 
tenit vechile Ulahii ale noastre, putem înţelege mai bine cât de 
îngustă a rămas moştenirea noastră peste Dunăre. Exceptând 
Dobrogea, ea s'a redus la grupele risipite de Aromâni din 
Peninsulă, însumând laolaltă vreo 4-500.000 inşi — dar mai 
ales la provincia timoceană, care singură presintă o masă compactă 
de vreo 600.000. 7 

Incă de la spargerea marelui bloc al Romanității orientale, 
din sec. VII, aceste roiuri de cete românești, cu juzi şi voevozi în 
frunte, nu s'au lăsat strivite de valul strein cutropitor; ele sau 
risipt în grupe mari sau mai mărunte, spre a se putea strecura mai 
uşor pe văile și prin munţii Peninsulei Balcanice, înaintând până la 
țărmurile celor patru mări: Adriatică,. Ionică, Egee şi Neagră — 
întemeind sate şi oraşe proprii, creind isvoare noi de viaţă în indus- 
trie şi 'negoţ, ba înviorând chiar viaţa economică a marilor oraşe 
vecine şi roind mai târziu chiar spre oraşele Europei Centrale şi 
ale Rusiei. Multe s'au pierdut din acele cete, puţine au rămas: 
din ele. 

Şi-ar putea închipui cineva oare că aceştiau n'au adus un 
spor şi o contribuţie însemnată şi la menţinerea sau întărirea colţi- 
şorului românesc dintre Morava și Lom, singura rămăşiţă dintr'un: 
mare bloc românesc al Moesiei ? In chipul acesta, uimirea în faţa 
descoperirii unei mase româneşti omogene, lipită geograficeşte de 

trunchiul României de care o desparte nu atât apa Dunării, de al 
cărei hotar neamul nostru n'a ţinut niciodată seamă, ci de zidul 
chinezesc, pe care l-au durat acolo intoleranţa și gelosia asupritoru- 
lui, temător de a nu-și scăpa prada din ghiare, cum şi indife- 
renta noastră faţă de suferinţa celor supuși unui crunt regim de 
desnaţionalizare — această mirare va trebui să facă loc unui senti- 
ment de căinţă şi neclintită hotărtre de a salva dela pieire restu- 
zile românismului sud-dunărean concentrate aici, 

CAP. II. 
ȚINUTUL TIMOCEAN SAU PROVINCIA MORAVA-LOM. 


i. Unitatea geografică a regiunei 


Ideea că poporul român s'a format pe axa Dunării conjugată 
cu aceea a Carpaţilor resultă din dovezile ce sporesc necontenit cu 
privire la habitatul permanent al său. la continuitatea dia sec. III 
până azi, pe ambele maluri ale Dunării, în regiunea muntoasă pe: 
care ea o străbate când trece din câmpia panonică în cea română. 
In această regiune foarte adăpostită, unde Carpaţii își trimet pre- 
lungiri teșite: Miroci şi Porumbielul (Golubinie) spre a da mâna cu 
Balcanii după întâlnirea lor în masivul Cuceai, — prelungiri tăiate 
numai de șanțul săpat de Dunărea în calea ei spre Mare — aici, 
mai ales, poporul român a isbutit să înfrunte valul slavisării şi să. 
păstreze o limită etnică la Sudul Dunării. Intre văile Moldovei şi 
Timocului regiunea se înfăţişează ca o mare platformă muntoasă, 
strâns legată pe de o parte de Carpaţi, prin culmile sus numite iar, 
pe de alta, dându-şi mâna cu culmile Balcanilor şi Macedoniei; la. 
Răsărit de Timoc colinele se înalță pe nesimţite, ca o continuare 
firească a marei platforme de care se leagă prin masivul Cuceai- 
Rătani, pe după isvoarele Timocului, de unde încep cu adevărat 
munţii Balcani. Din această platformă muntoasă ce înaintează în 
formă de pană cu vârful spre Sud şi în care văile și pâraele (ogașe) 
își caută direcţia după largi rătăciri, trei ape mici ies către șesul 
Moravei de jos: Pecul, Mlava, Resava, și două spre Răsărit, în. 
şesul Dunării: Timocul şi Lomul. La ieşirea lor din munţi, apele. 
trec prin chei, numite «clisuri» sau «porţi» înguste. Cele două ṣe- 
suri vecine formează astfel completarea firească, geografică a plat- 
formei muntoase, pentru schimbul de produse necesar locuitorilor 
săi, cari au aparţinut din cele mai vechi timpuri aceleiaşi rase. 

In cg priveşte legătura acestei regiuni muntoase de masivul 
bănăţean-oltean al Carpaţilor, cu care formează o singură unitate», 
geograful Vâlsan arată că Dunărea care-l străbate este «un acci- 

dent superficial, o simplă vale de erosiune, îngustă, care nu tur- 
bură unitatea întregului și nu deschide un drum de circulaţie» 1. 
«Formele de teren. zice el, se continuă de pe un mal pe altul, 
ca şi când n'ar exista un fluviu atât de mare. Carpaţii nu se 
opresc la Dunăre ci la Timoc... Cât timp trece prin Cazane, e un 
adevărat sant, destul de îngust ca locuitorii de pe un mal să se 
înțeleagă la vorbă cu cei de pe malul protivnic. Comunicaţia pe 
uscat în lungul apei, aci nu a fost posibilă; comunicaţia între am- 


„Poarta“ (Vratna) — sat și mânăstire — Peisaj caracteristic din Craina, 


bele maluri însă a fost întotdeauna ușoară, fiind înlesnită prin 
văi de râuri care vin perpendicular spre Dunăre... Pe această dis- 
tanță Dunărea n'are luncă... e un râu măreț care curge printre 
-două maluri identice... Şi odată între aceste sate ( de pe malurile 
opuse) se făceau desch înrudiri. Așadar, conchide Vâlsan, Dună- 


rea n'a fost un obstacol prea mare la trecerea de pe un mal pe 
altul» 2. 


1 G. Vâlsan, Românii din Serbia (Bulet, Soc, de Geografie 1937, p. 12. 
2 Idem, Românii din Bulgaria şi Serbia (România şi bob. balcanice, 1913; 


p. 20. 

Intregul ţinut muntos este format din culmi teşite deasupra 
pe care geograful frances Martonne le numește peneplene, «Ca- 
racterul de peneplenă, zice Vâlsan, e completat prin aspectul înăl- 
țimilor care, în afară de unele culmi isolate, se înfăţişează ca nişte 
câmpii înalte și ondulate. In ridicarea sa recentă, masivul a fost 
deplasat oblic cu laturea mai plecată spre câmpia română, iar cu 
cea mai ridicată spre valea Moravei...» Vâlsan vede întreaga re- 
giune ca «o cetate greu accesibilă atât dinspre Est, cât și dinspre 
Vest»... şi faptul că, spre Est, «Dunărea curge pe marginea masi- 
vului, uneori lipită de el, face ca cetateă să capete în chip na- 
tural o lature abruptă și un sant de ape adânci, ceea ce a avut im- 
portanță în vremurile medievale. Către Vest, în Banat, legăturile 
între masiv și câmpie sânt mai înlesnite (e vorba de poalele mun- 
ţilor Semenic din Banat), dar în Serbia, râpa de peste şase sute de 
metri, care domină valea Moravei, e atât de greu accesibilă, încât 
numai în timpuri cu totul recente- s'a putut construi o singură şo- 
sea, însoţită de o cale ferată îngustă care leagă ţinutul Românilor 
din Serbia de restul regatului sârbesc», 

Jlustrul geograf aduce apoi și mărturia francesului Gravier 
asupra înfățișării de «paravan muntos» a marginei masivului des- 
pre Serbia, formând o frontieră ideală din epoca romană până în 
sec. XIX. Conclusia lui Vâlsan este că ţinutul acesta, «strâns legat 
de Banat» ca relief, « a fost întors cu spatele către Serbia şi cu 
faţa către Oltenia și această situaţie s'a oglindit și în populaţie» 3. 


2. Limitele teritoriului etnic. 


Weigand care s'a specialisat de la începutul acestui secol în 
studii privitoare la limba română și dialectele ei, dând studii de 
mare valoare, fixase blocului timocean un spaţiu restrâns între o 
linie ce ar pleca de la satul Dobra pe Dunăre la Iagudiţa, în cen- 
trul platoului şi de aci la Zaicear și Dunăre. Limitele vor fi mult 
lărgite de St. Romanski care, în acord cu cercetătorii români, în- 
tinde limita din Apus pe Morava iar cea de Sud [a o linie ce ar 
trece din satul Batineţ, cale de un ceas la S-Est de Kiupria, «cel 
mai de Sud sat românesc în această regiune», apoi pe la Sud de 
muntele Rătanu şi mai încolo până după Zaicear» pe la satul Pâr- 


3 Idem, Romdnii din Serbia, p. 12-37, 2 18. 


www.dacoromanica.ro 


16 N. A. CONSTANTINESCU 


lita, la poalele muntelui Vârșca-Ciuca, pe unde se găsesc «sate cu 
caracter românesc bine păstrat». Romanski închee astfel privirea 
introductivă asupra limitelor etnice: «Prin urmare informaţiile lui 
Weigand, cum că elementul românesc din afara limitelor arătate 
de el, aproape s'ar fi pierdut în ultimii cincizeci de ani și anume 
că «mulţimea de Români, așezați mai nainte spre Kiupria şi Zai- 
cear», despre existenţa cărora Weigand ştie din cărţile lui Kanitz 
(Serbien, Leipzig, 1868), că a fost «definitiv slavisată» şi că Ro- 
mânii cari gar mai întâlni azi prin aceste locuri sânt mai mult răs- 
leţiţi, noi venetici, nu corespund adevărului. Chiar statisticele ofi- 
ciale sârbești, spunea Romanski la 1926 — care, deși la menționa- 
rea. populaţiei române sânt aproape de tot inexacte şi adesea se 
contrazic, vorbesc despre existenţa satelor românești şi despre un 
anumit procent de element românesc în regiunea Kiupria și natural 
şi în jud. Zaicear. Toate satele românești pure și mixte, laolaltă 
cu orașele de populaţie română din Serbia Nord-Estică, nu sânt 
numai 83 cât Je numără Weigand (p. 268) ci mult mai multe şi 
anume 193, din care 151 așezări curat românești și 42 mixte, pre- 
cum se va vedea mai departe» 4. Vom vedea însă că nici profesorul 
din Sofia Romanski n'a îmbrățișat tot ţinutul românesc dintre Mo- 
rava-Lom, neamintind, din motive uşor de înţeles, pe cei dintre 
Timoc-Lom cari fac parte din Bulgaria. 

Că odinioară spaţiul ocupat de această masă timoceană era 
cu mult mai larg, decât astăzi, întinzând chiar, prin regiunea Niş- 
Pirot-Sofia şi Niş-Vrania-Kiustendil, o punte etnică spre Păstorii 
Hemului și spre Aromâni, au recunoscut-o şi cei mai de seamă cer- 
cetători streini, între cari sânt şi din cei cari ar fi avut interesul să 
ascundă fiinţa neamului nostru pe acele locuri: C. Jirecek, Hopf şi 
J. Čvijić. C. Jirecek afirmă că: «elementul român a fost odinioară 
în Bulgaria cu mult mai puternic şi o mulţime de Români încă de 
mult timp sau bulgarisat», iar Hopf arată că «Valahii, cari lo- 
cuiau între Hem şi Dunăre, a căror ţară se numeşte mai ales Ula- 
hia albă (prin sec. XIII) s'au contopit încet încet cu Bulgarii sla- 
visaţi» 5, Cu privire la spaţiul ocupat odinioară în Serbia de masa 
timoceană, geograful sârb Cuijic, conchide că, în afară de cei cari 


4 St. Romanski, op. cit., p. 35-6 (Timocul, II, 3-5, p. 9). 
5 C. Jirecek, Das Fürstentum Bulgarien, 1891, p. 123—4. Hopf. Geschichie 
Griechenlands I, p. 165. d ? 

se menţin până astăzi, «o numeroasă populație românească a fost 
desnaţionalisată în diverse regiuni». In special el recunoaşte că 
«populaţia românească desnaţionalisată a mai păstrat unele ca- 
ractere doveditoare ale vechei ei origini» €. 

Impingând cercetările mai departe de cât Romanski, în spre 
Sud, Vâlsan stabileşte astfel dovezile întinderii poporului român 
între Timocul mare şi Nișava: «Spre isvoarele Timocului hărţile 
arată unele numiri ce dovedesc în trecut o populaţie românească: 
Vlaşcopolie, Vlaşcoselo, Petruşa, Vlahovo, Tatmişiţa, Periș, Vlașca 
(de adaos: Vlasotinţi). Un indiciu, zice el, de desnaţionalisare re- 
centă e faptul că ţiganii între muntele Rătanu şi Pirot, în zece 
sate nu vorbesc decât româneşte. In Serbia de Sud-Est mai ales, 
în jurul Pirotului şi Nişului, în vremuri de demult, populaţia ro- 
mânească trebue să fi fost destul de numeroasă, formând o conti- 
nuare a populaţiei vechi româneşti din jurul Sofiei» 7. 

Limitele teritoriului etnic, atât de bine caracterisat şi din 
punct de vedere geografic ca o dependenţă a Româhiei, se pot în- 
semna deci: la Apus, pe lângă râul Morava, începând de la gură 
şi mergând pe cursul ei în sus, cu câteva ocoluri spre Est, până 
în dreptul Kiupriei; spre Miază-zi regiunea se îngustează între Mo- 
rava cu afluentul său Nișava, de o parte și Timocul mare de alta, 
atât din punct de vedere geografic cât şi etnic, formând ca un 
vârf de triunghiu, împlântat între Serbia și Bulgaria. Dacă satele 
româneşti, după cercetările lui Romanski, se opresc astăzi pe linia 
Batinaţ la Sud de muntele Rătanu şi de Vârşca Ciuca, odinioară 
ele înaintau spre vârful triunghiului, chiar dincolo de Nișava, până 
la Vlasotinţi, lângă Lescovaţ, unde se făcea legătura cu grupul din 
regiunea Vrania, dispărut poate cu totul şi cu cel din Stari Vlah, 
din care mai se menţin câteva sate; în acelaș timp el se prelungea 
pe linia Nişavei în sus până dincolo de Pirot pe unde se făcea le- 
gătura cu grupul vechiu daco-român din jurul Sofiei, peste care 
au venit elemente mai noi aromâne 8. 


6 Cvijič, Grundlinien der Geographie von Macedonien, p. 123, Xaselija, 
I, p. 121. (Cf. Vâlsan, România... p. 18). 

7 G. Vâlsan, Românii din Bulgaria şi Serbia, |. c. p. 18. 

8 C. Noe «Din Trecutul Timocului» în «Timorul» IV, 1-3, p. 7-8 (1937). 
El a recunoscut cel dintâi, după Vâlsan, caracterul unitar geografic al regiunii, 
numindu-l «Ţinutul Timocului» şi fixându-i limitele pe Morava, Isker şi până 
la Niş. i 
Chestiunea Timoceantă 2 

Spre Răsărit, regiunea locuită de Români trece dincolo de 
Timoc, până la Dunăre, înglobând o bună parte din jud. Vidin 
bulgar. Hotarul politic așezat la. Timoc între cele două state ve- 
cine n'a împiedecat însă pe Români de a se simţi același popor 
şi a întreţine cele mai strânse legături între ei. Dovada ni-o dau 
petrecerile comune ce se fac de Sf. Gheorghe între cei de pe 
ambele maluri ale Timocului ?, 

Cunoscători ai regiunii, demni de toată încrederea, afirmă 
că chiar «majoritatea satelor dintre Vidin și Lom au populaţie 
românească ori sânt curat româneşti, iar Bulgarii și chiar Turcii 
din acele părţi vorbesc şi româneşte». Legătura dintre blocul timo- 
cean şi făşia ocupată de Românii Dunăreni ce se întinde de la 
Lom până la Siștov, n'a fost întreruptă de «Tatarlâcul» de care 
vorbește un călător român pe la 1864. 


3. Provincia Morava-Lom şi legăturile ei. 


Această masă etnică se prelungea, cum o arată unele numiri 
de sate și de locuri, dealungul Dunării, dincolo de Morava, până la 
Belgrad, unde făcea legătura cu un grup mai vechiu din Sirmia 
(Ulahii Sirmieni) şi din Bacica, şi cu alt grup de peste Colubara, 
așezat pe culmile Cer şi Ulasic (în jud. Valievo). In josul Du- 
nării, de la Lom în jos, malul drept al fluviului este acoperit de 
o lungă fășie de sate românești care se întind fără întrerupere 
până la Siştov, iar cu întreruperi până la Turtucaia-Silistra. Din 
această fășie răsăriteană se mai desprinde o ramură, cuprinsă între 
văile de sus ale Ogustului, Schitului şi Vidului, încă mai largă, 
paralelă cu cea dintâi, dar având legături cu cei de la Dunăre, 
pe aceste trei văi 10, 

In conclusie putem spune că avem în faţa noastră o mare 
provincie românească ce se întindea odinioară ca un bloc compact 
dela Belgrad pân'la Lescovaţ şi Pirot spre Sud, iar spre Răsărit, 
îngustându-se la cotul Dunării dela Arcear, se prelungea cu o 


9 A, Andrei, «Timocul» VIII, p. 46-5, unde relatează şi un cântec de co- 
pï: «Furtate, furtate, Dă-mi cojocu să trec Timocu, Să-ţi fiu frate, Să-mi fii 
frate... Până dincolo de moarte». 

10 C, Noe et M. Popescu Spineni, Les Roumains en Bulgarie, 1939, dă lista 
acestor sate după Weigand a două hărţi (pp. 62-71) 

făşie bifurcată, pe malul drept al fluviului până la Vraţa, la Plevna 
şi Siştov. Această veche provincie s'a mai sfărâmat pe unele laturi 
în ultimele secole, îngustându-se pe alocuri şi lăsând urme de ve- 
<hea ei întindere în numiri de sate, locuri şi ape, dar și câteva 
pâlcuri mărunte de Români risipiţi şi pe cale de dispariţie. 

Afară de câteva pete streine blocul român se menţine com- 
pact între Morava-Lom, dar tăiat în două părţi inegale de râul 
"Timoc, dealungul căruia trece hotarul sârbo-bulgar. El ocupă cea 
mai mare parte din Moesia Superioară sau toată Dacia Aureliană, 
în cuprinsul căreia poporul român s'a menținut, potrivit dovezilor 
ce avem, neîntrerupt, în deplină continuitate din sec. VII până 
astăzi. 

Acest bloc de Români transdunăreni n'a purtat în trecut un 
nume regional care să cuprindă gruparea etnică sau teritoriul lo- 
cuit de ei. Cei cari aparţin Bulgariei sânt cuprinşi, cei mai mulţi 
în judeţul Vidin, iar cei din Serbia ocupă mai multe judeţe (ocruga), 
a căror numire și întindere a variat în timp, cel mai de seamă 
dintre ele fiind Craina, al cărei nume s'a dat uneori prin abuz 
întregei regiuni. Astăzi îi cuprindem şi pe unii şi pe alţii sub nu- 
mele de Timoceni, după râul Timoc, vechiul Timacus al Daco- 
Mossilor, cel mai însemnat din apele ce străbat regiunea româ- 
nească, dar cuprinzând şi pe «Dunărenii» şi grupul Vraţa-Plevna 
din Bulgaria, aşa cum face revista care apără interesele lor, «Ti- 
mocul». Se pare că acesta este cel mai potrivit nume dacă nu se 
va adopta cel de Mărgininţi sau Mărgineni pe care îl poartă o 
parte dintre dânşii. Margensis era de altfel numele Moesiei Su- 
perioare, după râul Margus (Morava), primit după ce se desfăcuse 
din ea teritoriul Daciei Ripensis. 


Medalia Hemului (Balcan) bătută de colonia Nicopolis ad Istrum 
sub cârmuirea lui L. Ovinius Tertullus. Muntele Hemus personificat 
printr'un vânător cu lance — inscripția greacă: Aimoc (Haemus). 

CAP. III. 


CELE DINTAI MĂRTURII ISTORICE, CARTOGRAFICE ȘI STATISTICE. 
ASUPRA ROMÂNILOR TIMOCENI PÂNĂ LA 1906. 


1. Un colţ românesc uitat. 


e 

Deși situaţi în imediata vecinătate a Ţării Românești şi a 
Banatului, Timocenii au fost cu totul uitaţi până la jum. sec. XIX 
j şi au lipsit din cercul de 
preocupare ştiinţifică și de 
luptă pentru apărarea na- 
ționalităţii până Ja începu- 
tul sec. XX: provincia Mo- 
rava-Lom se poate zice că 
e cea din urmă — împreuaă 
cu Transnistria — venită în 
lupta pentru deșteptare şi 
unire la Patria mamă. Ui- 
tarea sau nepăsarea arătată 
faţă de dânsa, a fost cea din 
urmă din seria de nefericiri 
ce caracterisează soarta a- 
cestei frânturi a neamului, 
care totuși era nespus de 
prețioasă la întregirea drep- 
"telor lui hotare; acestea se 
adaogă lanţului de suferinţe 
suportate de năpăstuita pro- 
vincie în curs de peste cinci 
secole: stăpânirea păgână 
a Turcilor, restrângerea masei româneşti de odinioară prin des- 
naţionalisarea laturei înaintate între Sârbi şi Bulgari sau sfărâma- 
rea unor margini și preţioase legături cu alte grupe, rămase în afară, 

şi, în fine, căderea în servitutea sârbo-bulgară cu mult mai bänui- 
toare şi mai intolerantă de cât a Turcilor. 

Incă un nenoroc care i-a urmărit pe Timoceni a fost şi acela 
că isvoarele istorice care îi pomenesc, pe ei și ţara lor, sunt prea 
rare. De fapt ei n'au purtat un) nume distinct, în afară de acela 
de Români, sau Vlahi pentru streini, ceea ce este un argument în 
plus pentru apartenenţa lor la trunchiul daco-român, și nici n'au 
avut de a face cu ramura sudică macedo-română, cu care se atin- 
geau în timpul expansiunii lor, în părţile Pirotului și Nișului, unde 
înaintau elemente macedonene dinspre Scopia și Sofia. In cercetă- 
rile întreprinse de Vâlsan, el a putut să afle că numai satele din 


juru 
şi dă o listă de 12 sate cu nume serbisate £. 


Imprejurări istorice mai puternice de cât noi — voința Rusiei 
şi a Austriei — au făcut ca Timocenii să treacă dintr'un jug în- 
tr'altul, dar nu este mai puțin adevărat că în sec. XIX al re- 
deșteptării pentru toate națiunile, noi am lăsat să ne fie furați, Ti- 
mocenii fără să ne interesăm îndeajuns de soarta lor, mai ales după 
ce căzură sub cele două stăpâniri inferioare nouă sub toate rapor- 
turile; acestea nu puteau invoca nici un drept valabil pentru aser- 
virea unei mase românești atât de importante. Regimul politic al 
vecinilor noștri sa străduit apoi în tot chipul să desființeze graiul 
și conștiința românească de pe largul teritoriu dintre Morava și 
Lom. Dacă ei mau izbutit, aceasta este numai datorită vitalităţii 
Timocenilor, un merit excepţional în faţa neamului întreg și a lumii 
civilisate: acela de a fi resistat fără niciun ajutor din afară, nici 
din România, nici de la Geneva, Protectoare a tuturor «Miao- 
rităţilor», exceptând pe cele româneşti. Prin jertfa și suferinţa lor, 
Timocenii au oferit Istoriei una din cele mai interesante experienţe 
şi o înălțătoare lecţie generaţiilor viitoare: Vitalitatea poporului to- 
mân s'a afirmat aici cu tărie, salvând existenţa masei româneşti 
dintre Morava-Lom; asupritorii n'au isbutit de cât să afunde pe 
fraţii noștri în întunerecul inculturii şi să le răpiască orice cale spre 


manifectările intelectuale. 


1 G., Vâlsan, Buletinul, op. cit., p. 18. Rgotina, Sumiacovaţ, Vrajagârnaţ, 
Gamzigrad Sveddan Osnice, Planiniţa, Slivar, Lenovaţ, Vărbovaţ, Baceviţa, 


Lasovo. 

2. Cei dintâi vestitori si cele dintâi chemări de apărare. 


Și totuşi n'au lipsit, chiar în sec. XIX, voci din cele mał 
autorisate care şă atragă atenţia asupra lor şi a prigoanei ce îndu- 
rau de la regimul «creştin»; dar opinja publică de la noi n'a văzut 
raza sfioasă de lumină ce căuta pe Timoceni şi a rămas surdă la 
chemări în curs de o jumătate de secol. 

Doi mari învăţaţi, contele Marsigli- și Principele Dim. Can- 
temir îi semnalează încă de la începutul secolului XVIII în operele 
lor. Cartograful Dunării, contele Marsigli, în al său «Danubius pan- 
nonico-imysicus» ne aduce prima mărturie scrisă a călătoriei sale 
din 1696, că «Românii locuesc ambele maluri ale Dunării, începând 
de unde ea întră între colinele muntelui Haemus și Carpat», îi 
aude vorbind «ruminest» şi ne dă numele câtorva sate din Craina: 
Portetza, Banul, Palancutza, Deez2?. Al doilea e Dimitrie Cante- 
mir care numeşte în Cronicul său pe «Românii de peste Dunăre» a- 
lături de Moldoveni, Munteni, Ardeleni şi Cuţovlahi și al treilea, 
distinsul, dar prea puţin cunoscutul geograf Philippide, singurul 
prieten și admirator al Românilor dintre câţi greci s'au adăpostit 
la noi; și el amintea, la începutul sec. XIX în «Geografia Ro- 
mâniei» a sa (din 1815), alături de Aromâni, pe «Românii ce sânt 
împrăștiați dincolo de Dunăre, în Bulgaria, Serbia, în Macedonia, 
„„ca insule între Bulgari, Sârbi şi Greci, cu care s'au amestecat 
şi se numesc pe sine până azi Români în limba lor românească» 3. 

In epoca Unirii însă N. Bălcescu atrage atenţia cel dintâiu, 
în scrisorile sale că, de la Dunăre până în Balcani, n'a întâlnit 
de cât sate românești 4, afirmaţie vagă, dar care s'ar potrivi namat 
pentru regiunea timoceană. Cel dintâiu român care ne dă însă o 
relaţiune precisă şi plină de simţire către dânșii, este G Căliman, 
fost prefect de Craiova, bărbat politic sub Cuza Vodă care, într'o 
călătorie până la Belgrad, a avut ocazia să-i vadă de aproape, în 
1864 şi le consacră două pagini pline de admiraţie, 

«Lucru demn de însemnat, afirmă el, că majoritatea din sa- 
tele de lângă Dunăre și înăuntrul Continentului (Peninsulei), sânt 


2 Apud. G. Vâslan, Anuarul Seminar. Geografie, 1911, p. 195, n. 4. 

3 N. Bănescu, Viața și opera lui D. Philippide (An. 1. 1. N. Ciuj, II, 
p. 160. ` 

4 N. Bălcescu, Scrisori către loan Ghica, ed. P. Hanes (Bibl. p. toţi, 
658, p. 97. Vezi pag. 32, nota 34. 

de Români... De la Belgrad până la Negotin în Serbia şi apoi în 
Turcia (= Vidin), toate satele sânt de puri Ramâni până la Vidin, 
de unde încep oardele tatare». Constatând identitatea lor în graiu 
Și în datini cu cei din «ţară», cum zic României fraţii din Serbia 
— ca şi cei din Ardeal şi din alte provincii înstreinate, — Căliman 
înţelegea grava răspundere ce apasă asupra ei. 

«Ei zic cuvântul de Țară, Patriei noastre, ca și cum ar videa 
că Patria lor n'are toate condiţiunile pentru ca să fie Ţară. Auzi- 
rile acestui cuvânt de Țară, pronunţat de un român de acolo 
îi arată cum cred ei a avea în noi esitiul (pieirea) tiranului; iar noi? 
Noi dormim» bis, 

Cele două voci n'au fost auzite. Iar dacă cineva ar fi răsfoit 
paginile «Buletinului Soc. geografice maghiare din Martie 1875, 
ar fi desprins încă de atunci una din cele mai preţioase mărturii ve- 
nite din partea "unui strein, şi nu dintre cei cari ne iubiau — geo- 
graful ungur Iosif Szabo, asupra valorii etnice a populatiei române 
dintre Morava şi Timoc, de: care a fost atât de impresionat în 
cursul cercetărilor sale geologice făcute prin 1872—3, în acel ţinut, 
încât el a socotit demne de publicat o serie de note asupra lor, care 
umplu mai multe pagini din revistă 5. Szabo arată că Valahii locuesc 
părţile orientale ale Serbiei în mase mult mai compacte de cât 
Sârbii... Pojarevaţ, Negotin, Zaiciar, Cladova, sânt orașele princi- 
pale locuite în mare majoritate de Români. In deosebi în trei 
districte Sârbii, se află în număr disparent: Pojarevaţ, Craina, Ki- 
pria. În trecerea mea p'aici am întâlnit numai Valahime, sate în- 
tregi în care numai preotul și cârciumarul erau sârbi. Acestea sunt 
judeţele care se învecinează cu Tara Românească. Kanitz fixează 
aceste localităţi pe hartă, dar incomplet. Valakii au locuit aceste 
tinuturi încă înainte de aşezarea Sârbilor... Numărul lor actual- 
mente este de vreo 175.000». Vom reveni mai departe asupra pre- 
ţioaselor însemnări ale lui Szabo. 


4bis G. T. Callimanu, Ecilibrulu in Orientu seu Serbia si Romania, 


Uoiagiu, 1864 — Buc., 1865, p. 56. 
5 Szabo lossef, Note de drum din Serbia... traduse de Sever Bocu în 


«Anuarul Inst. Istorie Nat. Cluj, II, p. 384-5. Este cea dintâi descriere mai 
largă şi dreaptă asupra Timocenilor. 

3. Punerea chestiunii Românilor de peste Dunăre 
de către Eminescu și Gambetta. 


In acelaşi deceniu ca şi în cel precedent o activitate mai in- 
tensă a științei europene în domeniul geografiei și cartografiei de 
care ne vom ocupa mai departe dăduse informaţii şi date sigure 
pentru a delimita blocul românesc timocean și a fixa importanţa lui, 
dar ele treceau neobservate de ai noştri. Eminescu avea însă unele 
ştiri precise asupra chestiunii, fără să știm de unde; în preajma 
răsboiului pentru neatârnare și pentru liberarea creştinilor din Bal- 
cani, vocea profetică a lui M. Eminescu fixa, în ziarul «Timpul» din 
1 Dec. 1876 directivele sănătoase ale politicii naţionale din afară, 
sub titlul: «Un cuvânt la vreme». «Mi se pare că “pentru ţara 
noastră a sosit vremea de a se ocupa în mod radical de soarta Ro- 
mânilor din dreapta Dunării». Prevăzând ce s'ar întâmpla cu ai 
noştri, după ce vor fi înglobaţi de Statele creștine; cum era de aștep- 
tat, ca urmare a răsboiului prin care Rusia pregătea desfiinţarea 
Turciei — marele poet spune: «Libertatea bisericească şi scolas- 
tică pentru Românii din dreapta Dunării trebuie însă asigurată, 
ca să fie odată pentru totdeauna scăpaţi, în prezent de sub presiu- 
nea Grecilor, în viitor a altor fraţi creştini» — și propune pentru 
ei: «reînfiintarea vechii Mitropolii a Proilabului de care să depindă, 
cu școli și biserici, toți Românii din dreapta Dunării». Era o idee 
din cele mai fecunde pentru ocrotirea Românismului în Sudul 
Dunării, basată pe un drept istoric secular de care se bucurau Ro- 
mânii din provinciile Sultanului, o instituţie din trecut, pe care 
Eminescu o prinde din' paginile Istoriei cu geniala sa intuiţie, care 
l-a servit de atâtea ori a lămuri chestiunea naţională. 

Poetul pune chestiunea pentru toți Românii: Vidineni, Dună- 
reni, Dobrogeni de pe malul drept al Dunării, laolaltă cu Aro- 
mânii din interiorul Turciei. El cunoștea însă prea bine și pe cei 
din Serbia cu întreaga lor tragedie, căci în acelaş an, Sârbii des- 
lănţuind răsboiul cu Turcii, marele nostru poet află din ziarul 
«Pester Lloyd» că «aproape a şasea parte a locuitorilor din Serbia 
şi anume 127.000 (era deci o informaţie diferită de a lui Iosef 
Szabo) sunt Români și că locuiesc în partea răsăriteană a ţării. Lor 
nu le e permis a avea şcoale, ba nici în biserică nu le e permisă 
liturghia în româneşte». Ceeace urmează despre partea luată de 


€ M. Eminescu, Opere complete, ed. A. C. Cuza, p. 589. 

Români în răsboiul sârbo-turc și răsbunările Sârbilor asupră-le, se 
va arăta în partea a doua a acestui studiu. 

In acelaș an, vocea unui străin, mare prieten al Româniloi, 
Gambetta, ridicându-se în favoarea ideii «reunirii tuturor Români- 
lor în Regatul României» — lămurea: «Prin Români înţeleg pe cei 
din Bucovina, din Ungaria și chiar din Serbia ca și din Macedonia 7 

Chestiunea Timocenilor se punea astfel hotărît, de marele 
poet român pe temeiul unei instituţii de autonomie românească, 
peste Dunăre, — pe planul anexării, însă, de către Gambetta. 

Cele două voci mari au răsunat însă în pustiu. Vor trece 
încă treizeci de ani de tăcere, la noi, asupra chestiunii timocene, 
puse în treacăt, până ce, la începutul acestui secol, o serie de stu- 
dii serioase vor proiecta o lumină deplină asupra blocului româ- 
nesc intre Morava şi Lom, trezind şi pe fraţii oropsiţi de jugul 
străin la lupta pentru cucerirea drepturilor naţionale. 


4. Un martir al deşteptării Timocenilor: călugărul 
Samoil Dragsin. 


Opera aceasta fusese iniţiată de fapt încă dintre anii 1865—75 
de un bănăţean care descălecase ca un nou «Lazăr» în pașalâcul 
Vidinului pe care, printr'o dârză luptă a vrut, măcar pe cei din 
Bulgaria turcă, să-i facă prin unirea cu Roma să câştige dreptul 
la biserică și cultură naţională. Luptătorul pentru trezirea conştiin- 
Tei naţionale între Timoceni, descoperit de d-l Emanoil Bucuţă, în 
cartea închinată de d-sa acestui colţ românesc înstrăinat, era călu- 
gărul Samuil Dragsin, care a lăsat o interesantă și bogată cores- 
pondenţă, cu Blajul şi Lugojul, despre nefericita lui strădanie. 
Incă din 1869 el isbuti să ridice o capelă de lemn în marginea 
Vidinului pentru miile de ortodocşi trecuţi prin predica lui de în- 
flăcărat misionar naţionalist la «Unire», vorbind «Vlabhilor vi- 
dineni de nobila lor origine latină, de fraţii lor din principatul 
vecin... şi de sprijinul lui Napoleon». Ceeace Dragsin începuse în- 
tre Românii vidineni era, cum se vede, zice Bucuţă, «cu destulă 
tocmială şi rădăcini. El găsise aici câteva zeci de mii de oameni, 
fără alt sprijin pentru sufletul lor de cât limba şi credinţa, fără 
căpetenii... Nu mult a lipsit ca să izbutească. El nu se știa însă 


7 Apud F. Florescu în «Timocul» VIII (1941) p. 7. 

cât este de singur și câte puteri, în această bătăioasă singurătate 
stârnise spre distrugere, ale duhului şi pământului... sau bănuielele 
Rusiei şi neîncrederea Austro-Ungariei. Ele l-au săpat, nebăgat 
de seamă și l-au prăbuşit, când se credea mai tare...» 

De fapt, ura preoţilor bulgari și a vlădicăi de Vidin au 
stârnit pe consulul austriac și pe episcopul catolic din București 
în contra lui Dragsin. Intriga luă proporţii eroice ca în jurul lui 
Horia; ni-o spune Kanitz, care tocmai se afla atunci la Vidin, ca 
să ne fie mărturie sigură a marei întreprinderi: el însuși socoate 
pe inimosul călugăr ca instrumentul «acelei propagande care nä- 
zuieşte la unirea tuturor Românilor întrun mare Imperiu daco- 
român. Zisul popă Draxin-se silea, de la 1869, nu din proprie 
pornire, ci sub egida oficială a de curând răposatului episcop unit 
de Oradea Mare, Pop Szilagyi, să atragă pe Valahii aşezaţi între 
Dunăre și Timoc în şivoiul mişcării naţionale mari românești». 
Lovit cu sete din două părți, neajutat din ţară de nimeni. marele 
«ostaș» al ideiei naţionale se prăbuşi 8. * 


5. Cartografii Peninsulei balcanice. 


Pe când la noi chemarea lui Eminescu şi evocarea unui Că- 
liman rămâneau fără ecou, vocea lui Gambetta neauzită, iar fapta 
lui Dragsin, martirul baricadei spirituale pentru credinţă şi na- 
Dune, cu totul necunoscută, o informaţie din ce în ce mai bogată 
asupra masei românești timocene biruia în statisticele vecinilor, 
în' descrierile geografice datorite lor sau unor mari savanţi ger- 
mani, în «Istoria Bulgariei» a lui Jirecek şi în lucrările cartografice 
ale călătorilor și geografilor europeni. 

Curând după încheerea păcii din Paris (1856). care nu des- 
legase de loc Chestia Orientului, Peninsula Balcanică devine ţinta 
cercetărilor pentru o serie de călători şi oameni de ştiinţă ger- 
mani, englezi și ruși. Seria o începe consulul francez G. Lejean, 
care străbătu de două ori Turcia europeană între 1857-8 şi 1867-9, 
însărcinat de guvernul francez de,a pregăti o hartă a popoarelor ei, 
pe care o dete ca anexă la cartea sa tipărită la Gotha în limba 
franceză şi germană?, unde regiunea românească dintre Morava 


8 Em. Bucuţă, Românii dintre Vidin şi Timoc, 1923, pp. 34-48. «Actele», 


p. 87—102. 
9 G. Lejean, Ethnografie de la Turquie d'Europe, Gotha J. Perthes, 1861. 

şi Timoc se dă cu pete de sârbi exagerat de mari; dacă la Vidin 
lipsesc Românii, în schimb li se dă o largă întindere în regiunea. 
Vraţei. Masa albaneză înaintează până la Lescovaţ şi Novi-Bazar. 
Imposantă este âci şi grupa Românilor-Dobrogeni. 

La un an după apariţia cărţii, două misionare engleze: 
Mackensie şi Irby întreprind aceiaşi călătorie, reproducând harta 
lui Lejean, cu mici schimbări, în 1867, și reducând simţitor masa 
turco-tătară. Regiunea românească se întinde la ele însă Până la. 
Belgrad 1%. Tot în acel an apare harta lui F. Mirkovici, din iniția- 
tiva Slavofililor ruși, pentru Exposiţia din 1867, sub titlul: «Carte 
ethnographique des nations slaves». Deși spaţiul acordat în această 
hartă naţiunei bulgare ese sporit peste măsură, în multe părţi, iar 
teritoriul turco-tătar din Deliorman se presintă cu pătrunderi etni- 
ce bulgare — ceeace pentru 1867 era un fals notoriu — totuşi, în 
această hartă, blocul român timocean se arată cu mult mai com- 
pact, fiind întins cu un braţ spre Belgrad, dar ştirbit în valea Ti- 
mocului. Se menţine și marele grup român de la Vraţa ca în 
harta lui Lejean. De notat că harta slavofilă mai presintă un enorm. 
bloc albanez, care ţine continuu de la golful Corint până la Novi- 
Bazar, Niş, Lescovaţ, precum și mari insule de Români în Banatul 
apusean, și în Bacica; de asemeni grupul de Tătari de la Sud de 
Vidin, pe care-l ştie Căliman, dar care este ignorat de către Ma- 
ckensie-lrby și Lejean. 

In ajunul răsboiului din 1877 apar încă două hărţi germaner 
a lui Kiepert 11, în care blocul timocean se înfăţişează mai compact, 
extins până la Vidin, deşi mult mai redus la Sud şi Apus, decât 
la ceilalţi. Şi tot atunci apare harta lui Karl Sax 12, care presintă. 
blocul nostru sfârtecat de mari infiltraţii sârbești, despărţind gru- 
pul din Serbia de cel din Vidin, care se arată și el desbinat în 
două părţi şi câteva insule prin regiunea Vraţei. Acelaşi bloc alba- 
nez se arată la ambii autori, înaintând masiv până la Novi-Bazar 
și chiar mai la Nord de Niș, până la Alexinaţ. K. Sax care era 


10 G. M. Mackensie and Irby, The Turks, the Greeks and the Slavons, 
Travels in the Slavonic, privinces of Turkey in Europe, 1867 (Tradusă în câteva 
limbi şi îm sârbă, ed. II engl. 1877, cu prefața lui Gladstone. 

11 H. Kiepert, Etânographische Ubersicht des Orients. 

12 Karl Sax, Ethnographische Karte der Europäischen Türkey, 1876. An~ 
fang des Jahres 1877. 

<onsul austriac la Adrianopole presintă şi blocul aromânesc din 
Pind, cu unele grupuri mărginașe. 

lată prin urmare că chiar în ajunul războiului nostru 
de neatârnare știința europeană oferise astfel cele mai solide testi- 
monii ale întinderii neamului românesc în regiunea Morava-Lom, 
dar fără ca cineva din ai noștri să ja act de ele, 


6. Geografii, istoricii şi filologii streini. 


Dar Apusul ni trimesese, încă din acești ani, dinaintea răs- 
boiului pentru liberarea Balcanilor şi doi erudiţi de seamă: geo- 
graful arheolog F. Kanitz şi renumitul istoric C., Jirecek, care au 
dat cele dintâi şi mai temeinice studii pentru cunoaşterea Slavilur 
de Sud. In calea lor ei au dat de ai noştri, aşezaţi în bloc com- 
pact sau risipiţi şi, oricât de puţin simpatici le eram — căci ei 
veniau ca slavofili — realitatea m'au putut s'o nege, iar adevărul 
în ce priveşte aşezările etnice româneşti, tot li s'a impus într'o 
"măsură, Kanitz a început cu cercetări arheologice întreprinse în 
1864 în ambele ţări +°, pe marele drum Belgrad-Constantinopole a 
pe linia Dunării, căutând ruine romane şi bizantine, pentru care se 
-opri un timp mai îndelungat la Vidin, unde el admiră şi descrie 
arta ornamentală şi argintăria Aromânilor. Vrăjit de peisagii şi de 
oameni, el întreprinde apoi și descrierea geografică a celor două 
ţări slave, astfel că odată cu volumul de arheologie, Kanitz publică 
şi un studiu impunător istorico-etnografic al Serbiei 14. Această 
carte prevăzută cu frumoase gravuri, pe care a refăcut-o mai târ- 
-ziu 15 cuprinde vreo două capitole speciale pentru Români. 

Trecând în Bulgaria, între anii 1860-75, Kanitz sistematizează 
într'o carte nouă fructul vastelor sale cercetări de aici, cu titlul 
«Bulgaria dunăreană şi Balcanii», în trei volume 1€ care se bucură 
în curând de ediţia a doua (1882), și de o prelucrare mai scurtă 
în I. francesă 17. România nu s'a bucurat, în afară de opera prea 
literară a lui Vaillant şi de monografia lui De Martonne (măr- 


13 F. Kanitz, Reise în Siid-Serbien und Nord-Bulgarien, Wien, 1868. 

14 Idem, Serbien, historisch-ethnographische Reisestudien aus dem Jahren 
1859-68, Wien, 1868, 744. 

15 Idem, Serbien, Land und Bevölkerung, 1904. 

16 Idem, Donav-Bulgarien und der Balkan, I-III, 1875. 

17 Idem, La Bulgarie Danubienne et le Balkan, Paris 1862. 

ginită numai la Valahia), de binefacerile unei cercetări atât de 
serioase şi complete a erudiţiei apusene. La opera geografico-arheo- 
logică a lui Kanitz se adaogă în acelaşi timp opera istorică a lui 
C. Jirecek, privind mai: întâi trecutul Bulgariei 18, la care va adăoga: 
în curând o geografie savantă a ţării 18. Istoria Serbiei a întreprins-o- 
Jirecek ceva mai târziu, după ce dete o serie de solide cercetări 
asupra Instituţiilor medievale din Dalmația şi din ţările sârbești 20; 
ea a rămas neterminată 21. 

Toate aceste studii cuprind un imens și nepreţuit material 
privind întinderea actuală şi aceia de odinioară a neamului ro- 
mânesc în dreapta Dunării, dela Adriatica până la Marea Neagră 
precum şi amintirea lui în toponimie, în datinele Slavilor de Sud, 
în instituţiile și documentele lor. Niciodată nu s'a întreprins la noi 
o culegere sistematică a preţioaselor date aduse, încă înainte de. 
1877, de către cei doi fruntaşi ai ştiinţei germane. Chestiunea timo- 
ceană se putea pune încă de atunci, bazându-ne pe ele, Cam din 
acelaş timp datează şi interesul unui frances pentru Românii din 
Serbia, Enul Picot, editorul unei colecţii de poesii populare culese 
de doi români şi o învăţătoare sârboaică și transmise lui de către 
filologul St. Novacovici 22. Cele cinci pagini de introducere arată 
cunoștințele temeinice ale eruditului romanist Picot asupra situa- 
Dei nefericite a Timocenilor noştri. 

După o serie de preţioase consideraţii statistice, Picot distinge 
cele trei ramuri de populaţie ce s'au împletit spre a forma pe Ti- 
moceni: Țăranii, veniţi din Țara Românească, Îngurianiii, veniţi 
din Banatul Timişan, apoi cei din centru, de la Porecica, «cari nu 
cunosc, se pare, piciuna din cele două numiri; după spusele cule- 
gătorului nostru — zice el — la dânşii nu există nici-o tradiţie 
care să-i lege de Valahia sau de Ungaria și ne putem întreba dacă 
ei nu erau aşezaţi în ţară înainte de sosirea colonilor veniţi de pe 
ţărmul stâng al Dunării». Din vechimea cântecelor istorice culese 
la dânșii, Picot deduce încă un argument pentru vechimea ele- 


18 C, Jirecek, Geschichte der Bulgaren, 1876 (Heeren-U., trad. bulg., 1883) 

19 Idem, Das Fürstentum Bulgarien, 1891. 

20 Idem, Staat und Gesellschaft in mittelalterlichen, Serbien, 1-11 (Denk-— 
scht, Kais. Ak. Wissens. Wien) 1912. 

21 Idem, Geschichte der Serben, 1, 1912, Ili, 1915, 

22 Emil Picot, Chants: populaires des Roumains de Serbie, 1889, 

-mentului românesc în Serbia, în contra celor ce au «susţinut așeza- 
rea lor din timpul introducerii Regulamentului Organic la Va- 
lahia» (p. 11), «Ei wau nicio cultură naţională, nu posedă nici 
ziare, nici școli» (p. 8). 

Era firesc ca în urma acestor studii, mai ales, atât Sârbii 
ât și Bulgarii 2%, dar mai mult cei dintâi, să menţioneze pe Românii 
din blocul Timocean şi din vasta diaspora nord-balcanică, în sta- 
tisticile, geografiile şi în cercetările lor; aşa fac Sârbii: B. Jak- 
sich 24, Milicevici 5%, B. Karici 26, I. Vuici 27, L. Kovacovici, și L. 
Ioanovici %, J. Cvijici şi St. Novakovici, ambii în col. «Naselija», 
mai ales Cvijici, vestitul geograf sârb, în lucrările sale de geogra- 
fie asupra Serbiei, Macedoniei şi Peninsulei Balcanice 29. 

Opera sec. XIX avea să se închee, la fine, în ce priveşte cu- 
noaşterea Slavilor din Sud, cu studiile filologice ale lui Gustav. 
Weigand, asupra dialectelor sârbești şi bulgare, după care el trecu 
la studiul dialectelor şi graiurilor române. În urma unei călătorii 
prin regiunea dintre Mlava și Timoc, Weigand îşi dete seama, 
«deși nu complet, de importanţa blocului românesc, cum s'a arătat la 
alt capitol, dar și de vitalitatea lui în faţa presiunii oficiale și în 
faţa masei sârbești din jurul său, pentru care l-a presintat în două 
studii din anul 1900 %, 

Rezultatul: Niciun om de ştiinţă din România, istoric, geo- 
graf, etnograf 31, nicio instituţie de ştiinţă sau de cultură, mau 


23 Sarafov, studiu citat de C. Jirecek. (Fürstentum Bulg. p.) 1881. 

24 B. Iakşici, Despre neamurile din Principatul Serbiei (în sârb.) (Pe- 
“tersdurg 1873). 

25 Milicevici, Knejcvina Srbija, Beograd, 1878. A 

26 B. Karici, Srbija. (Descricrea pământului, poporului şi ţării), 1887, 
cu hartă arătând masa timoceână în colțul de N.-Est, căruia îi dă mare atenţie. 

21 J. Vue, Puteșestvie po Serbii. (Se ocupă de Români la pp. 71-3). 

28 L. Novakovici şi L. loanovici, Istorija srpskog narodna, | (la p. 113). 

29 J, Cvijič, Remarques sur lEthnographie de la Macédoine, II éd 
Paris, 1907. 

30 G. Weigand, Die Rumänen in Serbien (Globus, 77, 1900, pp. 265-9) şi 
Die rumänischen Dialekte der kleinen Walachei, Serbiens u. Bulgarien. 

31 I. Neniţescu, Românii din Turcia, 1895. Fără a cunoaşte literatura 
chestiunii el le acordă câteva rânduri (p. 14). «La Sud de Dunăre între Orșova 
și Grădiștea, cade regiunea sârbească, cuprinsă între râurile Timoc și Morava 
şi Dunăre. Această regiune, alcătuită din cele patru frumoase districte ale 
„Serbiei: Pojarevaţ, Negotin, Kiupria şi Zaiciar, e locuită aproape exclusiv de 
Români al căror număr trecu mult peste cifra de 300.000 suflete». 

dat cea mai mică atenţie problemei, care de acum era pusă și chiar 
discutată de vecinii noştri și anume de Sârbi, în scopul de a res- 
pinge o eventuală susţinere a dreptului românesc asupra acestui 
ținut. Geograful Karici, cel dintâi care încearcă o pledoarie pro 
domo, încă din 1887 caută să demonstreze că populaţia românească 
nu este autohtonă, că ea în niciun caz nu descinde din Romanii 
Moesiei și ai provinciilor illyrice, cari ar fi dispărut treptat, după 
sec. VII, când au venit Sârbo-Croaţii; că toponimia ar fi exclusiv 
sârbească și Românii sunt noi veniţi, cel mult din sec. XV, unii 
din Ungaria — Sârbii nu vor să audă că «Ungurenii» ar fi venit 
din Banat — şi alţii din Ţara Românească, anume «Țărenii» 32. 
Carici n'a fost combătut de nimeni: el vorbia pentru ai săi. 

Intrigat de atâta literatură ce se desvolta în jurul Români- 
lor din Serbia, un alt sârb, Tihomir Georgevici, face o călătorie 
în ţinutul lor prin 1906 şi îşi ia curajul de a descrie ţinutul etnic 
românesc spre a pregăti noi argumente «pro domo» în notele sale 
de drum 8. 

Presimţind o indignare a compatrioţilor săi faţă de libertatea 
ce-și ia de a discuta în public această dureroasă chestiune pentru 
Serbia, Georgevici scrie: 

«Eu știu că mulţi dintre înapoiaţii noştri patrioţi îmi vor 
obiecta că fac cunoscut streinătăţii pe Românii din Serbia şi că 
adevărul fiind cunoscut ar atrage atenţie asupra lor, ceeace ar cons- 
titui un mare pericol... Acest lucru, se poate firește întâmpla, dar 
şi fără scrisele mele lumea întreagă știe că sunt Români în Ser- 
bia... Nici statistica oficială nu tăgăduește acest adevăr...» 

In adevăr statisticile sârbești au presintat totdeauna pe Ro- 
mâni, începând cu cea dintâi din 1846, care dădea vreo 100.000 
suflete, formând a zecea partea din populaţia de atunci a Serbiei 
— de sigur fără a socoti pe cei ce vorbiau două limbi, pe cale de 
desnaţionalizare. Cea din 1859 dădea numai în patru judeţe circa 
125.000,tăcând asupra celor din alte judeţe, iar cea din 1884 aduce 
vreo 150.000. In 1868, Kanitz, orientându-se probabil după aceleași 
statistice, dădea numărul de 123.000, iar în 1889, Em. Picot socotea 


32 B. Karici, op. cit. p. 92-5, traduse apud «De la Timoc» (C. Constante) 
Românii din Serbia, Buc. 1907, pp. 92-95. 

33 Tih. R. Georgevici, Kroz nașe Rumuna, (Printre Românii noştri), Beo- 
grad 1906. 

aceste cifre cu mult inferioare realității deoarece, calculând după 
sporul anual de populație al Românilor (în districtul Cerna Reka, 
de 1.42 procent şi în d. Kiupria de 1.44 procent, afirmat de Mili- 
cevici), numărul Românilor ar depăși cu mult acest număr *. În 
timp ce însă oficialitatea română, pătura cultă dela noi trăia cu 
capul în nori, departe de realităţile dinprejur, chiar după ce aici 
în Bucureşti, la 1884, se închee pacea, cu concursul nostru, intre 
Sârbi şi Bulgari, o masă românească atât de imposantă, care tre- 
bue să fi numărat atunci pe puţin ca la 300.000, avea să rămână 
mai departe împilată de Statele creştine şi vecine de peste Du- 
năre, lipsită de biserică şi şcoală primară, de cea mai elementară 
împărtăşire la învăţătură în graiul matern. In schimb Sârbii, în- 
grijoraţi de sporul firesc al populaţiei româneşti din cele patru 
județe, încep a falsifica în chip sistematic numărul Românilor în 
statisticile următoare, pe anii: 1890, 1895 şi 1900, micşorându-l 
treptat, treptat. 

Numai pentru Români: din dreapta Timocului, aflaţi încă 
în stăpânirea Turciei până la 1878, trebue să recunoaştem că 
sa făcut un mare gest în acel an. Incă, de pe timpul răscoalelur 
creştine, la care erau atraşi şi Vidinenii noştri, ministrul Româ- 
niei Mihdil Kogălniceanu înaintase un memoriu la Inalta Poartă, 
cerând: «regularea condiţiei supușilor Români cari trăesc în Tur- 
cia şi recunoașterea jurisdicției consulare române asupra lor». 
Dar în primăvara lui 1878, după intrarea biruitoare a oștilor ro- 
mâne în străvechea cetate a Diiului, s'a pus chestiunea chiar a 
anexării ținutului vidinean. Memoriile regelui Carol I arată însă 
cine a împiedecat înfăptuirea dreptăţii noastre: «Representantul 
austriac la București a declarat guvernului român că: Austro- 
Ungaria nu va permite anexarea Vidinului la România» 24 bis, Di 
nu s'a făcut. 


34 Em. Picot, op. cit., p; 7, el citează pe Milicevici, Kneajevina Srbija 
1878, p. 919, 1137. Neniţescu, îl ridica, în 1895, la 300.000 met, 

N. Bălcescu, (op. cit. p. 97) care în timpul pribegiei din 1849 străbătu 
regiunea timoceană — calcula vreo 40.000 familii (= cca 2-300.000 suflete). — 
El scria: «În Bulgaria m'a mirat încă foarte mult neîntâlnind din Balcani şi 
până în Dunăre nici un sat bulgăresc și numai sate româneşti. Unde sunt 
Bulgarii? In Bulgaria se află pini (Români) prin groe şi apoi între Uidir 
şi Niş şi dincolo de Balcan, Românii se întind în toată Bulgaria proprie şi pe 
tot malul drept al Dunării până la Belgrad. În partea serbică, pe Dunăre, 
cum mi Sa spus, sunt mai mult de 40.000 familii române». 


34 bis Ae. Reg. Carol L vol. DI, 1878 E 65. 

CAP, IV. 


STUDIILE NOI DIN SEC. XX. PUNEREA PROBLEMEI TIMOCENE. 


1, Prima încercare de monografie, 


Ne place să vedem cum erudiţia și iubirea de neam a mânat 
un şir întreg de cărturari de ai noştri la mari depărtări, până în 
Istria, după ce Ion “Maiorescu a descoperit acolo o mână de Rọ- 
mâni, pe Ciribiri sau Rumeri, pe la jumătatea sec. XIX; se numără 
în total vreo 12 călători în Istria ! fără să mai socotim atâţia filo- 
logi români cari au discutat problema lor. Dar este de neînțeles 
cum 5000 de Istroromâni, un simplu obiect de curiozitate linguistică 
şi etnografică, s'au bucurat de atâta atenţie şi cercetare în timp ce 
3—400.000 Români, pe cari Bănăţenii şi Oltenii aveau prilej să-i 
vadă zilnic cu ochii liberi, pe malul din faţă al Dunării, n'au îm- 
biat, în afară de trecerea întâmplătoare a lui Căliman, nici 
un călător sau cercetător român, în curs de o jumătate de secol, 
de când ei apăreau stăruitor în cărţi de știință europeană și de 
când problema lor se punea atât de părtinitor în istoriografia sâr- 
bească. Şi, încă o enigmă: Theodor Burada, neobositul călător spre 
cele mai depărtate şi mai neaccesibile ţinuturi de risipire ale Ro- 
mânilor, nu i-a cercetat nici el? Deslegarea enigmei o vom afla 
la sfârșitul acestei cercetări. 


1 «Cercetaţi ca simplii călători, sau cu preocupări ştiinţifice» de către 
Th. Burada, V. A. Ureche, N. Densușianu, A. Viciu, I. Grămadă, L: Morariu, 
şi alţi vre-o şase inși (Cf Sextil) Puşcariu în «Graiul Românesc», an. I, p. 1. 

2 Th. Burada. Q călătorie la Vlahii din Craina, Croaţia şi Dalmația. 
(Arhiva, 7-8, 1908) laşi. Cartea lui e pusă greşit la această bibliografie; ea 
se ocupă de Craina slovenă (Carniolia), vecină cu Istria. 

Abia în anul marei manifestări a unităţii culturale românești 
care s'a produs cu ocazia expoziţiei jubiliare din 1906, apare, foarte 
sfios, cel dintâi semn de atenţie pentru Românii din Serbia: secția 
etnografică, întocmită de un timocean care, însărcinat de dr. C. 
Istrate, adunase într'o călătorie anume făcută, «foarte multe cos- 
tume și obiecte casnice». In acelaș an Academia Română edita un 
interesant studiu datorit lui T. Filipescu, cel care colindase câteva 
sate de Aromâni și de «Cara-Vlahi», risipite prin Bosnia, în loc să 
se oprească în marea provincie românească dintre 'Timoc-Morava, 
căreia îi acordă numai vreo trei rânduri în lucrarea sa: «Românii 
din Serbia au emigrat, zice el, în mare parte spre Nord (adică tot 
în Serbia), unde se găsesc și azi în mare număr. Românii cari lo- 
cuesc în teritoriul Moravei de jos din Serbia și care fac acolo ma- 
joritatea populaţiei, sunt în cea mai mare parte descendenţii Ro- 
mânilor emigraţi din lăuntrul ţării, adică din vilaetul Cosovei» 3. 
In anul următor C. Constante, care luase însfârşit iniţiativa de a 
rupe vălul tăcerii asupra acestei grave probleme româneşti, tipări 
Introducerea (Partea I), la o «Monografie etnică şi statistică» a- 
nunţând urmarea, adică partea II şi III, care n;au mai apărut +. 
Analizând statisticile sârbești, Constante stabileşte cifra de 300.000 
Români pe la 1900, şi arată marginile blocului timocean din Serbia, 
dar din toată literatura chestiunii el nu discută decât părerile lui 
Karici, pe care le traduce spre a le combate destul de judicios, 
adăugând și date noi, destul de preţioase. 


2. Primele studii româneşti. 


Dar începutul se făcuse şi era timpul ca Universitatea din 
București să iniţieze cercetarea temeinică pe teren a Românilor din- 
tre Morava și Timoc, cel puţin, ceeace se făcu în Seminarul de 
Antropogeografie al profesorului S. Mehedinţi, cea dintâiu școală 
a cercetării hotarelor geografice ale Neamului. Din el au pornit 
cei dintâi tineri bine pregătiţi pentru cercetări etnografice, geogra- 
fice şi linguistice: Vâlsan cu Giuglea împreună, într'o regiune, 
Leon Boga singur, în alta, cari s'au aventurat în verile 1810 şi 1911 
ca în nişte ţinuturi necunoscute şi interzise călătorului român. Pri- 


3 Th. Filipescu, Coloniile române din Bosnia, 1906, p. 39. 
4 De la Timoc (C. Constante) Românii din Serbia, 1907. 

mii doi au adunat mult material linguistic şi etnografic, care și 
până azi, după spusa unuia din ei, a rămas «în cea mai mare parte 
nepublicat» 5 — nu înţelegem din ce motive. 

In primul său studiu, Vâlsan se ocupă numai de ţinutul Craina 
şi de locuitorii ei, într'o privire geografică şi antropogeografică °, 
prezintând unitatea de relief a Crairei cu masivul carpatic și le- 
găturile ei fireşti cu România, care o predestinau pentru expan- 
siunea spre Sud a celor porniţi din ţară, «Ţărenii». L. Boga se mär- 
Bineşte la teritoriul de expansiune al «Ungurenilor» dintre Morava 
şi Poreci 7, iar G. Giuglea se ocupă de «vechimea stratificării etni- 
ce», privind toată așezarea din Serbia 8. Nici unul însă nu tu- 
noaşte sau nu foloseşte bogata literatură de care am vorbit; nici 
cărticica lui Constante nu e luată în seamă. Giuglea care a văzut 
30 de sate, citează în treacăt pe Tih. Georgevici şi pe Weigand, 
şi stăruie mai mult a dovedi, pe baza toponimiei, vechimea ele- 
mentului român, peste care în urma cuceririi turceşti, ar fi trecut 
o undă slavă, lăsând urme de ambele părţi ale fluviului, în topo- 
nimia regiunii. 

Pe bună dreptate, Giuglea pune în legătură numirea «Ungu- 
reni» cu întinderea Monarhiei din Buda, sau din Viena, care s'a 
întins în părţile acestea în două rânduri, până la Timoc și Vidin, 
şi se poate adăuga că dominaţia ungurească pe dreapta Dunării, 
între Drina şi Poreci, a durat mai bine de un secol. Giuglea 
observă, însă că Umngurenii se mai numesc şi «Munteni» şi nu crede 
că în «Ţăreni» trebue să vedem elementul venit din Ţară, ci pe 
locuitorii de câmp, deși constată cele două curente de imigrare 
dela Nord şi dela Est, a căror linie de despărţire el o căuta între 
Tăchia și culmea Miroci. 

Boga dădea în acelaşi timp cea dintâi hartă cu toate satele 
româneşti dintre Morava şi Vidin, iar Giuglea și Vâlsan adăogau 
în 1913 o bogată «Culegere de literatură populară dela Românii 
din Serbia». 


5 Conf. Bulet. Soc. Rom. de Geografie, 1937, p. 2: S'au dat subiecte în 
1908-10 de geografie istorică și etnografie: hotarele politice, etnice și întinde- 
rea Românilor în Serbia, în Ucraina, Raielele turceşti, etc. 

6 G. Vâlsan, Românii din Craina Serbiei (Anuarul de geografie și Antro- 
pogeografie, director S. Mehedinţi, II, 1911, pp. 177-200) 

7 L. Boga, Românii din Serbia, (ibidem, III, 1913, p. 1-18) cu 2 hărți. 

s G. Giuglea, Românii din Serbia (Anuar II, 1911, p. 201-215), 

In 1912 însă războiul balcanic dete imboldul de a se pune 
în mod public chestiunea arzătoare a Românilor din dreapta Du- 
nării, legată de aceea a dreptului Aromânilor de a-şi menţine 
şcoala şi biserica, cel puţin aşa cum. le-a avut sub regimul turcesc. 
Liga Culturală pornește agitația într'o serie de conferinţe și adu- 
nări populare, dând prilej lui G.. Vâlsan de a formula întreaga 
problemă a Românilor din cele două țări într'o primă sintesă (de 
15 pagini), întemeiată de data aceasta pe o bogată documentare 
statistică şi bibliografică, în care punea la contribuţie multe din. 
lucrările ştiinţifice arătate mai sus ?. Era o lucrare de mari însușiri. 
de popularizare, dar, fără un extras, ea nu s'a bucurat de răspân- 
direa meritată. Studiul se închee cu pagini pline de simţire faţă 
de suferinţele prigoanei din Serbia, cerând «comunicaţie liberă. 
sufletească între noi şi provincia românească din Sudul Dunării». 
In acelaș an istoricul N. Iorga fixa, în a sa Istorie a popoarelor bal- 
canice, (p. 119) raporturile dintre Românii Timoceni şi Sârbi, în 
timpul răscoalei lui Caragheorghe, ca un antagonism. «Ca și azi, 
zicea el, o întreagă regiune a Serbiei răsăritene, valea Timocului, 
părţile Negotinului şi întreaga vecinătate erau locuite — cum œ 
recunosc izvoarele contemporane — numai de Români. Din firesc 
antagonism naţional, aceşti ţerani, în parte veniţi de pe malul 
celalt, se împotriviră răscoalei» 


3. Studiul lui Romanski. 


Sârbii au răspuns atunci prin fasificatul grosolan din harta: 
etnografică strecurată de J. Cvijici în marea revistă germană de 
Geografie: «Pettermanns Mitteilungen», arătând regiunea din- 
tre Morava-Timaoc ca locuită de o populaţie mixtă, sârbo-română, ap 
lăsând colorat de masa românească numai regiunea bulgară dintre 
Timoc și Vidin. Harta a fost, din nefericire, folosită întocmai, cu 
această mistificare pentru regiunea timoceană în Harta etnografică 
şi istorică germană a lui P. Langhaus, dim 1913, care s'a bucurat. 
de o mare răspândire. O ripostă a venit însă, la acest falsificat, 
din partea istoricului bulgar St. Romanski, care ne-a adus un stu- 
diu în bună parte obiectiv spre a răspunde insinuării lui Cvijici. 


3 G. Vâlsan, Românii din Bulgaria şi Serbia. (Aşezare, vechime, număr} 
în România și popoarele balcanice, conferinţe edit. de Liga Culturală 1913. 

Profitând de ocupaţia germană în Serbia din 1916, el cercetă în 
curs de 5 săptămâni toată «regiunea actuală românească dintre Mo- 
rava şi Timoc», străbătând-o în lung şi lat. Profeserul bulgar ajunge 
ia convingerea că Remânii «populează mai cu seamă, însă nu ex- 
clusiv, locurile muntoase, care aici, spre deosebire de multe alte 
colțuri muntoase ale Peninsulei Balcanice, sunt acoperite pretu- 
tindeni cu dese și frumoase păduri, împestriţate de câmpuri, poeni, 
în care. se văd casele răsleţe (sălașe) ale răspânditelor prin munţi 
sate românești». După ce studiază ‘plasă cu plasă, cele patru. ju- 
dețe: Craina (Negotin), Zaicear, Pojarevaţ şi trei plăşi din Kiupria, 
dând lista satelor românești cu numărul de locuitori şi alte date 
preţioase, Romanski închee studiul său, tipărit abia în 192610, cu 
interesante observaţii asupra liniei de separație dintre două grupuri 
Jinguistice, deosebite între ele şi prin anumite elemente din costum, 
ceeace îl face să creadă că cei dela apusul acestei linii au venit din 
Banat şi Ardeal şi se zic «Ungureni», iar cei din răsărit, «Ţă- 
renii», din România. Numai într'un punct Romanski este de acord 
cu cercetătorii sârbi: acolo unde avea acelaș interes ca dânşii să 
presinte pe Românii din dreapta Dunării ca noi veniţi; dar nu poate 
aduce nici o mărturie pentru această părere. Din contră el cunoaște 
că unele sate, care în sec. XVIIL erau curat româneşti au primit 
astăzi şi Sârbi. Nu e locul să intrăm aici în discuția pe care Ro- 
manski o provoacă în conclusiile studiului său, cu privire la con- 
tinoitatea Românilor în Nordul Dunării. 

Astfel, fără a încerca să conteste arătarea lui Cvijic că între 
Timoc şi Vidin se află o masă compactă românească, profesorul 
Romanski a făcut dovada, întemeiat pe cercetări personale la faţa 
locului şi pe o parte din bibliografia chestiunii, că şi în Serbia, 
anume între Timoc şi Morava, există o masă compactă de Român, 
însă neasemănat mai mare decât aceea din Bulgaria vidineană. 


4. Chestiunea Timoceană în 1919. 
Am adus mărturiile, deja jumătatea sec. XIX încoace, cu 


privire la existența impunătorului bloc românesc timocean — rest 
al unei mase cu mult mai întinse — în această margine a poporu- 


10 St. Romansk?’ Românite mejdu Morava € Timok (extras din Mace- 
dlonski Pregled), 1926, tradus în «Graiul Neamuluii parțial şi în «Timocul» 
anii II-I, 1995-6. 

lui nostru de peste Dunăre. Adunând laolaltă, cum este firesc, pe 
cei din Serbia, cari se socotesc azi între 400.000 și 420.000 suflete 11, 
cu cei din Bulgaria, care locuesc dela Timoc până la Șiştov, so- 
cotiţi în 1912 la 100.000 inşi, iar azi la peste 140.000, avem în faţa 
noastră un bloc românesc de aproape 600.000 Români traasdună- 
reni, în care nu se cuprind fraţii noștri din Banatul jugoslav (cari 
sunt vreo 100.000); ei formează deci un bloc tot așa de numeros 
cât ar face Bănăţenii noștri cu toţii la un loc. 

Nici chestiunea timoceană, cum nici cea macedoneană, n'a 
primit vreo soluţie prin pacea dela Bucureşti din 1913. care dădea 
României Cadrilaterul. Ea s'a pus și la 1919, în faţa Congresului 
de Pace din Paris, dar cu totul greşit în legătură cu chestiunea 
Banatului 12, de către delegaţia română, din care causă a căzut. Me- 
moriului îndreptat Conferinţei de către o delegaţie de Timo- 
ceni în frunte cu doctor Atanase Popovici-Furnică, cum și unei 
broşuri ocazionale Sârbii au răspuns cu broşura lui Tik. Geor- 
gevici, plină de neadevăruri și jigniri adresate poporului român 12. 
Prin pacea dela Versailles, s'a dat Sârbilor dreptul de a călca î2 
picioare principiile Wilsoniene cu privire la Timoceni și de a 
anexa pe deasupra și Banatul apusean; cu mai mult curaj ei au 
continuat de atunci opera de prigoană urmărită în curs de 85 de 
ani, pe teritoriul dintre Morava și Timoc, usurpat la 1833, 

Chestiunea. Timoceană a rămas uitată apoi un șir de ai: 
numai grupul din Bulgaria s'a bucurat — în 1919 de o semnalare 
a lui I. Ordeanu 15 și de o cercetare cuminte, sprijinită pe tot ce 
cultura poate oferi unei minţi alese — așa cum ar merita să fie 
cunoscute și alte ţinuturi locuite de Români oropsiţi s'au necer- 
aetaţi până azi: cartea d-lui Em. Bucuţă «Românii dintre Vidin 
şi Timoc», (1923). Peste câţiva ani, geograful Vâlsan dădea, în 


11 Cf, FI. Florescu, Românii din Jugoslavia. Istoric şi evoluție demo- 
grafică «Iimocul» a. VIII, 1941, p. 7-49. 

12 D Drăghicesco, Les Roumains de Serbie, Paris, 1919. 

18 Tih. Georgevici, La vérité sur les Roumains de Serbie, Paris, 1919. 

14 In 1924 Sever Bocu a dat (în Anuarul Inst. Istorie, Cluj II, pag. 
384-6) un fragment din «Notele de drum» ale geografului ungur Szabo, despre 
Românii din Serbia; nimeni nu le-a tradus în întregime. 

15 J. Ordeanu, Românii din Bulgaria (Bul. Sic. Regale de Geografie. 
1919, p. 221-4. i 

1926, o nouă şi mai pregnantă demonstraţie a unității geografice 
a ținutului «Morava-Timoc», iar revista «Graiul Românesc» con- 
dusă cu mult suflet și pricepere de Em. Bucuţă s'a însărcinat să dea 
studii bune despre Români şi să aducă ştiri de peste hotar, mai 
ales din dreapta Dunării, dar va avut norocul unei vieţi îndelun- 
gate (Ian. 1927-34). Revista «Timoc» a soc. Timoc a Românilor din 
valea Timocului şi dreapta Dunării își va lua rolul din 1934 de 
a grupa știrile pentru recunoașterea acestei provincii românești și 
apărarea drepturilor refusate fraţilor noştri de către cele două gu- 
verne vitrege. 


PROVINCIILE ROMANE 
şi primele țări sârbeşti din sec. VII—IX 

Harta II. Limitele provinciilor romane din Sudul Dunării: Moesia Supe- 
rior, cu Dardania și cele două Dacii înființate după 275 (Ripensis și 
Mediterranea — cu triburile slave şi sârbești. Limita teritorului sârbesc 
din sec. IX este după atlasul sârbesc „„Istoriski Atlas“, 1925, 
de St. Stanojevi6, Zagreb — nr. 41. 

VECHIMEA ROMÂNILOR TIMOCENI. CONTINUITATE ŞI 
EXPANSIUNE. VITALITATEA LOR. 


1. Dovezile Geografiei și toponimiei. 


Am pus problema vechimei, a dreptului istoric pe care noi îl 
avem asupra regiunei timocene din punctul de vedere al conti- 
muităţii etnice și am arătat dela început că avem de a face cu un 
bloc românesc ce se ţine, din cele mai vechi timpuri, în necon-— 
tenită ]egătură cu trunchiul cel mare din România. 

In una din cele din urmă lucrări ale sale, geograful G. Vâl- 
san, dispărut așa de timpuriu pentru marile speranțe ce se pu- 
neau într'însul ne-a dat, sub numele de: «Românii din Serbia» 
(rămasă inedită până la 1937 când s'a tipărit în Buletinul Soc. 
Române de Geografie), o inegalabilă documentare a unităţii geo- 
grafice a regiunii Morava-Timoc, făcând un singur bloc cu Ba- 
natul şi Oltenia și isolându-se de Serbia; asupra acesteia nu mai 
revenim după expunerea dată într'un capitol precedent. 

Geografia ne oferă deci dovezi indiscutabile asupra unităţii 
«ținutului Porţilor de Fierx- și a legăturii lui fireşti cu masivul 
“carpatic; el a servit astfel ca leagăn permanent al rasei românești. 
«Nu poate fi vorba de o emigrare recentă, cum pun problema 
învăţaţi sârbi», închee Vâlsan și noi putem adăuga că acelaș lucru 
se poate răspunde şi celor bulgari 3. 

Toponimia de asemeni aduce dovezi şi mai elocvente. Nu- 
mirile româneşti de locuri și ape sunt foarte numeroase în părţile 


1 St, Romanski, op. cila JlI, 2-8, p. 16 şi €, Jirecek, Das Fürstentum 
"Bulgarii afirmă că Românii dunăreni din Bulgaria ar fi fugit din România 
din cauza tiraniei boerilor, 

cercetate cum se cuvine, ca acelea văzute de L. Boga?, dintre 
satele Maidanpek, Voluia, Duboka și Boletin, unde ţinutul întreg 
are «un caracter românesc pronunțat»; mai în toată regiunea ac- 
cidentele geografice nu poartă decât numiri românești. «Se poate 
vorbi de o imigrare sârbească în acest ţinut (Morava-L.om) nu de 
una românească» — zicea Vâlsan cu gândul la vechiul strat ro- 
mânesc ce s'a menţinut acolo în toate timpurile. Şi ceilalţi cercetă- 
tori români, Giuglea şi Boga, studiind în regiuni deosebite, sunt 
de acord să constate, cu dovezi luate la faţa locului, emigrația sâr- 
bească ce, la un moment dat, a sârbizat toponimia, cum o arată 
Giuglea, prin adausul sufixelor slave, sau cum se deduce din exem- 
plele aduse de L. Boga, în special prin dubletele sârbo-române 
date apelor şi locurilor. Ca exemplu ani se dă: Uọluia, o pronun- 
are străină a cuvântului Valea, şi care azi se chiamă «Valea 
Voluia»; muntele Porumbielul, cunoscut încă şi azi de Români sub 
acest nume, care s'a tradus în Golubinie și însuși numele mai ve- 
chiu al ţării, Marginea, uitat astăzi, dar care se deduce din traduce- 
rea sârbă: Craina şi din denumirea unei părţi din locuitorii săi: 
Mărgininţi. Exemple de numiri cu radical românesc sunt fără 


Semendria), Columbaci (prefăcut în Golubaţ). 

Ca venetici, Sârbii au împrumutat şi portul căciulei caracte- 
ristice Românului, numită «clăbăţ» şi făcută dintro piele de oaie, 
precum și «modul de traiu al sălașului», una dip formele de aşe- 
zare caracteristice pentru întreg ţinutul locuit de Români». La 
fel se poate face dovada cât de vechi și curat româneşti sunt nu- 
mirile de locuri, ape şi așezări în regiunea locuită de Românii din 
Bulgaria. 

Pe măsura. ce ne adâncim în cercetarea izvoarelor şi hărților 
vechi dinainte de sârbizarea oficială care a adus al doilea înveliş 
toponimic slav asupra regiunii, — dar acesta este un strat lipsit 


2 L. Boga, L c., 10. «Numărul considerabil al numirilor topico-româ- 
neşti zice el, mai ales pentru unitățile geografice mici, ne arată că Românii 
au cutreerat pas cu pas, vreme îndelungată unele locuri ce au fost.. cei mai 
numeroși locuitori ai lor» (p. 12). 

3 Idem, foc. cit, pag. 12-13. 

de orice valoare probantă — afläm tot mai multe nume românești 
din cele mai curate și mai pitoreşti ca: Bucur, Bârloagă, Brădet, 
Ceret, Cheia, Câmpubun, Costești, Corbul, Degeraţi, Fundeni, 
Geana, Gruia, Lacu, Oreștioara, Satu-Mare, Șărban, Samarina, 
Stâna, Sălaj, Reciţa, Văiuga, Valecoane (Valea cu anini), care sunt 
o mică parte din sutele de numiri de sate în formă românească. 
In afară de acest grup, se distinge în acele părţi un altul, 
nu mai puţin numeros, de numiri de origine tracă sau romană, 
foarte interesant. Ca mai în toată Iugoslavia, s'au păstrat mai ales 
aici, în regiunea dela Drina până la lantra, mai toate vechile nu- 
miri de ape, din care unele n'au schimbat decât genul: Savus, Dra- 
vus, Drinus, au dat: Sava, Drava, Drina, iar terminația lor în -ava 
s'a impus şi altor nume de ape ca Morava (Margus), lesava, Mlava, 
Resava, Tamnava, Nişava; Pincus a dat Pecul — şi Timacus — 
Tinoc (sufixul -oc, la fem. -oca, se întâlneşte în dacicul Napoca din 
Ardeal și în satul Duboca din Timoc). Dela Timoc în jos nu ne 
este permis a face grava eroare de a lua în seamă numai formele 
bulgare ale numelor de ape: Ogost, Țibar, Isker, Vid, Osem, etc. 
căci Românii, cari sunt originari pe dreapta Dunării, au păstrat 
alte forme proprii: Arcear (râu şi oraș) din Ratiaria, Lom (Almus), 
Gibra-Dzibra, Cibriţa (Ciambrus-Cibrus), Ogustul sau Îngustul (Au- 
gustus), Vitul (Utus), Osma-Samu (Ansamus); căci în numele sa- 
tului Samovit nu putem vedea altceva decât o combinaţie din nu- 
mele celor două ape ce se alătură la gurile lor, între care se află 
aşezat satul, potrivit foneticei române: An-samus plus Utus, 
Pentru bălți, văi și livezi chiar se foloseşte în Serbia, ter- 
menul bara, care intră şi în compoziţia multor nume de Îocuri, de 
sate, ape, etc. ca: Colubara (râu), Sznârdanbara (localitate balneară), 
şi alte Jocuri din Serbia și Bosnia. Şi în regiunea română avem ast- 
fel de numiri: Ceslevabara, Racovabara, Crivobara (pe Lom), Pes- 
cabara (în Banatul vecin). Sufixul bara este însă un dublet dialectal 
la tracul para, care însemna odinioară loc întărit cu val și sant de 
ape, în genul terramarelor din epoca vilanoviană a bronzului în Ita- 
lia şi această formă se află şi în tracul Zurobara, pe locul căreia 
se află azi Timişoara; și para se alipia de numiri latine, de ex. | 
Vicus Longinopara. Ibar, afluentul Moravei încă se pare a deriva 
din -bara. În nomenclatura munţilor acestei regiuni Morava-Lom 
se întâmpină tot așa de des ca un termen caracteristic, numele 

Ciuca, de origină tracă, afară de numiri ca: Ştirbiţ, Cotul, Piatra 
Neagră, Gorun, Curmătura Micului. i 

Fără cercetări serioase în toponimie, se afirmase cândva că, în 
teritoriul fostei Moesii superioare, orașele romane sau trace, nu 
s'au păstrat până azi; în realitate tocmai aici se poate dovedi că 
s'au păstrat vre-o 8 localităţi romane de seamă, așezate numai pe 
linia Dunării; unul cu numele schimbat, Singidunum, prin sec. VIII 
numit nume tradus apoi de Slavi în 
Belgrad, dar numele unui oraş se poate schimba din multe motive, 
fără a atrage desfiinţarea lui. Al doilea oraş păstrat și-a schimbat 
numele până a nu se mai recunoaşte cel vechiu: Bononia, numit în 


Evul Mediu Budinium, Bundyn, pare a veni di + dinus 
potrivit fo- 


neticei grecești. Să nu uităm că ei au întemeiat târguri şi oraşe noui 
în această regiune ca: Maglavit, Calafat, pe stânga, şi Nicopole pe 
dreapta fluviului. 


(pronunţat ca Sibii, Jii), 
folosit şi ca termen comun cu sensul de oraș: diiu, pl. diiuri t. Alte 
două localităţi vechi au păstrat numele vechiu, dar s'au mutat la o 
oarecare distanţă de vatra dacică: Vinceia, azi Vincea (în faţa ins. 
Moldova) şi Sanovit, care ar fi vechiul Ansamum, mutat dela Ves- 
tul la Estul gurii Osmei. Mai avem în fine patru localităţi cu 
nume și așezare neschimbate: Florentin (Florentiana), Arcear (Ra- 
tiaria), Lom (Almus), Diibra — Cibriţa (Ciambrus) 4. 

Dacă este adevărat că-nfimirile sârbești au fost inexistente în 
toată regiunea Morava-Timoc, înainte de operaţia oficială şi pa- 
triotică a sârbizării lor, dacă numirile de origină slavă veche nu 
întrec în proporţie pe cele din România, iar numirile de origine şi 
folosire românească sunt covârșitoare şi că pe deasupra se mai 
păstrează aici şi un impunător număr de toponime străvechi daco- 
romane, dând regiunei un caracter de vatră a românismului prin ex- 
celenţă, atunci desigur că toponimia regiunii ne oferă una din ceie 
mai puternice dovezi ale continuității elementului românesc pe acest 
pământ, menţinut totdeauna în proporţii majoritare — deci ale ve- 


4 Al. Philippide. (Originea Românilor, p, 454-55), admite fonetism român 
la Dzibra şi Arcear, Ogust, etc. — N. Iorga, Istoria Românilor, vol. Il, p. 281, 
admite derivarea Vidinului din Bononia. Intr'un articol separat voi prezinta 
un studiu mai larg asupra toponimiei acestei regiuni. 

. chimei şi permanenții dreptului românesc asupra teritoriului de care 
ne ocupăm. 


2. Dovezile filologiei. 


Geografia și toponimia ne arată în deajuas unitatea etnică a 
„celor două maluri ale Dunării şi atestă continuitatea noastră. Dar 
şi filologia vorbește în acelaş sens: Sextil Puşcariu citează punctul 
de vedere al filologului olandez Van Wijk, după care «Românii sta- 
biliţi între Sârbi şi Bulgari au jucat un rol decisiv în despărțirea 
Slavilor de Sud în două grupe linguistice distincte. Ei au pus obsta- 
„col fără îndoială și la constituirea unei mari Slavii omogene în 
Pen. Balcanică». Așa zice filologul olandez 5. Dar acest rol hotărîtor 
nu-l putea juca de cât blocul timocean care, dela Dunărea Clisurei 
şi Olteniei, a înaintat neîntrupt, în timp și spaţiu, până la linia. 
Niş-Prizrend, unde el se întâlnea cu masa albaneză, formând o 
punte de legătură între trunchiul poporului român dela Nordul 
Dunării de o parte, Albanezi şi Aromâni de alta. Pentru această 
punte românească, existentă în cursul Evului Mediu, s'au mai pro- 
nunțat și alți cercetători €. In cursul evului mediu blocul moravo- 
timocean înainta mai mult spre Sud, pentru ca să atingă pe cel 
albanez în regiunea Vrania-Prizrend-]pek, pe când în timpurile 
moderne, pe măsură ce masa românească se retrăgea spre Nord, 
Albanezii se extind treptat, ţinându-se după dânşii, până la linia 
dintre Novi-Bazar şi Niş. 

Consideraţiile geografice pe temeiul cărora G. Vâlsan dove- 
deste că o continuitate în spaţiu şi în timp a elementului românesc 
în aceste locuri se impune, dela prima aruncare de ochi asupra ţinu- 
tului, se coroborează azi și prin concluziile solide ale unui filolog 
de seamă, savantul director al Institutului German din Bucureşti, 
profesorul Gamillscheg care, în toate conferințele și publicaţiile 
sale, șocoteşte acest ţinut ca o continuare geografică a Olteniei şi 
Banatului şi ca unul din vechile centre de expansiune a limbii ro- 
mâne, dar aceasta înseamnă afirmarea cea mai hotărită a continui- 
tăţii Românilor din regiunea Morava-Lom. 


5 Sextil Puşcariu, Etudes de linguistique roumaine, p. 63. Cf. FI. Florescu, 
«Timoculs VIII, p. 9. 


$ Pericle Papahagi. Numiri etnice la Aromâni, 1925, p. 2: «Ei formau 
“veriga de unire» — şi N. Iorga în «Arhiva» III, p. 368-399. 

3. Dovezile etnografiei. 


Portul şi datinile cu variantele lor de la un ţinut la altul, 
ori dela un grup la altul, cum şi numele ce-și dau Românii de aici, 
unii altora, pot oferi tot atâtea criterii din cele mai sigure pentru 
a decide asupra originii lor. Cercetarea este cu atât mai uşoară din 
acest punct de vedere cu cât s'au înregistrat mai multe grupări, 
distincte între dânșii, atât în regiunea bulgară cât şi în cea sâr- 
bească. 

Cei cari locuesc câmpia şi podişurile, ca agricultori, între 
Morava a Timoc, se numesc Mărgininți, ceea ce înseamnă oameni 
ai Marginei; acest nume pare a fi un dublet, folosit probabil în 
timpuri mai vechi, — şi înlocuit apoi cu Craina, — nume format 
din conştiinţa că dânşii mărginesc Țara «cea mare; după aceasta. 
ei se mai numesc şi Țereni, fie pentru motivul că sunt sporiţi cu 
elemente venite din Ţară — fie din acela arătat de Giuglea care 
dă acestui termen din urmă sensul de «plugari». 

Cei cari locuesc valea Dunării, de la Timoc în jos până la 
Şiştov, se zic Văleni şi Câmpeni, sau în genere «Dunăreni» și au 
mare afinitate cu fraţii din stânga Dunării, cu tari au vieţuit în 
necontenite “legături, ca o prelungire firească a masei românești 
din Oltenia și Muntenia, de care Dunărea nu-i separă ci-i unește. 
In fine pe muncelele împădurite, dispre Apus şi Miazăzi, se dis- 
tinge vechea pătură de -moravo-timoceni numiţi « Munteni» în par- 
tea sârbească şi «Pădureni», în partea bulgară, din judeţul Vidin. 
Numirea de «Ungureni» ce se mai dă Muntenilor dintre Pec și 
Morava poate veni sau dela un aflux de imigrație din Banat, sau. 
ca amintire a dominaţiei ungare şi austriace, care s'a extins la 
Sudul Dunării în două rânduri. Că această masă din regiunea 
sârbească nu poate veni dintr'o simplă colonisare cu Bănăţeni a 
dovedit-o definitiv Leon Boga, prin harta colorată a diver- 
selor curente de mișcare a populaţiei. Pe un mic tertioriu se 
înregistrează elemente ce se declară venite din Şumadia, dela 
apusul Moravei,-şi din diverse judeţe vecine, între cari «Ungu- 
renii» formează numai o fracțiune — dar aceştia nu sunt decât 


7 G. Vâlsan. Românii din Bulgaria şi Serbia 1, c. p. 21: «Bineînțeles. 
— zice cl — că prin chiar posiţia de unghiu, care intră între Banat și Oltenia, 
ținutul a fost alimentat în deosebite timpuri de populaţia românească de 
dincolo de (Dunăre. Astfel de curente mai puternice în sec. XVIII şi XIX aw 
putut da ilusia că Românii sunt atât de recenți în Serbia» „ 

În mică parte veniţi din Banat, căci Banatul se ştie că nu este isvo- 
rîtor de curente de emigrare. A crede că ei au venit din Crişana 
sau Ardeal e și mai puţin probabil. De aceste consideraţii nu vor 
să ştie învățații sârbi sau bulgari, cari declară întreaga populaţie 
de ła Culmea Miroci până la Morava drept Ungureni şi deci ve- 
mp din Ungaria, fără a explica de ce ei îşi dau în acelaș timp 
și numele de Munteni, Din afinităţile de limbă şi datini, constatate 
de diverşi călători și cercetători între «Muntenii» de aici și Românii 
din Banat-Crişana, nu se poate deduce că cei dintâi sunt veniţi, 
în epoca modernă, de la Nord, ci numai existenţa unei legături 
strânse şi permanente, continuitatea elementului românesc aşezat ca 
bloc unitar pe ambele maluri ale Dunării. Banatul și «Branicevo»- 
Craina (regiunea Morava-Lom) formează o mare provincie etno- 
grafică (unitate în grai, costum și datini), tăiată pe mijloc de Du- 
nărea, care în această regiune muntoasă nu desparte cele două 
ţinuturi românești, cum ne spun și geografii, ci din potrivă le 
uneşte. 

Explicaţia simplistă și interesată a învăţaţilor sârbi şi a lui 
Romanski că numirile de «Ungureni» st «Țărani» ar indica origina 
unei colonizări recente, din sec. 18 încoace și că întreaga populaţie 
română este venită din Banat și Oltenia, cade. Dacă aşa s'ar fi 
petrecut lucrul, cele două straturi de colonişti s'ar fi numit: unii 
Bănățeni şi alţii Olteni, ceeace nu s'a întâmplat; iar linia fixată 
de Romanski ca despărţind cele două curente osebite de emigrare, 
mu înseamnă decât: continuarea liniei Carpaţilor prin Culmea Mi- 
roci ca despărţitoare și pe dreapta Dunării între cele două zone 
de formaţie etnografică în masa poporului român: una apuseană, 
continuând zona bănăţeană-ardeleană, iar alta răsăriteană, conti- 
nuând pe cea sud-carpatică, adică olteano-munteană. 

Pe această linie mediană, pe care o descopăr filologii şi etno- 
grafii, s'a format, din cele mai vechi timpuri, o populaţie de ames- 
tec, deoarece Culmea Miroci, nu face obstacol ca munchia ascuţită 
a Carpaţilor şi nici hotar politic ca acela care desparte la Nordul 
Dunării cele două zone etnografice, nu se află la Sudul Dunării 
între cele două zone. Cât de veche e această sub-zonă de amestec, 
o arată numirea de Mistriţoi 8 ce s'a dat locuitorilor amestecați de 
acolo. Cu cât ne afundăm spre interiorul Peninsulei, în «fun- 


8 G. Giuglea, op. cit, p. 213. 

doane», cum se zice acolo, cu atât datinile şi portul prind o notă 
de veche formaţie locală; şi cu toată atingerea în acele părți de 
elementul macedo-român, nu se descoperă în ele nicio influență 
aromânească. 

Dar cele mai izbitoare note locale sunt cele descrise de 
C. Constante: «Căciula» de o întreagă piele de oaie la bărbat şi 
ciapsa cu plecherul la femee, aceea pe care un arheolog a obser- 
vat-o ca fiind identică cu podoaba femeilor sculptate pe sarcofagul 


Românce la fântână, în satul Jdrelo (din Kanitz, Serbien) 


roman, descoperit lângă Pojarevaţ. Aceste note ne dau însă con- 
vingerea fermă a continuității stratului de basă pe tot întinsul 
provinciei Morava-Lom. Geograful Szabo, cercetând cu atenţie po- 
porul, a căpătat convingerea că «Ualahii au locuit aceste ţinuturi 
înainte de aşezarea Sârbilor». Această părere este înrădăcinată 
însă și printre Românii din Serbia, după cum o arată tradiţia cu- 
leasă de C. Constante, după care ei ar fi urmaşii coloniilor romane 
aduse de Traian când se aşezase cu oștile sale pe malul drept al 
“Dunării, așteptând construirea podului pentru a trece în Dacia. 

«O parte din coloniile aduse de împărat au rămas pe valea Timo- 
cului, urmaşii cărora sunt Românii de azi» ?. 

Incheerea la care me obligă studiile. şi cercetările de până 
azi asupra unghiului Morava-Lom, este aceea că Românii de aici 
se datoresc ambelor fenomene ce stau la basa formării poporului 
român: în primul rând, continuitatea sau persistenţa lor neîntre= 
ruptă din sec. VII până azi, prin stratul cel mai vechiu etnic, de 
Munteni-Ungureni de o parte à Timocului şi Pădureni de alta, 
aşezaţi pe înălţimi pe când Țărenii-Dunăreni ocupă Lunca și Câm- 
pia Dunării; şi în al doilea rând: expansiunea, sau împrospătarea 
vechei populaţii cu elemente nou venite din stânga Dunării, din 
Banat și din Oltenia, care oa fost mai numeroase decât acelea 
venite dela Apusul Moravei şi dinspre Starivlah sau regiunea Co- 
sovei. Imigrația n'a produs perturbări, căci se adăugau elemente 
de aceiași formaţie. în fiecare zonă. 


4. Vitalitatea Timocenilor. 


Românii timoceni sunt deci rezultatul fusiunii celor două 
straturi. Neocrotiţi în curs de secole de un stat naţional şi lipsiţi 
în ultimul secol, de la 1833 încoace, de conducătorii firești pe cari 
știau. să şi-i dea singuri, în secolele de liberă creaţiune populară, 
pe baza vechiului drept românesc, dar mai ales prigoniţi pentru 
graiul şi conştiinţa de neam, Românii Timoceni au dovedit o re- 
zistență uimitoare de sau putut păstra în starea în care ni-i pre- 
sintă diferiți călători şi cercetători. Sufletul lor este curat româ- 
nesc. Aşa ni-i descrie la 1865 Căliman, care observă încă de atunci 
resultatele apăsării: «Românii de pe linia Dunării, cei până la 
Maidanpek, au sentimentul de Români mai paralisat, caracterul 
nostru naţional mai înăduşit, pentru că sunt numai între Sârbi şi 
dincolo și dincoace de Dunăre. Totuşi, prin spiritul conservator 
tenace al anticilor Romani, ei au aceleași moravuri, aceleași le- 
gende, acelaşi sentiment de musică, aceleaşi maniere calme, şi in- 
sinuante, unite cu maiestatea naturală. Aceiași blândeţe de ca- 
racter şi iubire de societate, aceiași sinceritate, aceiaşi îndesare la 
primit în ospitalitate şi încărcare cu binefaceri pe oaspeţi, aceiaşi 
îmbrățoșare de streini, aceiaşi pătrundere de suferinţele altuia, 


3 C. Constante, op. cit, p. 26 şi 29. 

acelaș costum ca în ţară. De la Maidanpek încoace sânt şi mai 
curaţi» 1 

” Cu mult mai viguroase și pline de optimism sânt liniile por- 
tretului se li face peste câţiva ani geologul Szabo: «Rasa aceasta 
se distinge printre vecinii ei prin trăsături hotărît mai frumoase 
şi mai nobile. Valahii: din Serbia sunt muncitori, cruţători şi ţin 
cu îndărătnicie la portul şi limba lor. In timp ce Bulgarii sau 
serbizat în număr mare, ceeace nici nu prea e de mirat, dată fiind 
înrudirea lor de limbă cu Sârbii, Valahii țin cu îndărătnicie la 
limba lor, pe care nu se mulțumesc a nu o schimba cu cea sârbească, 
ci a întreţine mereu gelosia Sârbilor: o femee valahă, intrată prin 
mâiritiş într'o casă sârbească, sfârşeşte prin a valahisa în scurt 
timp familia sa». Şi după ce învățatul relatează o serie de măsuri 
luate pentru sârbizarea lor silită: şcoli numeroase în care se predă 
«exclusiv în limba sârbă», «preoții sânt toţi sârbi»... funcţionarii la 
fe], cu toate că, în ce priveşte darurile personale... «(Valahii) nu nu- 
mai că nu sunt inferiori Sârbilor, ci direct mai bine dotați». Auto- 
rităţile neștiind limba lor, ei necunoscând limba Statului, «o pră- 
pastie se deschide între popor şi funcţionari» de unde rezultă că 
“Valahii din Serbia se simt străini în țara lor». «Și, cu toate aceste 
măsuri, se dă drept un fapt cert valahizarea într'o pnăsură tot mai 
largă în Serbia, în timp ce nu vei găsi, nici măcar ca un fenomen, 
un Ualah sârbizat». Un farmacist ungur, în studiul său despre 
«Graiul şi topografia jud. Kneajevaţ, aduce deseori de la locuitori 
frase de acestea: «când ne-au luat Sârbii» sau «când Sârbia ne-a 
ocupat» îi, ceeace arată raportul dintre locuitori şi Stat. Şi Ro- 
manski a dat în 1916 peste sate care i se arătau de curat sârbești, 
în care însă se descopereau nu numai familii româneşti răsleţite, 
«dar şi mahalale întregi românești. Pe de altă parte în unele sate 
curat româneşti sânt familii de a căror origine sârbească încă se 
ţine minte, însă cari s'au schimbat cu totul» s'au românizat. «Fe- 
meile obişnuit nu știu sârbeşte» (în jud. Pojarevaţ), zice Romanski 
pentru ca să închee cu consideraţii despre «înmulţirea repede şi 
legătura proverbială de limba și obiceiul lor» ce caracterizează pe 
Români. ` 


10 Căllimanu, op. cit, p. 54-5. 
11 St. Macici, în Glasnik srpsk. ucenog drușiva, XIX, 1866 apud Ro- 
manski, op. cit, p. 41. 

Weigand însuși constatase că populaţia din Craina, colţul 
cel mai nord-estic muntos al Serbiei, este română. 

Această regiune nu numai că deocamdată e la adăpost de 
slavisare, dar chiar se constată «o întărire considerabilă a elemen- 
tului românesc și aceasta în general prin creșterea naturală și prin 
deplina asimilare a elementelor slave din Craina, cu excepție la 
Negotin şi satele sârbești în apropiere de el» 1. 


Ki 
* + 


Afirmând că pentru filologie existența anterioară a ținutului 
românesc timocean nu poate fi pusă la îndoială, învățatul german 
filologul Gamillscheg, credea că «despre acest ținut românesc isto- 
ria tace», C-tin Noe a încercat însă pentru întâia oară gruparea 
câtorva date istorice cu privire la dânsul 1%. Se va vedea în a doua 
parte, că istoria ştie să spună mult, atât în ceeace privește dreptu- 
rile noastre în această regiune cât și despre individualitatea ei 
politică faţă de evoluţia Statului sârbesc, strein de aceste locuri, 
şi usurpător al lor numai din sec. XIX. 

Şi se va mai face încă o dovadă în sensul unităţii regiunii 
Morava-Lom: aceea a unei soarte comune a ei, de-alungul epocilor 
istorice, până la 1833. 


12 G. Weigand, Die Rumänen in Serbien (Globus, 1900, p. 265-9) și 
Jahresb. Inst. der rumân. sprache, VII. 

13 C. Noe. Din trecutul 7 imocului, două articole în «Timocul» IV 
(1937), Nr. 1-3, 9-10. 

PARTEA IL 
SCURT ISTORIC AL REGIUNII TIMOCENE. 
CAP. I. 


LIMITA ISTORICĂ A SERBIEI LA EST. 


1. Epocile istoriei regiunii timocene. 


Cercetările temeinice datorite învăţaţilor români sau străini 
duc fără greş la încheerea că Românii timoceni formează un bloc 
compact destul de important, de peste o jumătate de milion şi că 
ei reprezintă ambele fenomene petrecute, în masa poporului ro- 
mân: al continuității şi al expansiunii româneşti în dreapta Dunării, 
într'o regiune de milenară civilisaţie tracă, urmată de colonisarea 
şi înflorirea culturii romane în curs de șase secole. Acest colţ de 
pământ Aa încetat prin urmare, în curs de trei mii de ani, de când 
intră în lumina Preistoriei şi a Istoriei de a fi, sub raportul etnic 
şi cultural, rând pe rând: trac, roman şi românesc. 

O singură lature a problemei timocene nu s'a pus însă cu 
dinadinsul până acuma, anume aceea a succesiunei stăpânirilor sau 
formelor politice de secole; dar examinarea ei va duce la neaştep- 
tata încheere că şi sub raportul politic, ţinutul timocean a tins la 
singularisare, la isolarea sa de către regiunea ocupată de Sârbi şi 
sârbizată pe la începutul Evului Mediu, isbutind să-și dea, în două 
rânduri, o formă de Stat separatist, care a gravitat spre Statul 
muntean din stânga Dunării, cu care chiar a fos unit pentru câ- 
Ava ani. 

Faptul însă mai grav în consecinţe, care se desprinde din 
această cercetare, ca un adevăr istoric indiscutabil și pe care se 
întemeiază dreptul românesc în aceste părţi, este acela că: Statul 

sârbesc n'a înglobat niciodată, în cursul desvoltării sale firești din 
Evul Mediu, regiunea timoceană; numai târziu de tot, în ultima 
lui fasă din sec. XIV, el s'a întins asupra unei mici porţiuni a 
regiunei noastre, între Morava și Porecica; Belgradul cu zona din 
jurul său n'au fost ocupate de el decât pentru scurt timp, iar 
județele Craina şi Negotin-Tianoc niciodată. La acest luminos ade- 
văr se adaogă acela că şi în epoca contimporană, când prin luptele 
militare şi diplomatice ale lui Miloş Obrenovici, s'a format Princi- 
patul Serbiei, se face deplin dovada că Miloș nu este decât un 
usurpator al ținutului de drept românesc şi că el a trebuit să des- 
făşoare o îndărătnică acţiune diplomatică spre a-l căpăta. 

Una din cele mai interesante întrebări în domeniul istoriei 
politice a Peninsulei Balcanice este desigur aceasta: cine a stăpâ- 
nit ţinutul Morava-Lom de la încetarea dominaţiei romane, adică 
de la invasia Slavilor până la cucerirea otomană ? Când și unde 
s'a format Statul sârbesc ? S'a întins el vreodată până la Dunăre. 
înainte de căderea lui sub Turci? — şi, în fine: în ce împreju- 
rări a ocupat el în sec. XIX aceste locuri ? lată o serie de între- 
bări care nu pot primi răspunsul decât de la o privire istorică 
sumară asupra acestui ținut şi care ne va lămuri causele usurpării 
sârbești, înfăptuite prin călcarea drepturilor noastre istorice şi 
etnice asupra lui. 


2. Epoca I: a anarhiei barbare *) 


La anul 602 răscoala lui Focas împotrivă împăratului Mau- 
riciu duse Imperiul de Răsărit la catastrofa pierderii provinciilor 
romane de pe dreapta Dunării, care cad în puterea Slavilor. 

In prima jumătate a sec. VII ambele Mossii ca și cele două 
Dacii: Ripensis şi Mediteranea împreună cu Dardania sunt pier- 
dute. Epoca anarhiei politice în care vor cădea aceste ţinuturi, inau- 
gurată atunci, va dura până la finele sec. X când Imperiul roman, 
în forma cea nouă bizantină, va recuceri Bulgaria şi hotarul Du- 
ării dela Sirmium (Mitroviţa) până la Mare. In acest timp, după 
o perioadă de anarhie politică a triburilor slave, ascultând de 
autoritatea nominală a Hanului avar, urmează aceea a dependenţii 
lor, tot nominale, de Hanatul bulgar, întemeiat ca o formaţie po- 
litică clientelară a Imperiului. In timpul acesta, triburile slave 
amorfe, aşezate pe dreapta Dunării, îşi vor lua numirea după apele 


*) Vezi Harta I-a, Limitele provinciilor remane, la p. 35. 

vecine potrivit unei datini locale a vechilor Traci: «Timociani» 
cei dela Timoc, «Moravani» cei dela Morava, precum «Narentani» 
s'au numit cei dela Narenta Dalmației, Rasciani (Sârbi) cei dela 
Rașca şi Moravi cei dela Morava de sus. Triburile slave formau 
organisaţii aparte faţă de «Romaniile populare» din vecinătate care 
se mențineau prin unele oraşe ca: Florentiana, Bononia (Vidin), 
Ratiaria (Arcer), Ansamus (Samovit), etc., sau pe unele văi și re- 
giuni păduroase. Aceste Romanii populare autonome sunt «Vla- 
hiile» de mai târziu, conduse de juzi după dreptul românesc, Pe 
măsură fasă ce Slavii își făceau drumul spre Sud, ţinutul nostru, 
descongestionat de invasia lor trecătoare, își reia caracterul unitar 
românesc, pe suprafaţa de care a fost vorba mai sus. Triburile 
slave de Timociani și Moravani dispar fără urmă din aceste părţi, 
în afară de mici grupe ce se vor topi în massa românească, lăsând 
urme de influenţă slavă regională la ai noștri, ca amintire de pe 
timpul simbiozei locale româno-slave. 

Timocianii despre cari vorbesc deci isvoarele istorice, între ele 
şi cronica lui Eginhardus, că la 818 după conflictul dintre hanul 
bulgar Crum (802-814) şi împăratul Apusului: Ludovic Piosul, de 
curând s'au despărțit de Bulgari, trimițând soli la Aquisgrana, pen- 
tru a se supune» acestuia, apoi în Pannonia, la 819, de sigur pu 
este un nume care să privească direct pe Românii din ţinutul Ti- 
mocului, Că şi «Romania» sau «Vlahia» ce a existat de sigur în 
acele părți va fi participat la mișcarea de a se desface de hanatul 
bulgar, este un fapt probabil, de oare ce adeseori Românii au cola- 
borat cu barbarii din vecinătatea lor spre a se putea menţine în 
epoca simbiozei româno-slave. 

Alături însă de «Timociani» sau Timoliani se menţionează 
în cronicile apusene un alt trib «Guduscani», pe cari Kanitz îi pune 
în legătură cu masivul «Cuceai» — și acești munteni e mai pro- 
babil să fi fost chiar Româgii din ţinut. 

Dovada acestei colaborări o avem în formarea ducatelor de 
model franc pe teritoriile vecine cu Imperiul Carolingian și la 
care luau parte Românii cu Slavii sau chiar cu Bulgarii, ca în 
ducatele pe care le aminteşte «Gesta Hungarorum» (a Notarului 
Anonim). Ducatul lui Salan, în care se aflau de sigur și Românii 
din Bacica, avea scaunul său în Titel, iar ducatul lui Glad (= Vlad) 
din Banat se sprijinea pe oaste de «Bulgari şi Vlahi», după cum 
spune cronica ungară, care dă amănunte preţioase despre fiinţa 

acestor «ducate» de colaborare, pe timpul năvălirii Ungurilor (pe 
la 900). Aceste ducate s'au format în cursul secolului IX prin 
elemente pornite uneori din Sudul Dunării, cum sa întâmplat cu 
Glad, pe care Notarul anonim, îl arată că ieșise din Vidin (de 
Bhudin castro egressus) cu ajutorul Românilor pe care cronicarul 
D aumește Cumani (adiutorio Cumanorum): dar se ştie că înainte 
de anul 900, când sa petrecut faptul, Pecenegii și Cumanii nu 
apăruseră în Dacia. Dacă ducele Glad a mai păstrat ţinutul, Vidi- 
nului din care plecase — cum crede C. Noe! — au avem nici 
o indicație precisă în cronică. l 

Istoricii bulgari cred că se pot trage conclusii din presinta- 
rea vechiului Hanat primitiv sau proto-bulgar ca înglobând în 
limitele sale tot basinul Dunării de jos, sau numai unele părţi 
dela Nordul acestui fluviu, prin sec. VIII, uitând că, chiar dacă 
s'ar dovedi acea extindere politică, ea nu însemna stăpânirea unui 
Stat organisat ci numai culegerea tributului dela populaţiile paş- 
nice, care se răscumpărau astfel de prădăciunile hoardei turanice 
cantonate în platoul Deliorman. Chiar și după ce Hanatul acesta 
de model avar-asiatic se prefăcu, la 864, în Țarat creștin, el mu 
căpătă nici o adminiștraţie propriu zisă nici caracterul de stat na- 
țional — misiunea lui fiind aceea de a imita Imperiul Byzantin 
de caracter internaţional, a steagului creștin ortodox pentru toți 
creștinii balcanici: Bulgari, Slavi-macedoneni, Români, Albanezi. 

Dominația lui nominală în regiunile româneşti din Sudul flu- 
viului, n'a înlocuit pe cea bizantină de cât în curs de un secol, 
pe distanța de la Lom până la Mare şi de un secol și jumătate 
de la Lom în sus până la Sirmiu — după care stăpânirea bizantină 
efectivă se reîntoarce în aceste părţi pentru alte două secole, 
Iată de ce presenţa Hanatului bulgar şi a primului Țarat nu este 
creiatoare de drept istoric, după cum nici cea bizantină, care a 
urmat-o nu creiază, în aceste părţi ale Vidinului și Moravei, un 
drept istoric, în favoarea Grecilor, cari aveau întâietatea în acel 
Imperiu. 

Trecerea dela o stăpânire la alta s'a făcut în urma unui răz- 
boiu de mai multe decenii, în care timp, ţaratul bulgar, învins de 
Nicefor Focas şi loan Zimisces şi desfiinţat în partea răsăriteană, 
— la 971, odată cu înfrângerea lui Sviatoslav, la Dristra — se 


1 C. Noe, 1. c. («Timocul», III, 1-3, p.8). 

retrage, sub dinastia Sișmanizilor, în părţile apusene cu centrul 
resistenţei în Macedonia, la Ohrida. Acolo el s'a sprijinit, sub La. 
rul Samuil, mai mult pe elemente ne-bulgare: Slavi-macedoneni, 
Români şi Albanezi. El dispunea însă de patrulaterul: Sofia, Vidin, 
Belgrad (Alba Graeca) şi Niş, care nu va fi supus de bizantini 
de cât după căderea Vidinului (1002), împotriva căruia împăratul 
Vasile II Bulgaroctonul făcuse patru expediţii; în cea din urmă 
el fu cuprins după un asediu de opt luni?. Importanţa Vidinului 
ca cetate de mâna întâiu se vede din îndelungata lui rezistență. 

De abia în acest secol, al zecilea, apare şi un nucleu politic 
sârbesc în ţinutul Rasciei, cu centrul în cetatea Ras, pe pârâul 
Rașca (situat la Nord de Novi-Bazar), de unde vine numele de 
Răsciani ce se dedea Sârbilor în Evul mediu; această modestă for- 
maţiune politică se întindea spre Răsărit numai până la Morava 
sârbă şi la confluenţa ei cu Morava bulgară, al căror nume ni 
spune mult sub raportul întinderii vechiului Stat sârbesc. 


3. Epoca Il-a bizantină şi româno-bulgară, 


Epoca bizantină durează vreo două secole, începând în două 
momente diferite, la 971, cum s'a arătat mai sus, când Bulgaria 
răsăriteană, dintre munţii Haemus (Balcani) şi Dunăre se preface 
în provincia bizantină sau ducatul Paristrion, care înglobează și 
laturea stângă a Dunării pe o mare lărgime 2 și la 1002, când ener- 
Soul Vasilie IJ cucerește patrulaterul apusean cu întreaga regiune 
dela Timoc până la gura Savei, împreună cu Scopia şi Nişul iar 
la Sud până la Morava, ba se întindea şi dincolo de Sava, în Sir- 
mia; hotarul bizantin s'a menținut astfel în aceste părţi până 
lą luarea lor în stăpânire de Imperiul Asăneștilor. In tot timpul 
acesta, Serbia care atârnase de Bizanţ capătă neatârnarea şi titlul 
de regat, păstrându-se în regiunea mai sus amintită, adică la 


2 C. Jirecek, Geschichte der Bulgaren, pp. 187, 190, 194. 

3 N. Iorga, Istoria Românilor, III, p. 63, şi N. Bănescu, Changements 
politiques dans les Balkans, (Cf, idem, Paristrion în Byzantion...). D-l N. Bă- 
nescu a stabilit cel dintâiu că, după cucerirea Bulgariei lui Samuel de către 
Vasile II Bulgaroctonul, teritoriile fostului țarat au fast organisate imediat 
în două ducate bizantine: unul spre Apus «Ducatul Bulgariei», cu reședința în 
Scopia, altul la Răsărit, către Marea Neagră, «Ducatul Paristrion» cu reşe- 
dința în Silistra 1. Cel dintâi cuprindea deci și regiunea timoceană, dela 
Sirmiu până la Vidin. 

Apus de Morava şi era supusă unei duble influenţe: cea bizantină 
și cea ungaro-latină. In regiunea aceasta Conmenii şi în deosebi 
Impăratul Manuil au purtat lupte grele trecând e în Banat, la 
Palanca, spre a pune stavilă tendinței de înaintare a Ungariei. Pe 
timpul urmașului său Andronic, Ungurii vor isbuti să pună mâna 
pe Sirmia şi pe ţinutul Moravei până la Niş, dar numai în mod 
trecător, căci ele vor fi recucerite dela Unguri de împăratul român 
Ioniță. . 


ask ES 

(Dubrovnic) 

Sec. X-XI Por oc 


+ Tarul Simeon, 960 dc / Gr 
emu. Ştâpămrea lui Bodin, 1101 A 
d 


mew Limita Imper Bizantm ( Vase) 


Harta III. Țările sârbești, între Adriatica şi râul Morava în timpul 
țaratului bulgar (țarul Simeon) şi a Imperiului Bizantin care dela 1002 
până la 1186 se intind până dincolo de Belgrad, în Sirmia (Srem). 
Limitele sârbeşti sau luat după “Atlasul sârbesc (Stanojevit) nr. 45. 


Cu toată paza serioasă a ducelui bizantin la Dunăre, se în- 
tâmplă uneori răscoale în populaţia locală, dornică de autonomia 
îndătinată, atât la Vidin, cât şi în cetăţile de la Dunărea de jos, 
dela Dristra până la Vicina, unde se menţionează acei vestiți con- 
ducători: Tatul, Seslav şi Satza, ajutaţi de Pecenegi. Alteori Pece- 
negii, ajutaţi de Slavi, pradă şi ruinează oraşele Scupi, Niş, Sirmiu 

şi «cetăţile Paristriului până la Vidin *. Dar stăpânirea bizantină 
la Dunăre lasă urme trainice: vechile oraşe romane sânt restau- 
rate sub nume noi sau puţin schimbate: Sirmiul devine cetatea 
Sânt-Dumitru (la Sârbi: Mitroviţa) şi Singidon se numi: Alba 
graeca (Belgrad, la Slavi). La gura Moravei se zidi o altă Sume- 
drie al cărui nume românesc se menţine în ambele forme: (Se- 
mendria și Smederovo), cetatea cu ziduri uriașe. Budiniu (fosta 
Bononie) se va rosti Vidin după fonetica greacă, Românii însă îi 
vor da un vechiu nume tracic: Diiu. Tot atunci apar Maglavit, 
Calajat, Corabia, şi Nicopole-mic pe ţărmul stâng al Dunării, iar 
pe dreapta ei: Nicopolis, creaţiuni bizantine, ca şi Vicina, Chilia 
(Licostomo) şi Selina (Sulina) din părțile Dobrogei, unde rolul de 
seamă e jucat de vechiul Durostor, numit de Bizantini: Dristra 
(de unde: Silistra la Turci). Aceste creaţiuni denotă cât de puter- 
nică era viaţa economică bizantină pe ambele maluri ale Dună- 
rii dela Sirmiu până la Mare. 

Către finele acestei epoci Morevo-Timocenii români iau 
parte la expedițiile cruciate căci nu mai de dânșii poate fi vorba 
în cele două ştiri: una din cronica lui Aausbertus şi alta din a lui 
Uardan, armeanul; ambele afirmă că Frederic Barbarosa, care se 
îndrepta spre Ierusalim în cruciată pe vechiul drum al oștilor, 
dela Belgrad spre Niș, Sofia, Valea Mariţei, ar fi luat în solda lui 
un mare număr de Români 5, Cei care se vor fi întors din această 
cruciată au putut lupta cu folos sub steagul Asăneștilor. 

Dominația bizantină care aduse din nou tradiţia romană 
la Dunăre se va continua cu o stăpânire de caracter ceva mai 
naţional, deşi ea caută să se rezime pe aceiaşi tradiţie romană; 
întemeind Statul pentru cele două naţiuni conlocuitoare în cu- 
prinsul vechei Moesii, Asăneştii crează de fapt dreptul nostru 
istoric în ordinea politică asupra acestor ţinuturi. Căci regnum 
Blacorum et Bulgarorum, creaţie spontană a energiilor populare 
din Evul Mediu, dar silită de cărturari să ia asupră-şi garcina 
țaratului mai vechiu cu năzuința spre Constantinopole, regatul 


4 Idem, op. cit., p. 65. 

5 Ansbertus, Fontes rerum austriacarum Í, Abt. Script. V. p 44 şi Yardan 
apud: A, Decei. «Românii din sec. IX-XIII, în lumina isvoarelor armenești». 
(An. Ist. Nat. Cluj, 1926-8), Cf. F. Florescu «Românii din Jugoslavia, p. 7, 
1941. 

Harta IV. Variația limitelor Regatului sârbesc al Nemanizilor, între 
Adriatica, Drina și Morava cu axa politică pe linia: Prizrend, Deciani, 
Peci, Ras, Studeniţa, Jicea — depărtat de Dunăre, de care-l desparte 
ținuturile: Maciva şi Braniceva luate de Unguri şi de Asăneşti. — 
Limitele tot după Atlasul sârbesc, care le împinge greşit peste Niş şi 

Est (a Serbiei despre Bulgaria), zice Jirecek, merge pe munţii 
dintre Morava şi Timoc, dela Cazane spre Sud. Oraşul Niş nu-i 
niciodată numit între episcopatele sârbe din sec. XIII şi XIV»... 
fiind apanagiul împărătesei din Târnova 8. Caston Gravier, ca 
cel mai autorizat în această chestiune, zice: SS 

«In tot decursul perioadei istorice, se vede că oamenii 
au trecut rareori peste larga bandă muntoasă dintre Timoc şi Mo- 
rava, hotar ideal, întrun timp când mijloacele nu permiteau da 
a slăbi valoarea unui obstacol. Din epoca lui Aurelian, noua Dacie, 
sau Dacia Ripensis... care s'a format atunci pe la 274, la Sudul 
Dunării... primi aceste înălțimi ca limită despre Moesia Superioară. 
In evul mediu, Statul sârb din sec. XIII şi ÎXIU se opri şi el la 
aceşti munți. Apoi această limilă va presinta o fixitate remarcabilă; 
timp 'de șase secole de-arândul la ea aveau să se oprească, după. 
Statul sârb din evul mediu, paşalâcul din Belgrad, apoi provincia 
austriacă din prima jumătate a sec. XUIII, apoi din fiou paşa- 
lâcul şi în fine Serbia renăscută» $. 

Limita de care vorbeşte Gravier este «paravanul muntos», 
limitele pașalâcului de Belgrad, care, tot el o spune, în partea de 
Est «coincidau cu o adevărată zonă de frontieră din cele mai bine- 
marcate de natură. Intre marile văi ale Moravei şi Timocului, 
platforma care se înalţă este largă de 30-50 km., înaltă de 800- 
1200 m. şi în total puţin aplecată spre Nord» 19. Vom mai reveni 
asupra caracterului de regiune închisă pe care distinsul geograf 
o recunoaşte acestui ţinut muntos, separat de Serbia din toate 
punctele de vedere", 


8 C. Jirecek, Staat und Gesellschaft... 1912 Lo 5: 

9 G, Gravier, Les frontières historiques de la Serbic, 1916, p. 15-6. 

10 Idem, op. cit., p. 73. 

11 D. Rizoff, în prefața Atlasului său: «Die Bulgaren in ihren hist. etnogr- 
u, politischen Gränzen, Berlin, 1917, Dec. este de acord că «Basinul Timocului 
cedat de Turcia Serbiei, în 1833... n'a intrat niciodată în hotarele istorice orf 
politice, ori religioase ale Serbiei» 

INDEPENDENTA, UNIREA ȘI AUTONOMIA LOCALĂ A ȚĂRII 
TIMOCENE: 1280—1830. 


1. Statul liber al Timocului: despotatul şi ţaratul de Vidin 
. (1280—1397) 


Odată cu pierderea hotarului Moravei şi al Dunării, pe por- 
4iunea Belgrad-Baziaș, ţaratul româno-bulgar aluneca cu paşi re- 
pezi spre disolvare. Stingerea dinastiei Asăneștilor, care-i dăduse 
toată splendoarea, lasă ţara expusă atacurilor tătărești şi unei crise 
interne adânci; sub ţarul de origine cumană, Gheorghe Terterii 
(1280-91), câteva regiuni geografice deosebite, destul de mari, în 
special cele româneşti, se desfăceau rând pe rând de ascultarea 
Târnovei, sub căpetenii de origine cumană, spune Jirecek!?, ca 
în Dobrogea, în părţile Branicevei, unde se așează fraţii Dârman 
şi Cudeliu, pe când în Vidin se așeza ca Domn neatârnat «des- 
potul» Sişman, înrudit și el cu principii cumani, dar având temei- 
nice legături în Banatul de Severin (Oltenia), unde găsi adăpost 
atunci când fu alungat de regele sârb Șt. Milutin. Impăcându-se 
cu acesta, pe la 1292, el îşi reluă tronul înființat de dânsul, lä- 
sându-l apoi de moştenire fiului său Mihail, pe care cronicile îl 
numesc «despotus Bulgariae», sau chiar «dominus de Vigdino». Un 
frate al său purta numele românesc de «Balaur», ceea ce presu- 
pune, dacă nu chiar originea românească a familiei, o înrudire cu 
Români sau o puternică influenţă a mediului românesc de aici 1. 
Făcând socru pe regele sârb, Mihail îşi întări domnia la Vidin, 
unde rămâne până la 1323, când boierii din Târnova l-au ales ţar. 


SD en 


12 C. Jirecek, op. cit, p. 289, 288. 
13 C. Noe et M. Popescu-S$pineni, op. cit, p. 38-9: 

Cam în aceiaşi epocă se întemeie și puternicul Stat al Ţării 
Româneşti din Nordul Dunării, între 1280-90, cu care noul ţar 
intră în aşa de strânse legături de alianţă încât chiar din primul 
an ţarul primi un puternic ajutor militar de la Basarab I în răs- 
boiul său cu Bizantinii pentru stăpânirea Filipopolei. Această prie- 
tenie se dovedi şi la 1330, când același Basarab îi dete ajutor con- 
tra Sârbilor, în lupta dela Velbujd, din 23 Iunie, unde ţarul Mihail 
căzu ucis. Un fapt tot așa de semnificativ ca și alianţa solidă cu 
dinastia din Vidin, se petrecu în ţaratul de Târnova, după biruinţa 
lui Basarab din același an, la Posada, asupra lui Carol Robert 
(9-12 Noembrie); învingătorul dela Sud, Ştefan Dușan se mulţumi. 
să încredinţeze puterea din Târnova sorei sale, fosta țarină disgra- 
Data, și se retrage refusând coroana ce i se oferi de o parte din 
boerii dela Târnova şi fără ca să ocupe Vidinul așa cum făcuse 
înaintaşul său, Milutin, la 1290. Se poate presupune că teama de 
noul învingător din Carpaţi să fi apăsat serios în cumpăna poli- 
ticei sudestice, pentru a ne explica modestia lui Ştefan Dușan 

După un an de turburări, veni la tron ginerele Doru- 
nului român, un nepot de fiică al fostului ţar, purtând numele 
Alexandru ca şi fiul mai mare al lui Basarab; acesta va continua 
politica de strânsă colaborare cu socrul său, Marele Voevod și 
Domn dela Argeș, socotindu-se amândoi ca moştenitori legitimi ai 
dinastiei Asăneștilor, a cărei tradiţie imperială se restaurează acum 
de cei doi suverani prin adăogirea numelui de Joan: cel din Ar- 
geş îşi va zice Ioan Basarab, şi după dânsul toți Basarabii și Dom- 
nii ţărilor române își vor adăoga numele domnesc «loan» — iar 
ţarul din Târnova pe cel de Joan Asan; el se numi Joan Alexandru 
Asan şi fiii săi: Mihail Asan și loan Asan (ambii morţi în tine- 
reţe), loan Sracimir şi loan Sișman, cei doi rivali de mai târziu. 
O desbinare în politica internă sili în curând pe ţarul Alexandru, 
care voia să lase moștenitor pe fiul cel mic, să creeze un țarat 
separat la Vidin pentru loan Sracimir 14. 

In modul acesta se reface Statul Timocean dela Dunăre din 
tre râurile Pek şi Lom, care fusese întemeiat încă din 1280 ca un 
imperativ al unităţii geografice și etnice a regiunii; el avu o 
durată numai de aproape un secol (1280-1397) din causa venirii 
Tarcilor. Incepând ca un damnia!, fiindcă principele avea titlul de 


14 C. Jirecek, op. cit., p. 388, dă numele membrilor dinastiei din Târnova 

«Domn de Vidin» sau pe cel echivalent de despot, Statul Vidinului 
sau al Diiului, avea un triplu caracter românesc: tradiţia politică, 
dinastia şi locuitorii. Tradiţia era aceea creiată de Asăneşti; 
populaţia lui era în majoritate de Români, a căror masă se revărsa 
dincolo de limitele Țaratului, spre Morava, spre Sofia, şi spre 
Vraţa 15, iar dinastia era românisată, sau în parte de origine ro- 
mână, căci cel din urmă domnitor, Sracimir, era fiu de domaiță 
româncă, (probabil al Anei, prima soţie a ţarului Alexandru) şi în 
același timp sot al unei românce, vara lui Vlaicu Vodă. 

Harta V. Desmembrarea țaratelor slave din Balcani în sec. XIV după 

caracterul naţional-regional al populațiilor: Țaratul Asăneștilor se des- 

face în trei stăpâniri, dintre care două românești: Despotatul-Țarat de 

Vidin şi deşpotatu Dobrogei. (Limite din Atlasul bulgar „Die Bulgaren“ 
1917 de Rizoff-Zlatarski, pl. IX. 


Deşi ca formă politică statul vidinean imită ţaratul de Târ- 
nova, din care se desfăcuse întocmai ca şi Despotatul Dobrogei 
(acesta se desparte pe la 1346) — el făcea de sigur figură de Stat 


15 Asupra limitelor d, CdNer?fndiri PR.r42-3 si nota 1. 

naţional românesc, ocupând întreaga regiune timoceană românească 
de azi. Limba oficială era vechea slavă, care se va introduce şi în 
Valahia și în Moldova, potrivit tradiţiei ortodoxe. Este deci o 
greșeală a socoti că aratul de Vidin se mărginea la judeţul actual 
Vidin, când el cuprinde toată Craina și Nal şi o mare greşeală 
de a crede cineva că Serbia, înainte de căderea ei sub Turci, a fost 
vreodată vecină cu "Tara Românească; aceste două greşeli, din 
ignoranță, se comit adeseaori la noi, dar şi mai mare greșeală este 
de a socoti ţaratul de Vidin ca un stat bulgar, când el era locuit 
probabil numai de „Români, şi avea în fruntea sa o dinastie ro- 
mânisată: o Goart, fiică de Domn român, purtând în diplome latine 
titlul de «imperatrix», împărăteasă, soţie a unui ţar, el însuşi fiu 
de româncă. Strânsa legătură politică dintre dinastia română din 
Argeș și aceea din Târnova se întărise cu una de îndoită căsătorie 
şi cu o colaborare militară în contra Bizantinilor la 1323 şi contra 
Sârbilor în 1330. Caracterul românesc al noului Stat avea să-l 
împingă însă chiar la unirea lui cu Tara Românească. 


2. Anexarea Vidinului la Țara Românească 


Dar cel mai 'de seamă eveniment al acestei epoci pline de 
atâea amintiri româneşti în regiunea Vidin-Morava, este de sigur 
acela al alipirii trecătoare a ținutului Vidino-timocean prin inter- 
venţia lui Vlaicu peste Dunăre în 1368-9, un fapt care pentru Ro- 
mânii Timoceni poate fi asemănat aceluia prin care Mihai Viteazul 
a unit Ardealul cu Țara Românească, în 1599-1600. 

Lucrurile s'a petrecut astfel: Vlaicu (loan Vladislav Basarab) 
luase tronul în 1364 1€, fără să onoreze cu omagiu de vasal pe ambi- 
ţiosul rege de sânge frances Ludovic al Ungariei şi acesta porni 
contra lui o expediţie de pedepsire. Atât de strânsă era însă legă- 
tura dintre dinastiile din Argeş și din Vidin, că regele socoti mai 
nimerit a năvăli în ţaratul de Vidin, în loc de a lovi direct pe 
Vlaicu. Sub pretext că țaratul de Vidin era ameninţat să cadă în 
mâna 'Turcilor, fiindcă ţarul Şişman din Târnova, de-abia suit pe 
tron, devenise vasal turcesc, Ludovic ocupă aratul, prefăcându-l 
în «Banat al Bulgariei» şi trimite pe Sracimir cu soţia sa ca priso- 


16 Nicolae Alexandru moare în 1364 şi omonimul său ţarul Alexandru 


în 1365, lăsând în locul său pe Sișman. 
d 

nieri în Croaţia. Vlaicu răspunde prădând ţinutul Amlașului de la 
Sibiu. Anul nou însă aduse pacea între cei doi adversari, regele 
împăcând pe Vlaicu prin aceea că-i dedea în schimb. «ducatul de 
Făgăraş» şi «banatul de Severin», dar numai partea olteană a lui, 
căci cea timișană, cu Caransebeș şi Timişoara, se alipia la Banatul 
Bulgariei. Se înfăptuia astfel, pentru întâia oară unirea politică şi 


5. Cetatea Diiului (Vidin). 


administratvă a celor două ţinuturi româneşti, bănăţean şi timocean, 
sub același cârmuitor: banul unguresc din Vidin. 

Deşi Vlaicu primise o compensație prețioasă pentru ca să ac- 
cepte stăpânirea lui Ludovic în Vidin, nu atât vanitatea, de care 
cra cu era cu totul lipsit, ci împrejurările l-au silit să reacționeze 
altfel. Turcii atacând, împreună cu Şişman, la 1367, banatul Bul- 
gariei, banul ungur cere ajutor lui Vlaicu, care trimete trupele sale 
şi respinge atacurile turceşti. Aceasta «era cea dintâi luptă dintre 
Români și Turci şi ea s'a dat în legătură cu stăpânirea Vidinului». 
Dar locuitorii ortodocși, asupriţi de propaganda catolică, suportau 
cu adâncă revoltă sufletească jugul unguresc, înclinând a se da de 
partea lui Şişman; cu mari greutăţi isbuti Vlaicu să-i ţină în ascul- 
tare şi să resiste contra Turcilor. O diplomă papală arată că s'ar 

fi convertit atunci cam a treia parte din populaţia ţaratului, care 
număra, după C. Jirecek, vreo 600.000 locuitori; altă diplomă a 
Papei din 1370 aduce laude lui Vlaicu pentru luptele purtate de 
el în fruntea unei oștiri numeroase, cu Turcii. 

Ura ortodocșilor contra propagandei catolice se Toten, însă, 
după retragerea duşmanilor şi plecarea lui Vlaicu în ţară. Atunci 
se produse acţiunea plină de mare curaj şi de o matură conștiință 
politică din partea lui Vlaicu, la care-l împinge simțul afinități 
etnice şi zelul de apărător al ortodoxiei. In toamna anului 1363, 
«chemat de cetăţeni», spune cronica misionarilor catolice, Vlaicu, 
«ocupă Vidinul», cu întregul său teritoriu până la râul Pek şi la Niș, 
sub pretextul «de a-l păstra pentru cumnatul său Sracimir şi spre 
a nu cădea în mâinile lui Şişman şi a Turșilor». Ca o dovadă a 
indignării poporului se şi înregistrează la 2 Februarie 1369, mișcări 
de stradă, în care misionarii catolici sânt ucişi. Indignat de aceste 
întâmplări, regele Ludovic declară din nou războiu lui Vlaicu şi 
trimete asupră-i două corpuri de oaste: unul pe la Vidin, pe care-l 
reocupă, luându-i şi Severinul, alta pe valea Dâmboviţei, unde 
trupele ardelene sânt crunt bătute de Vlaicu. Isbânda Domnului ro- 
mân se confirmă din condițiile păcii încheiate în yara lui 1369: 
Sracimir este reașezat în tronul său, va vasal regal, dar sub garanţia 
lui Ulaicu şi a lui Dobrotici, despotul Dobrogei, care gravita şi el, 
după cum se vede, în jurul lui Vlaicu; banatul Severinului, îm- 
preună cu partea olteană, se restitue lui Vlaicu, pe când partea 
apuseană din «Banat», zisă şi « Valachia Citerior» rămâne sub co- 
mitele de Timișoara. Schimbările următoare în politica, lui Vlaicu 
n'au mai adus modificări de seamă în situaţia fixată la 1369: 
ţaratul de Vidin va continua să dăinuiască, la adăpost de primejdii, 
sub garanţia Domnilor munteni, până la căderea lui sub Turci. 
Vlaicu va ocupa mai târziu, la 1377, Nicopolea, probabil în urma 
unor noi ciocniri cu Şişman și cu Turcii 17. 

Această glorioasă epocă de manifestare a vitalităţii românești 
pe dreapta Dunării timocene se va încheia cu căderea ţaratului de 
Vidin sub Turci la 1397. Amenințarea otomană devenea tot mai 
puternică şi spre a-i pune o stavilă, principii creştini: Lazăr al Ser- 
biei, unit cu cei doi vasali turci — Şişman şi Ivancu Dobrotici, aju- 
taţi de Mircea, vor câștiga o isbândă trecătoare în 1387, contra Tur- 


17 D. Onciul, Curs lit. Ist, Rom. 1910. N. Iorga, Ist. Rom. ITI, p. 231-8. 

cilor, dar la 1388 Şişman e silit să se supue din nou Turcilor, iar 
Sracimir, care nu s'a distins niciodată prin fapte de arme, în prea 
îndelungata lui domnie de vreo 40 de ani, se închină, pentru întâia 
oară, Sultanului. Infrângerea Sârbilor dela Câmpia Mierlei, în anul 
următor, sili şi Serbia la închinare. După o scurtă perioadă de va- 
salitate, cele două ţarate din dreapta Dunării vor fi desfiinţate de 
Turci: cel din Târnova, la 1393, iar cel din Vidin la 1397, în urma 
înfrângerii creştinilor dela Nicopole în 1396. Căderea regiunii ti- 
mocene sub jugul turcesc nu-i desfiinţă însă unitatea administra- 
tivă, care se menţinu în pașalâcul de Vidin, creiat în limitele— 
fostului țarat de Vidin. 


3. Tradiţia populară a stăpânirii românești în Sudul Dunării. 


Nu s'au păstrat documentele date de Sracimir, dar din pu- 
ţinele ştiri istorice ce avem s'a putut face dovada stârnselor le- 
gături dintre regiunea timoceană și domnia Ţării Româneşti, ba 
chiar a dependenţei politice şi a unirii ei trecătoare cu aceasta, pe 
timpul despotatului şi ţaratului de Vidin. Până la ce punct era 
dominantă, în aceste părţi, influenţa economică a Statului român 
din stânga Dunării, o mărturiseşte distinsul nostru numismat C. 
Moisil, care pe temeiul monetelor găsite constată «strânsele legă- 
turi comerciale cu ţarâtul Vidinului şi deci un întins trafic ce se 
făcea pe linia Argeș-Slatina-Craiova-Calafat-Vidin» 18. Iar cât de 
mare era prestigiul primilor Basarabi, în ţaratul acesta mai ales, 
cu care legăturile economice şi etnice erau cele mai lesnicioase, ni-o 
dovedește eposul popular al Bulgarilor care, în sute de variante, 
studiate de G. Iordan 18. cântă pe cei patru Basarabi, contemporani 
cu Sracimir şi anume: Vladislav (Vlaicu), Radu, Dan şi Mircea. 
In special cucerirea Vidinului de Vladislav avu răsunet şi în cân- 
tecul vecinilor: 


Na Vidinu gradu bijelome, La Vidin, cetate albă, 
Onde bijeșe starat Vladislav. Acolo fuse bătrânul Vladislav. 


18 C. Moisil, Munetăria Țării Românești în timpul dinastiei Basarabilor. 
(Anuar. Inst. Cluj, 1926, p. 141), 


19 G. Iordan, Relations culturelles entre les Roumains et les Slaves 
du Sud, 1938. 


www.dacoromanica.ro 


CHESTIUNEA TIMOCEANĂ 67 


Radu I care zidi Mânăstirița din Craina, este numit în poe- 
sia bulgară și «Karavlahul», iar Dan I este pus în legătură nu au- 
mai cu fratele său Mircea, care-i luă tronul, dar el devine un erou 
de seamă în cântecele de Crăciun ca şi în baladele de vitejie bul- 
găreşti care circulă în vreo sută de variante 2; gar putea însă ca 
în figura lui să se oglindească şi amintirea lui Dan 1] Viteazul, 
care se război timp de zece ani cu Turcii, la Dunăre (1422-31). 

O L At Aa < oScoplje 
Harta VI. Despotatul Serbiei între 1371 şi 1427, atingând Dunărea 
(fără Maciva şi Belgrad) până la Poreci — și isgonit dela ţărmul 
Adriaticei. — Epoca țaratului de Vidin. Limite după Atlasul sârbesc 
(„Stăpânirea Lazarovici-Brancovici“). 


Pătrunderea primilor Basarabi, contemporanii lui Sracimir, în 
epopeea bulgară, unul din cele mai neaşteptate fapte, în domeniul 
legăturilor culturale dintre cele dauă popoare vecine, nu se poate 


20 Idem, ibid., pp. 28 32-3, 45; In cântecul dela p. 46: «Rumănie», ţara 
lui Dan Voevod dar la pag. 18 același nume se dă și Traciei: sau Macedoniei. 
La p. 19 găsim: «frumoasa Romaniea, frumoada ţară Vlașca». 

explica fără să admitem presenţa unui puternic element românesc 
pe dreapta Dunării şi mai cu seamă în această regiune, care de 
sigur prin fasa de bilinguism a acelora cari s'au bulgarisat ulterior, 
să fi transmis poesiei bulgare, odată cu subiectul și numele auten- 
tic al ţării Basarabilor: Rumănie, care e pus în legătură cu Dan 
Voevod, — dovadă că el circula printre Românii Dunăreni dintre 
Morava și Lom, alături de numirile Vlașca şi Caravlaşca, date de 
Bulgari. 

La legăturile culturale se adaogă cele bisericești: Domnii ro- 
mâni se îngrijesc încă din timpul ţaratului de Vidin de viaţa reli- 
gioasă a satelor româneşti din cuprinsul lui, ridicând biserici și 
mânăstiri cari nu şi-ar fi avut rostul fără presenţa acestora acolo. 
Cel dintâiu ctitor în aceste părţi este Radu, care împreună cu ves- 
titul misionar Nicodim întemeiază, încă de pe când era numai Ban 
de Severin, schitul Mânăstiriţa din plasa Cheei, unde până în sec. 
trecut se mai putea citi numele «Radulbeg», scris la vreo restau- 
rație şi amintind pe vechiul fundator=2!. Nicodim care va pune 
temeliile vieții mânăstireşti în Țara Românească, venea la noi din 
părţile Macedoniei, tocmai prin acest drum de legătură al regiune; 
timocene. 


4, Cucerirea turcească şi autonomia locală, 


Sub umbra semilunei, legăturile dintre cele două maluri ro- 
mânești nu vor înceta, iar ajutorul cultural va lua forma unui pa- 
tronaj religios asupra întregei provincii care va fi pusă sub ascul- 
tarea episcopului de Râmnic. 

In 1397, ţaratul se prefăcea în sangeacatul (devenit apoi 
başalâcul) de Vidin, care păstră la Apus hotarul despre Serbia va- 
sală, așezat la «paravanul muntos» de care s'a vorbit mai sus; în ju- 
mătăţit în suprafaţă prin anexarea părţilor de la Miazăzi la Tur- 
cia, principatul Serbiei îşi mută centrul politic, la începutul sec. 
XVI, în regiunea Semendriei, care, în radicalul din forma sârbească: 
Smader-ovo, păstrează atât de bine numele vechiu românesc al 
unei Sumedria sau Simedria ??; acolo se va menţine până la com- 


21 AL Ştefulescu, M-rea Tismana, 1909, p. 43, nr. 1 şi N. Milicevici 
lapud) G. Jordan, op. cit., p. 22 și 32. 
22 F, Kanitz dă şi o formă — Smedris (Serbien, 1868, p. 7). 

pleta sa: lichidare între 1450-55, când Serbia se prefăcu în saa- 
geacatul de Semendria. Numai în 1521, după căderea Belgradului, 
din care Joan Corvin făcuse unul din marile bulevarde ale Creşti- 
nătăţii, apărat de el victorios până la moarte, pașa de Semendria 
îşi va muta reşedinţa la Belgradul care nu fusese până atunci de 
loc sârbesc. Insă şi după această dată, limita dintre cele două 
pașalâcuri, de Vidin şi de Semendria-Belgrad, create prin desfiin- 
tarea despotatului sârbesc şi a ţaratului de Vidin, rămâne aceeași: 
hotarul se ţinea pe «Morava mare, de la confluenţa ei (cu cea 
sârbă), până la Kiupria, şi de acolea pe munţii cari despart basinul 
său de pașalâcul de Vidin şi dependenţa sa, Craina Timocului 25. 

Incă doi eroi români vor mai fi citați în balada sârbo-bulgară: 
«Iancu Vodă Sibianu» (loan Corvin), care străbătu în trei rânduri 
provincia timoceană în cele trei expediţii cruciate purtate în Tur- 
cia şi Mihai Viteazul, care străbătu până în regiunea Vidinului, 
lăsând amintirea sa în satele româneşti; ele amintesc despre un 
«kneaz viteaz», care «a împărţit satelor de aici dascăli și popi 24, 
căci viaţa spirituală este aceea ce stă mai mult la inimă satelor ro- 
mâneşti, părăsite de domnie creştină. Era firesc ca în timpul stă- 
pânirii turceşti legătura spirituală cu «Ţara» să se accentueze şi 
Domnii români să-și reverse mila şi asupra celor de un neam cu 
dânșii, aflaţi sub jugul păgân: Radu cel Mare zidi o biserică la 
satul Lăpuşna, în 1501 2%. Şi Paul Kenezu făcuse năvăliri până la 
Cruşevaţ, Vidin, Nicopole. 

Spre a nu ne opri, de această dată, mai mult asupra unei 
chestiuni, care n'a făcut până acum obiectul unei cercetări speciale, 
încheiu cu frasa lui Vâlsan: «S'a păstrat tradiţia — şi pe unele 
locuri au rămas inscripţii, care arată că vechile mânăstiri din Craina 
şi Țärna Reca (j. Timoc) au fost zidite de Domni români, iar viaţa 
bisericească întreagă era sub ascultarea episcopului de Râmnic 26. 
Cărţile bisericeşti erau toate în limba română prin satele timocene 


23 G. Gravier, op. cit., p. 28. 

24 E. Bucuţa, op. cit, p. 20, pune tradiția lui Knez viteaz în legătură 
cu Mihai. 

25 Bul, Com. Mon. Ist., 1911, fasc. 16. 

26 G. Vâlsan, Românii din Serbia, p. 19. Bibliografia la G., Iordan,op. cit., 
(N. Iorga, Sârbii, Bulgarii și Românii în Pen. Balcanică; N. Milicevici, Martiri, 
Serbii (Glasnik srpsk dr. IV Beograd, p. 37; Paul de Alep, Călătoriile Păr, Ma- 
carie, ed. Cioranu, p. 187, etc. 

până după anexarea la Serbia, când ele au fost adunate de guvern 
şi depuse la museele din Belgrad ?. 

Pe alocuri, în unele regiuni stăpânirea otomană îngăduise 
privilegii locale, uneori în favoarea vreunei familii mobile: astfel 
«Craina era sub cârmuirea ereditară a Cărăpancilor», cari aveau 
dreptul de a împiedica pe musulmanii de rasă de a se aştza în ţinu- 
tul lor» — ei plăteau un tribut obligator bey-ului din Cladova» —; 
Raşcovicii, «avură pe timp îndelungat o putere asemănătoare în 
Starivlah, ian plasa Cheia (Cliuci) îşi păstra dreptul de a-și alege 
cnezii săi» SÉ. Aceasta. însemna păstrarea în Timoc a vechiului 
drepl românesc după care se cârmuiau toate Vlahiile medievale; a- 
cest drept se constată că l-au păstrat şi alte grupe de Vlahi sub 
Turci, în Slavonia şi Bosnia. Din ştirea dată de Chopin, fără să 
arate de unde o deţine, vedem că numai câteva ținuturi din fosta 
Serbie st fostul țarat de Vidin, anume cele românești, se bucurau de 
această semi-autonomie. Amintirea este vie în balada Românilor 
din Craina numită« «Stoian Bulibaşa»: 


Beg afende, dumneata, sau: 
Tu eşti beg în Cladova Asta-i Stoian, bulibaşa 
Și Stoian e pe Graina. Care-mi judecă Craina. 


In calitate de «bulucbaşi», dar în legătură, cu un Carapancea, 
Stoian cârmueşte Craina din care tot el «astrânge verghia, Verghia 
rămășița», (adică birul), cele două atribuţii ale unui jude român 29. 
Satele aveau fiecare chinezi, cari fac «săbor» de săteni și adună 
birul 20, 


21 Em. Turdeanu, Din vechile schimburi culturale... («Cercetări Lite- 
rare — N. Cartajan» III, 1939, pp. 141-206) dă o schiță prețioasă a fundații- 
lor şi influenţei noastre în Serbia. 

28 Chopin-Ubicini, Provinces danubiennes (L'Univers) 1856, p. 272. 

29 G. Giuglea și C. Vâlsan, op. cit., p. 38-52: 

30 Idem, ibid., p. 100-105, balada lui Pătru din Cobilia. In varianta bala- 
dei lui Stoian Bulucbașa, care ar fi trăit pe la 1795 mai veche, editată de Em, 
Picot, op. cit, nr. XXIV — însuşi Pazvanoglu se plânge beiului din Cladova 
de isprăvile lui Stoian care cârmuia ca un răsculat : 


«Dumnia ta Pe Turci de tot a 'nserecit 
Eşti begu la Cladova Turc Timoc n'a mai trecut... 
Da Stoian bulibaşa... Turcii de la Niş încoaci 
Judecă toată Craina Trag potcoave di la kai 
De când sa buliubaşit Și le vinde pe mălai. 

Begul de Cladova “pleacă din Dii, unde făcuse popas la Pazvanoglu şi, 
Ansoțit de Carapancea, din Negotin, şi El tot un jude creştin, dar nașul lui 
Stoian, urzesc un plan pentru a prinde în cursă pe Stoian, invitându-l să-i în- 
soţească pe amândoi pe calea de la Negotin la Cladova spre a-i păzi de tâlhari, 
ei duceau cu dânşii «haznaoa». Stoian, care petrecea în Zaiciar, împărțind 
vin la «raja» (țăranii creștini), deşi avusese un vis rău, primeşte invitaţii, 
vine la Negotin, unde i se afla soţia Fira, este prevenit de primejdie de un 
Arap, totuși se obligă a-i conduce la Cladova. Acolo prin trădare, este prins si 
spânzurat. 


Din epoca turcească nu vom mai reţine decât două momente 
de seamă: acela când, la 1721 cârmuirea austriacă alipeşte la Banat 
districtele răsăritene ale Serbiei austriace, anexate în 1718, anume: 
Cliuci (Cheia), Craina, Porecica şi Crivivir, aşa cum se făcuse și 
pe timpul anexării Vidinului de Ludovic cel Mare, sub forma de 
Banat al «Bulgariei»; se continua, de altfel ceeace făcuseră şi Tur- 
cii cari prin sec. XVII întindeau limitele sangeacului de «Mol- 
dova, din Banat, pe ambele maluri ale- Dunării. Intinderea limite- 
lor provinciei austriace până la Timoc, usurpând şi teritorii din 
pașalâcul de Vidin, care rămâne cu basinul superior al Timocului, 
va creia o confusie -cu privire la limitele Serbiei. 

Al doilea moment este acela al revoltei lui Pasvan-Oglu, 
pașa de Vidin, la finele sec. XVIII (între 1792-1807) unul din 
cele mai interesante capitole din mişcarea de desmembrare a Tur- 
ciei, iniţiată în acel timp, dar fără nicio legătură cu «deşteptarea 
națională bulgară». «Deoarece — scriam acum doi ani — în 
regiunea supusă lui, adică în sangeacatele de Vidin, de Cladova 
şi în parte cel de Nicopole, populaţia compactă era formată nu de 
Bulgari ci de Români Timoceni, este de presupus că el (Pasvanoglu) 
a avut cu aceştia legături statornice... Ori cum ar fi, istoricul tre- 
bue să ţină seamă că stăpânirea meatârnată a lui Pasvanoglu. la 
Vidin, într'o regiune locuită în chip exclusiv şi din toate timpurile 
de Români, regiune pe care el o ocupă timp de 14 ani (1792-1806), 
pe timpul desmembrării și decadenţei Imperiului Otoman, ne amin- 
teşte în chip isbitor Statul separatist a lui Sracimir, cumnatul Dom- 
nului român Vlaicu 31. Pasvant-Oglu vorbia perfect româneşte. 

31 N.'A. Constantinescu, Un liòre oublié sur la révolte de Pasvan-Oglu. 
(Extras din Rev. Hist, XVI, 1939). Cf. N. Iorga, Din legăturile noastre cu 
Sârbii, 1915 — aduce dovezi despre organisaţia autonomă-creştină a Crainei 
sub Turci. — Begu} de Cladova ca «voevod». 

EPOCA USURPĂRII SÂRBEȘTI. 
1. Strămutarea Serbiei noi la Dunăre. 


Dacă este adevărat că pașalâcul de Belgrad a servit de lea- 
găn Principatului nou al Serbiei în sec. XIX, cum o afirmă Gra- 
vier — pe care-l şocotim că represintă punctul de vedere sârbesc 
în această chestiune — nu trebue să uităm cât de mult a contribuit 
la redeșteptarea Sârbilor cârmuirea creştină austriacă din provin- 
cia anexată între anii 1718-1739. 

Pentru întâia oară nevoile politicii austriace au creiat 
o Serbie dela Drina până la Timoc, ceeace va însemna un prece- 
dent ispititor pentru poftele sârbești de mai târziu, deşi Serbia din 
1718-39 nu era o autonomie naţională sau locală, — căci la Sud 
ea nu atingea nici limitele pașalâcului de Belgrad — ci o simplă 
creaţiune a capriciului diplomaţiei austriace, care căuta să întindă 
limitele Monarhiei la Sudul Dunării şi să facă un pas în Peninsula 
Balcanică. 

Dar luptele pentru liberarea Serbiei s'au dat mai ales între 
limitele paşalâcului de Belgrad, restaurat după pacea din 1739, 
şi acest fapt va determina mutarea centrului sârbesc dela Jbar, 
unde fusese în Evul mediu, la Dunăre, schițând astfel și primele 
limite ale viitorului Principat. Când singuri, când ajutaţi de Aus- 
triaci, între 1789-91, sau de Ruși, între 1804-1812, Sârbii din 
pașalâcul de Belgrad — ajutaţi şi de cei refugiaţi în Bacica, — au 
isbutit, prin lupte grele mai întâiu și prin diplomaţie mai târziu, 
să capete autonomia pașalăcului de Belgrad !. Ei au profitat mult, 
afirmă Gravier, de faptul că populaţia turcă şi albaneză se găsea 
«adesea într'o proporţie foarte însemnată, alături de elementul 


1 G. Gravier, op, cit, p 40: 

sârb» prin celelalte pașalâcuri din Sud, dar lipsea aproape cu totul 
din acela de Belgrad, unde populația «era în întregime sârbă»; 
totuși pentru respectul adevărului el este nevoit să adaoge în nota 
dela pag. 43: «Este destul să axceptăm pe Valahii din munţii de 
Nord-Est», adică cei dintre Morava şi «ecranul muntos» al liniei 
Kiupria-Poreci, căci Craina revenise pașalâcului de Vidin; şi mai 
recunoaște ceva scrupulosul cercetător: că totuși Sârbii din paşa- 
lâc (cel de Belgrad), sânt în imensa lor majoritate noi veniți» pe 
acest teritoriu, scoborând din ţinuturile dela Sud şi Sud-Vest, atraşi 
cum erau de țara aceasta foarte puțin populată şi foarte bună pen- 
tru creşterea vitelor». Aceste condiții, închee dânsul, au contribuit 
în mare parte la «învierea unei Serbii în limitele Paşalâcului de 
Belgrad» 2. ` 

Reţinem cele două constatări prețioase ale acestui prieten al 
Serbiei: presenţa Vlahilor, înainte de mişcarea sârbească de libe- 
rare, în munţii de Nord-Vest dintre Morava şi Poreci, pe care şo- 
vinismul sârbesc îi presintă ca fiind veniţi după 1833, şi aceea că: 
Sârbii din întreg paşalâcul de Belgrad sunt noi veniţi, dinspre 
$.-Vest. 

Răscoala sârbească din 1804 se începuse sub conducerea lui 
Caragheorghe pentru revendicări sociale și fiscale, dar prin in- 
trarea Rusiei în răsboiul cu Turcii, ea luă în curând calea aspi- 
raţiilor naţionale spre libertate. Intre 1804-1806 întreg pașalâcul 
era în mâinile răsculaților, afară de cetăţile turceşti, iar după 1806, 
spre a putea face legătura cu oștile rusești care operau în regiunea 
Vidinului, Caragheorghe trimese emisari să răscoale şi pe locuitorii 
judeţelor dintre Poreci și Timoc, aparţinând pașei de Vidin: Craine, 
Jårna-Reca şi Zaiciar. 

Se ştie că mulţi Români Timoceni au luat parte la răscoală, 
văzând că este vorba de o luptă pentru cruce, purtată de Impără- 
ţia moscovită şi în care intrau atâţi «volintiri» români din Oltenia 
conduşi de Tudor, «care-şisoferise, ca mulţi alţii, sabia Ruşilor şi 
ajunsese sub steagul lor ofițer de panduri». Chiar «din părţile 
muntene o cavalerie numeroasă, alcătuită numai din Români, două 
escadroane», veniră peste Dunăre, conduse de un ofițer Nichitici 
— după cum ne spune N. Iorga. 


PI ge 


2 Idem, ib., p. 43. 

Dela început însă o parte din Timocenii noştri nu voiră a 
face causă comună cu Sârbii, pentru a nu cădea sub autoritatea lor. 
«Din firesc antagonism național, zice ilustrul istoric, aceşti ţerani, 
în parte veniţi de pe malul celalt, se împotriviră răscoalei pe care 
însă, în persoana lui Velcu au cântat-o. Dar războiul se strămutase 
din părţile Nișului — în aceste locuri. Craina trebuia câștigată 
neapărat pentru răscoală. Caragheorghe însuși vine, cu 3000 de 
oameni, împotriva acestor 13 sate care coâduceau împotrivirea şi, 
ca pedeapsă, pentru atitudinea lor duşmănoasă faţă de revoluţia 
sârbească, ele au fost arse, desființate» 5. 

Că mulţi români însă au luptat însuflețiţi de ideea liberării 
din jugul păgân o dovedeşte acţiunea eroică a lui Haiduc-Velcu, 
pe care poesia timoceană îl face român din Craina, iar isprăvile 
lui sunt cântate și azi de Românii Timoceni; dar în el se rezumă 
de sigur nu alipirea la interesele sârbeşte, de care se temeau cele 
13 sate, ci dorul de libertatea proprie în marginile Crainei lor: 
căci haiduc Velcu luptă, cu preţul vieţii, la Negotin şi 'n Praova, 
contra Turcilor, având oastea lui proprie şi tunuri: «Capu-oi da, 
Craina oo da» 4 — zice el în baladă. De fapt Craina sintetisa, în 
poesia populară a 'Timocenilor, ideea de patrie română, ca și în 
balada lui Stoian Bulucbașa dela 1790, «care-mi judecă Craina» 
și se revoltă împotriva begului de Cladova şi mai marelui său, 
Omir Aga, pașa Diiului; dar această Craină, de autonomie şi de 
revoltă românească — o revoltă ideală, din baladă — își întinde 
limitele până la Niș şi până la Timoc — «Turcii Timoc nau mai 
trecut» 5. 


3 N. Iorga, Istoria Statelor balcanice în Epoca Modernă, 1913, p. 119. 

4 G. Giuglea şi G. Vâlsan, Dela Românii din Serbia, pp. 59-62.După 
Ranke, Velco avea steagul său deosebit ca marii conducători de răscoală a 
dorea să cucerească Țârna-Reka, patria sa; după ce bătu cu o mică ceată pe 
beiul din Podgoraţ își reluă titlul de «Gospodar (Domn) de Țâma-Reca» cum 
făceau şi ceilălaţi. (Chopin, 1l. c. pp. 321, 323). După pacea din 1812, el con- 
tinuă isprăvile și resistenţa în cetatea Negotin, ocupată de cetele lui de 
haiduti. Cerând ajutor lui Caragheorghe, unul din tovarăși îi trimete răspunsul: 
«Să se mântuie singur; zece cântăreţi îi cântă laudele la masă, dar pe ale mele 
nimeni. Pentru că el este un erou să se descurce singur». (Chopin, p. 355). 
Velco pieri, de un glonţ, pe meterezele cetăţii. Ranke, Die serbische Revolution, 

5 Idem, ibid., pp. 38-39. 

2. Acţiunea lui Caragheorghe şi Miloş pentru anexarea 
provinciei Morava-Timoc. 


Anexarea districtelor româneşti la Serbia o dorea -Cara- 
gheorghe, din motive politice şi militare, spre a înlesni cooperarea 
cu Rusia pe ambele tărâmuri. Incă din 1809 el formulă pretenţia 
unor limite naturale pentru Serbia, cum sunt munţii şi râurile, şi 
cere: la Apus Drina, iar la Răsărit Timocul, limita urmând să 
urmeze, de la confluenţa celor două Timocuri, până la Morava 
mare 6. Din memoriul lui Rodofinikin se vede că şi Rusia era de 
acord să creeze o Serbie până la munţii Şar, la Sud, şi spre Răsărit. 
până la Timoc, dacă nu chiar până la Sofia! La pacea din Bucu- 
resp, Maiu 1812, însă nu se hotărt nimic în prvinţa limitelor Sår- 
bilor, Sultanul refusând să cedeze în special judeţele: Cerna-Reca 
(Timocul Negru) și Craina, care formau apanagiul Sultanei 
Valide 7. 

Miloş Obrenovici reluând mişcarea în Aprilie 1815, obţine 
autonomia Serbiei, în limitele paşalâcului de Belgrad 8 şi îşi însu- 
șeşte, pe lângă alte puncte din programul lui Caragheorghe, şi 
anexarea celor două districte dintre limita muntoasă dela Estul 
Moravei până la Timoc, ceea ce însemna miezul teritoriului româ- 
nesc timocean. Examinând situaţia etnică din această regiune, geo- 
graful Gravier arată că pe atunci «Valahii erau foarte bine re- 
presentaţi» (ca număr) «atât în Craina, cât şi în regiunea muntoasă, 
cu deosebire în regiunea râului Pek». Chiar Sârb:i colonisaţi Zo. 
enclave, în aceasă regiune, la Răsărit de Morava, diferă, după măr- 
turia lui Gravier, de cei din Șumadia, prin costumul, lor, prin sta- 
tură, tip şi caracter; el crede că aceştia se trăgeau din «câmpiile 
fertile de la Sud, din Cosova și regiunea Vardarului» °, 

Miloş duse lupta cu înverșunare, cum am arătat, spre a pune- 
mâna pe judeţele dintre Pek şi Timoc, din două motive, care în- 
truneau speranţele biruinţei finale: unul militar, al legăturii even- 
tuale cu oștile rusești, altul politic, al legăturii diplomatice directe 
cu Rusia care, după 1822 se presinta ca protectoare în Muntenia. 


6 G. Gravier, op. cit, p. 52-3. 
7 Idem, ób., p. 54. 

8 Idem, ib., p. 64-5. 

® G. Gravier, op. cit, p. 15. 

vecină. Gravier exprimă destul de limpede acest punct de vedere: 
«Dacă este o chestiune asupra căreia el (Miloş) nu va sta la 
discuţie vreodată, este aceea a Crainei. In ciuda obstacolelor natu- 
rale şi a greutăților de ordin politic, ce se opun la alipirea acestei 
provincii — care era abanagiul mamei Sultanului — Miloş o vrea 
cu orice preț. Printr'însa în adevăr este legătura ușoară cu Ţările 
dunărene şi prin urmare cu Rusia. Pentru tânărul principat era în 
aceasta o garanţie din cele mai reale, unită cu adăogarea, 
unui teritoriu de o mare valoare economică». 

El aduce şi propriile cuvinte ale lui Miloș din 2 Mai 1831, 
către delegaţii sârbi la Constantinopole: «Aduce-ţi aminte (gmba- 
sadorului rus) că în ce priveşte Craina, noi nu vom putea ceda 
asupra ei pentru nimic în lume, şi să se ştie bine, că chiar dacă ar 
fi să ne mai batem cu Turcii. Pentru legăturile noastre cu Rusia 
ea ni este tot așa de folositoare ca şi pâinea vieții» 1. 

Altă dată spunea solilor trimeşi la Poartă, în 1830: «Oare va 
trebui să rămânem noi închiși înlăuntru între munți, cum sânt 
Muntenegrenii ?» 

Dar pacea dela Adrianopole din 1829, completată de un 
hatișerif din 1830 acordau în fine, deși numai în principiu, unirea 
celor şase districte cerute de Miloș din afara limitelor pașalâcului 
de Belgrad, între care erau trei timocene, dar Poarta tărăgăna 
cedarea lor de fapt. In cele din urmă Miloș răsculă cu sila popu- 
laţia din ele și interveni cu oastea spre a le ocupa, în Mai 1833. 
Poarta recunoscu faptul împlinit şi delimitarea se făcu în De- 
cembrie același an. Comunicaţia Serbiei, prin Craina anexată, era 
acum asigurată cu Muntenia şi, prin urmare, cu Rusia. Odată cu 
aceasta se inaugura și expansiunea politică a Serbiei în afara 
limitelor pașalâcului de Belgrad, care-i servise de cadru politic 
până atunci și-i dăduse orientarea spre Dunărea românească 1. 

Astfel se întfăptui, între anii 1820-1833, cu ajutorul unei 
mari Puteri, cea mai revoltătoare încălcare a dreptului naţional în 
Peninsula Balcanică, din partea unui Stat tânăr, care el singur se 
ridicase pe temeiul principiului naţional: înglobarea prin silnicie 
a unui larg teritoriu, strein de solul sârbesc şi de dreptul istoric al 


10 E] înţelege prin Craina pe cele trei districte: Cheea, Craina, Cerna- 
Reca, 
11 Idem, op. cit, p 78-19, 

Serbiei, ba chiar împotriva voinței clar manifestate w populației 

majoritare stăpână de veacuri pe acel teritoriu, în care Sârbii se 
Ms S $ v . d . ... . v H 

găsiau într'o infimă minoritate, ca noi veniţi din părţile de peste. 

Morava. 


3. Românii timoceni sub jugul sârbesc, 


De îndată ce fură înglobaţi prin silnicie la Statul sârbesc Ro- 
mânii Timoceni au pierdut brusc privilegiile de care se bucurau 
sub Turci, autonomia sub cnezii — judecători și strângători de bi- 


Recruţi. români chemaţi la oaste îm Serbia (Kanitz, Serbien, 1865). 


ruri, aleși de ei, precum și bisericile și școlile creiate de dânșii în 
decursul secolilor. — «Lor nu li e permis a avea şcoale, ba nici 
în biserică nu e permisă liturghia în românește», scria Eminescu 
la 1876. Lealitatea lor faţă de Statut sârb va fi răsplătită cu cea 
maj lașă-cruzime, chiar atunci când ei îşi dau sângele pentru 
apărarea ţării, ca în 1876, când Sârbii, anticipând intrarea, Rusiei 
în răsboiu fură bătuţi de Turci. Aceasta ni-o spune tot Eminescu: 
«In armata a treia care este condusă de generalul Leşianin, şi 

care-şi are razimul său în întăriturile de la Zaiciar, se află ces 
mai mulți Români, cari par a exista numai ca să poarte vina bă- 
tăilor pe care le mănâncă vitejii Sârbi. A da vina pe Români la 
pierderi şi a pune învingerile numai în sogoteala Sârbilor, ni se 
pare nedemn din partea onorabililor turcofagi de peste Dunăre. 
Patru ostaşi români împuşcaţi ca pedeapsă. Bătaia ce o capătă 
renumitul Cernaieff la Niș are acelaşi rezultat: zecimarea unui re- 
giment românesc. In adevăr, multă causă de a se însufleţi pentru 
gloria sârbească n'or fi având Românii» 29. 


Români din jud. Vidin, martiri ai răscoalei din 1876 pentru libertate. 
(Kanitz, Donau-Bulgarien, 1882 p. 25). 


Agenţii ruși cari mișunau în Balcani pentru a pregăti o răs- 
coală generală în 1876, au îndemnat şi câteva sate de Români, din 
jud. Vidin să pregătească o răscoală, încă din Martie; la 6 Mai ei 
vestesc comitetul revoluţionar din Bucureşti, dar fiind surprinși de 
Turci, celor patru sate (Bregova, Novesăl, Ganzova şi Balei) li se 
dă foc şi ţăranii sunt masacrați, lăsând peste 800 de morţi 18. 
See 

12 Eminescu, Opere complete, ed. A. C. Cusa, p. 589. 

13 Răscoala Românilor vidineni, dela 1876», în Timocul, III, 9-10, p. 16. 

În anul următor însă vitejii dorobanţi ai Domnitorului ro- 


mân Carol I câştigau, luptând alături de Rust, libertatea Bulgariei 
şi cucerind ei singuri orașele de pe Dunăre: Rahova şi Vidinul. 
Grija lui Carol I și a ministrului său Kogălniceanu pentru Românii 


din dreapta Dunării — «o însemnată și compactă populaţie româ- 


nească, dela Vidin până la Constanţa» şi teama ca ea să nu fie 
«mai mult persecutată de Bulgari, de cât cum a fost sub Turci; 
şcoalele și bisericile ei vor fi închise limba ei persecutată» — îi 
preocupa în cel mai înalt grad şi chestiunea dreaptă a anexării 


Vidinului la România s'a pus îndată, după căderea Vidinului; nu- 


mai din cauza împotrivirii făţişe a Austriei, ea nu sa putut în- 


făptui. 


A "ër EE Er 


d 


Harta VII. Formarea, Serbiei în sec. XIX cu baza la Dunăre, dia pro- 
vincia austriacă si pașalâcul de Belgrad — o parte din Serbia austriacă 
(Craina) e unită administrativ între 1718—1739, cu Banatul, cum se 

4. Regimul prigoanei sârbeşti tinzând la desnaţionalizarea 
Timocenilor. 


Vecinii noştri nu s'au mulţumit însă cu această gravă încăl- 
care a dreptului și a pământului românesc din regiunea timo- 
ceană: ceeace este și mai vrednic de osânda Istoriei, Sârbii au în- 
repris un atentat secular la sufletul poporului românesc timo- 
cean, împotriva căruia au folosit toate mijloacele de constrângere 
spre a-i desnaţionalisa, întrecând, sub raportul acesta, pe toți 
vecinii cari au mai prigonit neamul nostru. Memoriul adresat de 
Dr. Atanase Popovici (Furnică) către Conferinţa de Pace din Pa- 
ris 1919, în numele «Ligii pentru liberarea Românilor din Timoc» 
— arată că «autoritățile administrative sârbești au pornit o acțiune 
de sârbisare a acestei populații. Limba română a fost alungată din 
biserică şi cărțile sfinte româneşti au fost arse; în şcoli s'a oprit 
limba română pentru copiii români» (Memoire des Roumains de 
Serbie, p. 5). i 

Ce răspund Sârbii la aceste învinuiri ? O aflăm din broşura 
editată în același an, a lui T. R. Georgeviă, ca răspuns la me- 
moriul Românilor, sub titlul: «La vérité sur les Roumains de Serbie», 
El recunoaşte că: «de când cu trecerea populaţiei române, preoți 
români au trecut şi ei în Serbia 4, aducând cu ei cârţi româneşti. 
Pentru întâia oară se menţionează preoții români în Serbia, din 
prima jumătate a sec. XVIII, în epoca ocupaţiei austriace a Ser- 
biei. Delegații mitropoliei sârbești, cari inspectară în acest timp 
bisericile şi parohiile ţării, găszră preoți români în satele româneşti. 
Fiecare din ei fu înscris cu locul naşterii și data sosirii în Serbia». 

Cercetătorul sârb mu ni dă precisiuni spre a ști: câţi dintre 
acei preoți, şi când au sosit, ceeace ar fi de mare interes pentru 
problema noastră. De aci înainte, autorul începe a mistifica ade- 
vărul: «Deorece, zice el, Sârbii şi Românii aparţineau aceleiași 
confesiuni şi, cum un mare număr de preoți români cunoșteau deo- 


14 In. polemica deschisă de Sârbi ei folosesc cu abilitate” confuzia dintre 
actuala Serbie extinsă după 1833 până la Timoc și Serbia veche, care înainte 
de 1833, ca provincie ad-tivă (paşalâk) şi etnică se opria la paravanul muntos 
dintre Morava și Pek. Emigrările, care se vor fi făcut înainte de 1833 nu erau 
«în Serbia», deci. 


www.dacoromanica.ro 


CHESTIUNEA TIMOCEANĂ 81 


potrivă liturghia slavă 15, de care Românii se serviseră până într'o 
epocă recentă, se întâmplă, ca preoţi români să se aşeze deopotrivă 
și în sate curat sârbești. Tot aşa se întâmplă în primele decenii din 
sec. XIX... Din actele Arhivelor naţionale sârbe resultă că erau 
hirotoniți şi candidaţi români de câte ori o cereau» (pp. 28-9). 

Aceste rânduri sânt îndestulătoare pentru a dovedi temeini- 
cia organisației nationale bisericeşti a satelor româneşti din pro- 
vincia Morava-Lom, dar şi evidenta rea-credinţă a cercetătorului 
sârb, care insinuiază o serie de neadevăruri prea uşor de înlăturat, 
fără să-şi dea seama cât de mult se încurcă singur în acest raţio- 
nament. Pentru ca preoţii români să ajungă a fi primiţi și în 
satele sârbești, aceasta înseamnă că ei au fost, întotdeauna, atât 
de numeroși, încât nu era sat românesc — din cele vreo două sute 
câte a găsit Romanski — care să fi fost lipsit de preot român. 
Dacă ierarhia sârbă se învoia la hirotonirea candidaților români, 
cum se mai poate admite atunci ca, la un moment dat — după 
1833 — satele româneşti să fie nevoite a alege preoţi sârbi, după 
cum spune tot el mai departe, pe măsură ce scădea numărul ce- 
lor imigraţi din România ? 

Nu se mai presintau oare candidaţi români la preoţie și după 
această dată ? Din ce causă? Răspunsul i-l dăm noi: 

Candidaţi români la preoţie s'au găsit întotdeauna, dar gu- 
vernul sârb îi va respinge categoric după 1833: iată ce mu-i con- 
vine lui Tih, Georgevici să recunoască. Iar afirmaţia că preoții 
imigranți din Muntenia în sec. XVIII şi XIX, până la 1833, — 
pe care mai jos îi face «ignoranţi şi simpliști» — erau totuși 
«cunoscători ai slavoniei», şi că deci pe acest temeiu ar fi fost 
ei primiţi și în satele curat sârbești — această afirmaţe arată la ce 
compromiţătoare argumente poate recurge un patriot sârb când 
nu poate contesta o realitate prea supărătoare pentru orgoliul şi 
șovinismul sârbesc. 

Este însă lucru prea bine ştiut că preoţii români nu cu- 
noşteau limba slavonă, pe care nici diacii de cancelarie n'o mai 
pricepeau încă din sec. XVII şi că numai pentru aceştia din urmă, 


15 Georgevici comite o compromiţătoare confusie între alfabetul cirilic 
(slav) al cărţilor românești, tipărite între 1640-1830 şi cărţile bisericești în 
slavonă, tipărite numai până în sec. XVII, dar care wau fost folosite de preoţii 
satelor niciodată. 

întemeiase Matei Basarab la Școala domnească cursuri de «slavo- 
nie», iar pentru preoţi el inaugurase opera de tibărire a cărților 
sfinte în româneşte, operă continuată cu zel și desăvârșită de ur- 
maşii săi în domnie până la începutul sec. XIX. Și mai putem 
întreba ceva: Dacă acei preoţi ar fi slujit în slavonă, de ce s'au 
găsit numai cărți româneşti la bisericile româneşti din satele dintre 
Morava-Lom şi de ce guvernul n'a lčsat în us ynai departe aceste 
cărți, spre a se folosi de viitori «candidaţi» cari erau destui, în 
aceste sate, ca în orice sat românesc, unde ştiinţa de carte se con- 
fundă pentru acele timpuri cu rostul preoţiei? 

După ce T. R. Georgevi€ presintă pe preoţii români, cei 
«ştiutori de slavonie», ca inculţi, şi superstiţioși, admițând că şi 
«preoţii sârbi înşişi, de sub stăpânirea turcă, nu erau mai buni» 
(p. 30) — insinuiază că ei se împuţinau pe măsură ce scădea nu- 
mărul imigranţilor, astfel că satele rămâneau fără preoţi după 
ce muriau cei veniţi din România şi satele «erau nevoite să-şi 
aleagă preoţi sârbi» (adevărul este că guvernul sârb le silea la 
aceasta. Autorul broșurii scapă însă un cuvânt, care e o strălucită 
recunoaștere a intoleranţei sârbești: «Când Serbia era sub domina- 
Ha turcă... un asemenea cler putea fi tolerat»; după ce însă bise- 
rica sârbă devine autonomă (la 1833), atunci «preoţii români dis- 
părură puţin câte puţin, ca şi cei sârbi, ignoranţi și simplişti şi 
locurile fură luate de preoţii cu studii în seminarii»... Şi T. Geor- 
gevici ne consolează mai departe că: «preoţii aceştia făceau mul- 
tămită populaţia română — și până acuma (la 1919), nimeni nu s'a 
ridicat contra liturghiei lor slavone»... «Cărţile sfinte româneşti... 
sfârşiseră rolul lor şi erau retrase din slujbă şi depuse la Biblioteca 
Naţională din Belgrad, unde se găsesc până azi» (p, 31), îmchee 
dânsul. 

Raționamentul şi argumentele alese de polemist sânt așa de 
naive încât ele servesc deadreptul tesa contrară, fără altă discu- 
ție: adevărul este că acele sate «sârbești» în care s'ar fi aflat preoţi 
români înainte de 1833 erau toate sate curat româneşti; că aceşti 
preoţi n'au ştiut niciodată «slavona», că nu s'au folosit de cărţi 
slavone și că, la dispariţia lor, după 1833, guvernul sârb i-a înlo- 
cuit, prin gilnicie, cu seminariştii sârbi, înlăturând orice «candidaţi 
români» și adunând din sate cărţile românești, care deveneau pri- 
mejdioase pentru siguranţa Statului sârb, şi pentru opera lui de 
sârbisare. Iar cât au fost de mulțămite satele românești cu această 

procedare, ne-o arată cu multă elocvenţă călătorii streini cari au 
trecut p'aici, începând cu Szabo şi Eminescu și încheind cu Ro- 
manski, în curs de o jumătate de secol. 

In ce privește școlile, pentru Georgevici lucrul e foarte sim- 
plu: ele wau existat niciodată şi «niciodată Românii din Serbia 
n'au simţit nevoia unui învățământ românesc şi nu l-au cerut vreo- 
dată... nici nu li-a dat măcar în gând aşa ceva» — afirmă cu can- 
doare patriotul sârb — (p. 3:). 

Cu privire la acestea însă iată ce spune Szabo, care citează 
şi o «serie de articole publicate de revista «Budutnyost» (Viito- 
rul) din Belgrad: «Valahii au relativ de două ori atâtea şcoli şi bi- 
serici ca Sârbii, ridicate de satele românești pe cheltuiala lor prprie, 
după anumite impuneri ale guvernelor; instrucţia în aceste școli 
se face însă exclusiv în limba sârbească, fiindu-le interzis copiilor 
chiar conversaţia în limba valahă. In şcolile acestea primare în- 
vățătorii sunt toți sârbi, cari nu cunosc de loc limba valahă şi 
astfel ei nu pot explica studiile elevilor, cari nu înţeleg o boabă 
sârbeşte. Aceasta e causa de ce copiii valahi, după 3-4 ani de şcoală, 
nu știu nici să scrie nici să citească, încât părinții, descurajați da 
acest resultat al şcolii, își retrag copiii şi-i întrebuînțează în gos- 
bodăriile lor. 

Aceasta explică şi faptul relatat tot de Szabo — că «nu vei 
întâlni nici un Valah în carierele publice», cu toate că el îi găsește 
«superior înzestrați față de Sârbi», iar în ce priveşte numărul Jor 
Valahii constitue a șaptea parte a populaţiunii totale a Serbiei. 
Preoţii sânt toți sârbi, rar vreunul să cunoască limba valahă. Litur- 
ghia se face în vechea slavonă, predica sârbejte, ceeace pobulajia 
nepricepând, nu se mai țin predici de loc. Funcţionarii sânt toți 
sârbi...» (pp. 35-38). 


INCHEERE. 


DREPTURILE IMPRESCRIPTIBILE ALE ROMÂNIEI LA ANEXAREA 
DACIEI RIPENSIS. 


Enigma tăcerii noastre, taina îndelungatei răbdări a asupri- 
rii? Ea se cuprinde în generoasa mână frăţească ce România a 
întins în toate secolele popoarelor vecine și creștine de peste Du- 
năre — în dorinţa de a nu li creia greutăţi înajnte de liberarea 

lor deplină din jugul păgân și de aşezarea solidă -a casei ce-şi 
dura fiecare. 

Dubla lealitate şi bună înţelegere, din partea României şi 
din partea Românilor supuși lor, n'a fost înţeleasă şi preţuită de 
vecinii noştri, mici la 1919, prin acordarea unui regim omenos, 
nici după aceea, ca tovarăși în «Mica Înţelegere». Am fost înșe- 
Ian şi trădaţi. Acestea sunt roadele recunoștinţei sârbești. 

Nemulţămiţi cu prada timoceană pe care o devorau, fără s o 
poată nimici în curs de 85 de ani, Sârbii, în pornirea lor imperia- 
listă, pretindeau cu îndârjire la 1918 ocuparea întregului Banat 
românesc; ei au găsit atunci printre Aliați destule simpatii — greu 
plătite de guvern, prin, diverse concesiuni economice — spre a isbuti 
să realiseze sfâșierea Banatului și a ne răpi astfel încă un întins 
teritoriu de străveche datină şi cultură românească. Dreptatea cere 
însă astăzi ca cele două provincii, unite într'o comună suferință, 
să fie redate patriei române, puindu-se capăt jugului sârbesc, un 
regim de intoleranță şi de asuprire națională din cele mai odioase. 

Spre a reda astăzi Românilor timoceni, cari au stârnit admi- 
raţia atâtor călători și învăţaţi străini, prin puritatea rasei, prin 
superioritatea minţii și culturii lor și prin vitalitatea lor — cele: 
mai fireşti drepturi, care nu li se mai pot refusa după prăbuşirea 
unui regim de teroare — și anume dreptul de a se ruga în graiul 
lor, pe înțeles, așa cum ne învaţă Evanghelia, în bisericile ridi- 
cate cu jertfa lor, şi dreptul de a se cultiva în limba sa, de a se 
cânmui şi judeca după datina şi firea sa, — drepturi pe care nici 
regimul otoman, aşa păgân şi asiatic, cum era el nu li-a răpit 
— atunci, singura deslegare dreaptă a problemei lor nu poate fi 
de cât: alipirea întregei regiuni, locuite compact de Românii din 
dreapta Dunării, la Regatul României. 

Pentru această dreaptă deslegare stau mărturie dovezile aduse, 
în acest studiu din toate domeniile vieţii omeneşti: cele geogra- 
fice, etnice, statistice, toponimice, filologice şi istorice, pe care 
le-am înfățișat mai sus. Prin aceasta s'a mai făcut o serię de 
constatări, care desfiinţează orice justificare a stăpânirii streine din 
acest ţinut şi anume: 

l. Prin această alipire, a unei mase româneşti vecine, la Pa- 
tria Mamă, se vor satisface, în același timp, nu numai drepturile 
imprescriptibile dle unei națiuni omogene, şi solidare, dar şi èm- 

perativul geografic al masivului «Porţilor de Fier», pe care ştiinţa 
ni-l înfățișează ca parte integrantă a Daciei carpatice. 

2. Că în regiunea Morava-Lom: un ţinut de veche populație 
românească ce se întindea până în Bacica, Statul sârbesc n'a stă- 
pânit niciodată în, cursul desvoltării lui firești din Evul Mediu, 
mai înainte de cucerirea turcească, oprindu-se cel mult la parava- 
nul muntos dela Răsăritul Moravei; chiar la Dunărea dintre Drina 
şi Morava el n'a pătruns decât târziu, împins acolo de presiunea 
otomană. 

3. Că elementul sârbesc, venit în aceste locuri prin infiltra- 
ţie, în sec. XIX, ware rădăcini în aceste părţi, după cum o arată 
toţi etnografii cari l-au cercetat și deci el mare, cu atât mai mult, 
dreptul de a desnaţionaliza şi de a înlocui, sub ochii noștri, în chip 
silnic, pe Românii, cari sânt acolo vechii locuitori autochtoni. 

4. Că anexarea acestui ţinut de Serbia în sec. XIX s'a 
făcut împotriva dreptului naţional şi a celui istoric, ba chiar îm- 
potriva voinţei satelor româneşti şi că, în consecință, usurpării lui 
Miloș, de acum 108 ani, trebue să i se pună capăt. 

Inainte de 1833, el n'a aparținut niciodată Serbiei, dar în 
trei rânduri a fost parţial alipit Banatului şi odată, întreg, Țării 
Româneşti, 

In conclusie: dreptul Statului românesc se întemeiază în aceste 
regiuni pe imperativul național al apărării rasei, care a stăpânit 
în deplină continuitate aceste ţinuturi din sec. VII și până astăzi, 
pe imperativul dunărean al unităţii celor două maluri în regiunea 
Porţilor de Fier, la care se adaogă dreptul său istoric de a fi stă- 
pânit în plină suveranitate, în epoca desvoltării sale fireşti, din 
sec, XIV, ţinutul timocean, prin luarea lui în stăpânire de Vlaicu 
Vodă — în limitele fostului țarat de Vidin. 

Dar dreptul nostru istoric asupra ținutului timocean se 
mai sprijină încă pe două fapte: 1) acela că aratul de Vidin 
era o moștenire dela Asăneșii, întemeetorii primei dinastii româ- 
neşti şi ai primului Stat românesc dunărean — și 2) pe faptul că 
însuşi acest țarat separatist de Uidin, cu o existenţă de aproape 
un secol, pe un teritoriu locuit exclusiv de Români, şi cu o dinastie 
românisată, gravită politiceşte în orbita Basarabilor; unirea lui 
cu Țara Românească la 1368 răspundea tendinței ce luase atunci 
Statul românesc din Argeş de a se extinde asupra Românilor sud- 
dunăreni, atât în regunea Vidinului cât şi a Dobrogei, mai înainte 

de a fi fost oprit, în expansiunea lui firească, de valul înpintării 
otomane. 

Prin răsboiul său de patru secole cu Semiluna, început pen- 
tru apărarea Vidinului în 1368, şi încheiat prin biruinţa doroban- 
ţilor români, tot sub zidurile Vidinului, în lanuar 1878, Statul 
român și-a creiat încă un drept istoric, necontestat, la stăpânirea 
ambelor maluri ale Dunării în această regiune. 


ANEXĂ 
Din: Chemarea către Români — adresată de Timoceni în anul 1919: 


«De sute de ani, de când ne ducem vieaţa nemângâiată, 
alăturea de fraţii noştri Sârbi — niciodată n'a venit cineva la 
noi cu vreo vorbă de mângâere, care să trezească în sufletele 
noastre nădejdea de un traiu mai bun şi mai omenesc. 

lată acum, aducând Dumnezeu vremuri mai bune, noi cei 
mai jos iscăliţi, cari suntem ca și voi, Românii din valea Timo- 
cului, ne întoarcem către voi, în aceste ceasuri istorice, pentru a 
vă spune câteva lucruri însemnate asupra cărora să vă gândiţi 
și să vă hotăriţi: ce e de făcut? 

Cu toate că suntem de două or: mai mulţi la număr ca 
Românii din Bucovina, noi nu ne-am bătut capul cu soarta 
noastră... 

Dar, fraţilor, a sosit ceasul să ne spunem cuvântul! Şi noi 
credem că nu putem zice altceva, decât că, fiind Români, dorim 
să fim la un loc cu ceilalți fraţi ai noştri, cu Românii, cari acum 
sunt un popor mare. 

Noi nu suntem Sârbi... Ei nu ne lăsau să învăţăm în şcoli 
limba noastră, nu oe lăsau să facem biserici românești, să avem 
gazete româneşti și cărţi... 

Până acum nouă nu ni-a fost îngăduit cel mai sfânt lucru 
pentru un om, adică să cunoaştem neamul şi să trăim pentru el». 

— Urmează seria de revendicări ale vieţii naţionale şi creş- 
time. Semnează: Dr. Atanasie Popovici, Sever Coteţ, Ion Niţă, 
L. Bogdan. 

(«Graiul Românesc», I, 2 p. 50-2). 

